Apokalipsa 19 SZ-PL - ራእይ 19 NASV\n1“ከዚህ በኋላ የብዙ ሰዎችን ድምፅ የሚመስል ታላቅ ድምፅ በሰማይ እንዲህ ሲል ሰማሁ፤\nማዳን፣ ክብርና ኀይል የአምላካችን ነው፤\n2ፍርዱ እውነትና ጽድቅ ነውና፤\nበዝሙቷ ምድርን ያረከሰችውን፣\nታላቂቱን አመንዝራ ፈርዶባታል፤\nስለ አገልጋዮቹም ደም ተበቅሏታል።”\n3ደግሞም እንዲህ አሉ፤\nጢስ ከእርሷ ከዘላለም እስከ ዘላለም ይወጣል።”\n4ሃያ አራቱ ሽማግሌዎችና አራቱ ሕያዋን ፍጡራን በዙፋኑ ላይ ለተቀመጠው አምላክ ወድቀው ሰገዱ፤ እንዲህም አሉ፤\n“አሜን፣ ሃሌ ሉያ!”\n5ከዚህ በኋላ እንዲህ የሚል ድምፅ ከዙፋኑ ወጣ፤\n“እናንተ አገልጋዮቹ ሁሉ፣\n6ደግሞም እንደ ብዙ ሕዝብ ድምፅ፣ እንደ ኀይለኛ ወራጅ ውሃ ድምፅ፣ እንደ ብርቱም ነጐድጓድ ድምፅ የሚመስል እንዲህ ሲል ሰማሁ፤\nሁሉን ቻይ ጌታ አምላካችን ነግሦአልና።\n7የበጉ ሰርግ ስለ ደረሰ፣\nየእርሱም ሙሽራ ራሷን ስላዘጋጀች፣\nደስ ይበለን፤ ሐሤት እናድርግ\nከተልባ እግር የተሠራ ቀጭን ልብስ እንድትለብስ ተሰጣት።”\nከተልባ እግር የተሠራው ቀጭን ልብስ የቅዱሳን የጽድቅ ሥራ ነው።\n9መልአኩም፣ “ ‘ወደ በጉ ሰርግ እራት የተጠሩ ብፁዓን ናቸው’ ብለህ ጻፍ” አለኝ፤ ቀጥሎም፣ “እነዚህ የእግዚአብሔር እውነተኛ ቃሎች ናቸው” አለኝ።\n10እኔም ልሰግድለት በእግሩ ሥር ተደፋሁ፤ እርሱ ግን፣ “ተው! ይህን አታድርግ! እኔም ከአንተና የኢየሱስን ምስክር ከያዙት ወንድሞችህ ጋር አገልጋይ ነኝ፤ ለእግዚአብሔር ስገድ፤ የኢየሱስ ምስክር የትንቢት መንፈስ ነውና” አለኝ።\nበነጭ ፈረስ ላይ የተቀመጠው\n11ከዚያም ሰማይም ተከፍቶ አየሁ፤ እነሆ አንድ ነጭ ፈረስ ነበረ፤ በፈረሱም ላይ፣ “ታማኝና እውነተኛ” የሚባል ተቀምጦ ነበር፤ እርሱም በጽድቅ ይፈርዳል፤ ይዋጋልም። 12ዐይኖቹ እንደ እሳት ነበልባል ናቸው፤ በራሱም ላይ ብዙ ዘውዶች አሉ። ከእርሱ በቀር ማንም የማያውቀው ስም በእርሱ ላይ ተጽፎአል። 13እርሱ በደም የተነከረ ልብስ ለብሶአል፤ ስሙም የእግዚአብሔር ቃል ነው። 14የሰማይም ሰራዊት ነጭ፣ ንጹሕና ከተልባ እግር የተሠራ ቀጭን ልብስ ለብሰው፣ በነጫጭ ፈረሶች ላይ ተቀምጠው ይከተሉት ነበር። 15ሕዝቦችን የሚመታበት ስለታም ሰይፍ ከአፉ ወጣ፤ “በብረት በትርም ይገዛቸዋል።” እርሱም ሁሉን ቻይ የሆነውን የእግዚአብሔርን የብርቱ ቍጣ ወይን መጭመቂያ ይረግጣል። 16በልብሱና በጭኑ ላይ እንዲህ የሚል ስም ተጽፎአል፤\n“የነገሥታት ንጉሥና የጌቶች ጌታ።”\n17ቀጥሎም አንድ መልአክ በፀሓይ ውስጥ ቆሞ አየሁ፤ እርሱም በሰማይ መካከል ለሚበሩ ወፎች ሁሉ እንዲህ ሲል በታላቅ ድምፅ ጮኸ፤ “ኑ፤ ወደ ታላቁ የእግዚአብሔር እራት ተሰብሰቡ፤ 18የምትሰበሰቡትም የነገሥታትን ሥጋ፣ የጦር አዛዦችን ሥጋ፣ የብርቱ ሰዎችን ሥጋ፣ የፈረሶችንና የፈረሰኞችን ሥጋ እንዲሁም የሰዎችን ሁሉ፣ ይኸውም የጌቶችንና የባሮችን፣ የታናናሾችንና የታላላቆችን ሥጋ እንድትበሉ ነው።”\n19ከዚህ በኋላ አውሬው፣ የምድር ነገሥታትና ሰራዊታቸው በፈረሱ ላይ ከተቀመጠውና ከሰራዊቱ ጋር ለመዋጋት ተሰብስበው አየሁ። 20ነገር ግን አውሬው ተያዘ፤ ከእርሱም ጋር በፊቱ ምልክቶችን ያደርግ የነበረው ሐሰተኛው ነቢይ ተያዘ። በእነዚህ ምልክቶች የአውሬውን ምልክት የተቀበሉትንና ለምስሉ የሰገዱትን አሳተ። ሁለቱም በሕይወት እንዳሉ በዲን ወደሚቃጠለው የእሳት ባሕር ተጣሉ። 21የቀሩት ደግሞ በፈረሱ ላይ ከተቀመጠው አፍ በሚወጣው ሰይፍ ተገደሉ፤ ወፎችም ሁሉ ከሥጋቸው በልተው ጠገቡ።\nNASV : ራእይ 19


በፕሮፌሰር መስፍን “አዳፍኔ“ መጽሐፍ ላይ አንዳንድ የሀሳብ ፍንጣቂዎች፡ ኢትዮጵያውያንን ከእራሳቸው መጠበቅ? | Free Freedom Alone\n← የአሜሪካ ወታደሮችን ወደ ሶሪያ መላክ ላይ ለፕሬዚደንት የሚወዳደሩ የሰጡት አስተያየት\nከፍተኛ ቁጥር ያላቸው ቁስለኛ ወታደሮች ዳሽ-6 በተባለ አውሮፕላንና ኤም.አይ-17 ሄሊኮፕተር ከሶማሊያ አየተጫኑ ድሬ ደዋ ላይ በመራገፍ ላይ ናቸው →\nአሁን ከቅርብ ጊዜ በፊት “አዳፍኔ፡ ፍርሀት እና መክሸፍ እንደ ኢትዮጵያ“ በሚል ርዕስ የተዘጋጀው እና ታትሞ የወጣው የፕሮፌሰር መስፍን ወልደማርያም የአማርኛ መጽሐፍ የኢትዮጵያ ህዝቦች በብልሹ አስተዳደር፣ በአምባገነናዊነት የጭቆና አገዛዝ እና በሞራል ስብዕና መብከት ምክንያት ተዘፍቀው ከሚገኙበት የኃጢአት ባህር ውስጥ እራሳቸውን በንስሀ በማደስ ከሀጢአት እንዲጸዱ የማያዳግም እርምጃ እንዲወስዱ የሚያሳስብ ነው፡፡\nፕሮፌሰር መስፍን ቀደም ሲል ቀዳማዊ ኃይለ ሥላሴ ዩኒቨርስቲ እየተባለ ይጠራ በነበረው አሁን ደግሞ አዲስ አበባ ዩኒቨርስቲ በመባል በሚታወቀው የከፍተኛ ትምህርት ተቋም ውስጥ የመልክዓ ምድር/Geogeraphy ትምህርት ያስተምሩ ነበር፡፡\nአዳፍኔ በሚል ርዕስ የተዘጋጀው መጽሐፋቸው ፕሮፌሰሩ እውነታን በተላበሰ መልኩ ወይም ደግሞ ምክንያታዊ አመክንዮን ባካተተ ድምጸት እና አንደበታቸው ሀገር ወዳዱ የምሁር ቁንጮ አርበኛ በጎሳ ፖለቲካ ተዋቅሮ ሀገራቸውን እያተራመሰ ባለው የደናቁርት ስብስብ ዕኩይ ድርጊት በከፍተኛ ደረጃ በመበሳጨት ይህንን ሀገር አውዳሚ የሆነ ድርጊት የሀገር ተረካቢ የሆነው ወጣቱ ትውልድ ፍቅር እና ሰላም የሰፈነባት፣ እድገት በባዶ ፕሮፓጋንዳ በደናቁርት ስብስብ የውሸት የቁጥር ድርደራ የሚነዛባት ሳይሆን በተጨባጭ እውን የሚሆን ዕድገት የሚመዘገብባት፣ እድገት እና ሹመት በፖለቲካ ታማኝነት እየተዘገነ የሚታደል ሳይሆን በትምህርት ብቃት እና ችሎታ የሚሰጥባት፣ በሀብት መክበር በማጭበርበር እና የሕዝብን ሀብት በማን አለብኝነት በመዝረፍ ሳይሆን ነጭ ላብን አፍስሶ፣ አዕምሮን እና አካላዊ ብቃትን ተጠቅሞ ሀብት የሚፈራባት፣ ሙስና፣ ዘረኝነት፣ ጎጠኝነት፣ የጥላቻ እና የበቀልተኝነት ሰይጣናዊ አስተሳሳብ፣ የኃይማኖት ጽንፈኝነት ለአንዴ እና ለመጨረሻ ጊዜ የሚወገድባት ሀገር እንድትሆን ጨዋነትን በተላበሰ መልኩ ለሀገር ተረካቢው ለወጣቱ ትውልድ ምሁራዊ እና አባታዊ ምክርን ለመስጠት የሞከሩበት መጽሐፍ ነው፡፡\nፕሮፌሰር መስፍን በስልጣን ማማ ላይ ተንጠልጥለው እና ለዘመናት ሕዝቡን በመጨቆን ላይ ለሚገኙት ኃይል አምላኪ አምባገነኖች ሁሉ እኔ ላስታውሰው ከምችለው በላይ ለበርካታ ዓመታት ምንም ነገር ሳይፈሩ ፊት ለፊት እውነታውን እስከ አፍንጫቸው ድረስ ሲናገሩ የቆዩ እና ያሉ ብርቅዬ አንደበተ ርትኡ ምሁር ናቸው፡፡\n“አዳፍኔ“ የተባለው መጽሐፋቸው አሁን በስልጣን ላይ ለሚገኙትም ሆነ ለሌሎቹ የመጨረሻውን እውነታ የገለጹበት አዋጃቸው ነው፡፡\nበእኔ አመለካከት ፕሮፌሰር መስፍን ቢያንስ ላለፉት አራት አስርት ዓመታት ሲታገሉ የቆዩ የአደባባይ ምሁር ናቸው፡፡\nበ21ኛው ክፍለ ዘመን ምሁራን የሰው ልጆችን ነጻነት እና እውቀት ለማበልጸግ እየወሰዱ ያለውን ተልዕኮ ከግንዛቤ በማስገባት ፕሮፌሰር ኤድዋርድ ሳይድ የተባሉ ምሁር እንዲህ ብለው ነበር፣ “በስልጣን ላይ ላሉት እውነታውን መናገር ለመሰቃየት፣ መከራን ለመቀበል ምስክርነት መሆን እና ለፍትህ እና ለርትዕ ሲባል የአመጽ ድምጽን ከፍ አድርጎ በማሰማት በስልጣን እርካብ ላይ ተቆናጥጠው ከሚገኙት ገዥዎች ጋር ከቅራኔ ውስጥ መግባት ማለት ነው“ ብለው ነበር፡፡\nፕሮፌሰር መስፍን በተጠናቀቀው ክፍለ ዘመን ሁለተኛ አጋማሽ ጀምረው በኢትዮጵያ እውነትን በስልጣን ላይ ላሉ ገዥዎች ሁሉ በይፋ የመናገር ተግባራቸውን ጀመሩ፡፡\nፕሮፌሰር መስፍን የኢትዮጵያ ሕዝብ እየተቀበለ ላለው ስቃይ እና መከራ ዋና ምስክር ናቸው፡፡\nእኒህ ምሁር ባፈጀው እና ባረጀው ንጉሳዊ አገዛዝ እና ደም በጠማው እና እራሱን “ደርግ” እያለ ይጠራ የነበረው ወታደራዊ አምባገነን ስርዓት አስከትለውት በነበረው ጭቆና ስርዓቱን በመቃወም ድምጻቸውን ከፍ አድርገው በመጮህ ተቃውሟቸውን በአደባባይ አሰምተዋል፡፡\nበአሁኑ ጊዜ ደግሞ በዓለም አቀፍ ምጽዋዕት እና ልመና በስልጣን ኮርቻ ላይ ተፈናጥጠው ሕዝቡን በማተራመስ ላይ ለሚገኙት ወሮበላ የዘራፊ ብድን ስብስቦች የጭቆና አገዛዝ ምስክር ናቸው፡፡\nምናልባትም እኒህ ምሁር ለዘመናት ተከታታይነት ባለው መልኩ በስልጣን እርካብ ላይ እንደ መዥገር ተጣብቀው በሕዝብ ላይ ብልሹ አስተዳደር እንዲንሰራፋ እና በሰው ልጆች ላይ ሰብአዊ መብትን በመደፍጠጥ የሚኖሩ ጨቋኝ አገዛዞች ለአንዴ እና ለመጨረሻ ጊዜ ከኢትዮጵያ ምድር እንዲወገዱ እውቀታቸውን እና ምሁራዊ ክህሎታቸውን በመጠቀም የምክንያታዊነት እና አመክንዮአዊ አስተሳሰብ ዋና ድምጽ ናቸው ብሎ መናገር የበለጠ ገላጭ ይሆናል፡፡\nጥረታቸው ሁሉ ሲመክን ሲመለከቱ ገደቡን አልፎ ተንሰራፍቶ የሚገኘውን ጭቆና በማጋለጥ እና ገደብ እዲበጅለት ድምጽ ለሌለው ሕዝብ ድምጽ በመሆን በአደባባይ መጮህ ጀመሩ፡፡\nእንደ ዕድል ሆኖ የእርሳቸው የጭቆና የእምቢተኝነት ትግል ለማህበራዊ እና ለፖለቲካዊ ለውጥ ምቹ መደላድል መፍጠሩ ቀርቶ በተቃራኒው እርሳቸውን የስቃይ ዒላማ አደረጋቸው፡፡\nበአሁኑ ጊዜ በኢትዮጵያ እራሳቸውን መንግስት አስመስለው እርኩሰትን የተላበሰ የገዳይ ወሮበላ ዕኩይ ስብስብ በመፍጠር የጭቆና አገዛዝ አንሰራፍተው የሚገኙት እና በሙስና እስከ አፍንጫቸው ድረስ ሰምጠው ለሚገኙት ዘራፊ ህዝባዊ ወያኔ ሀርነት ትግራይ (ዘ-ህወሀት) በማለት ለሚጠሩት የደናቁርት ስብስብ ወሮበሎች ፕሮፌሰሩ ፍርሀት የለሽ ብቸኛው የሰብአዊ መብት ጥበቃ ድምጽ እምቢተኛ አመጸኛ ለመሆን በቅተዋል፡፡\nፕሮፌሰሩ ለእምነታቸው እና በአመክንዮ ላይ ለተመሰረተው ጽኑ አስተሳሰባቸው ከፍተኛ መስዋዕትነትን ከፍለዋል፡፡\nላለፉት 24 ዓመታት ፕሮፌሰር መስፍን በ ዘ-ህወሀት በግፍ እንዲሰቃዩ ተደርገዋል፣ እንዲሁም ሸፍጥን በተላበሰ መልኩ ምንም ዓይነት ጥፋት ሳያጠፉ እውነትን ፊት ለፊት በመናገራቸው ብቻ በዝንጀሮው የይስሙላ ፍርድ ቤት በየጊዜው እየተመላለሱ እንዲቀርቡ በማድረግ ከፍተኛ የሆነ የማጉላላት ድርጊት ተፈጽሞባቸዋል፡፡\nፕሮፌሰር መስፍን ሰላማዊ በሆነ መልኩ የፖለቲካ እና የሰብአዊ መብት ጥበቃ እንቅስቃሴዎችን በማድረጋቸው ዘ-ህወሀት ለአስከፊ እስራት ዳርጓቸዋል፡፡\nበአሁኑ ጊዜም እንኳ ቢሆን ከፍተኛ ለሆነ የመሽማቀቅ እና የማስፈራራት ዕኩይ የወያኔ ድርጊቶች የጥቃት ዒላማ ሆነዋል፡፡\nዘ-ህወሀት ፕሮፌሰር መስፍን እትብታቸው የተቀበረበትን ሀገራቸውን ትተው እንዲሰደዱ ይፈልጋል፡፡\nእ.ኤ.አ ሚያዝያ 2015 ፕሮፌሰር መስፍን እያሰቃዩአቸው ላሉት የዘ-ህወሀት ወሮበላ የዘራፊ ቡድን ስብስቦች እንዲህ የሚል የመሞገቻ ጽሑፍ በድረ ገጽ በአማርኛ ቋንቋ ጽፈው አስነብበዋል፡\n“…ቀደም ሲል በኢትዮጵያ ሰብአዊ መብቶች ጉባኤ እየሰራሁ በነበርኩበት ጊዜ ወያኔዎቹ በቀጥታም ሆነ ቀጥተኛ ባልሆነ መልኩ ሀገር ለቀቅን እንድንሰደድ ወይም ደግሞ ወንጀል እድንሰራ የማስገደድ ድርጊት ይፈጽሙብን ነበር፡፡\nስለእራሴ ትንሽ ልናገር፡፡ እኔን ለምን እደሚያስፈራሩኝ እርግጠኛ አይደለሁም፡፡ በአሁኑ ጊዜ እያስፈራሩኝ ያሉት ምናልባትም እየኖርኩበት ያለውን አፓርትመንት በመፈለጋቸው ምክንያት እንደሁ በእርግጠኝነት አላውቅም፡፡ በእኔ ቤት ውስጥ ያሉ እና የወያኔ ሎሌዎች ትልቅ ዋጋ ያወጣሉ ብለው የሚያስቧቸው ነገሮች አሉ ከተባለ ምናልባትም በገብረ ክርስቶስ ደስታ የተሳሉ ሁለት ስዕሎች ብቻ ናቸው፡፡ ከዚህ ውጭ ግን በቤቴ ውስጥ ሊገኙ የሚችሉት ለወያኔ ምንም ዓይነት ዋጋ ሊያወጡ የማይችሉት መጽሐፍት ብቻ ናቸው፡፡ ስለሆነም እኔ በወያኔ እጅ እየተሰቃዬሁ ያለሁት ሀገሬን ትች እንድሰደድ ከመፈለግ ዓላማ የመነጨ ሊሆን ይችላል፡፡ ይህንን ድርጊት እ.ኤ.አ በ1992 ሞክረውት ነበር፡፡ ሆኖም ግን አልሰራላቸውም፡፡ እኔን መጠነ ሰፊ በሆነ መልኩ እያሰቃዩኝ ያሉበትን ምክንያት በእርግጠኝነት ላውቀው የማልችል ቢሆንም በአንድ በደህና ቦታ ላይ በተቀመጠ የወያኔ ሰው ግልጽ እንደተደረገልኝ በእኔ ላይ መጠነ ሰፊ የሆነ የማሰቃየት ዘመቻ ተከፍቶብኝ ይገኛል፡፡\nይህች ሀገር ለአንድ በጥባጭ ለሆነ ወሮበላ ስብስብ ብቸኛ ሀብት ናት የሚል እምነት የለኝም፡፡ ይህች ሀገር የተመሰረተችው በእኛ እናት እና አባት፣ በአያት እና ቅድመ አያቶቼ ነው፡፡ ማንም ቢሆን እኔን አስገድዶ ከሀገሬ በማባረር ስደተኛ ሊያደርገኝ ፍጹም አይችልም፡፡ እንደ ኢትዮጵያዊነቴ ማንም ቢሆን እኔን በማስፈራራት መብቴን ነጥቆ ሊወስድ በፍጹም አይችልም፡፡ ይህ ድርጊት ይፈጸም ዘንድ በፍጹም አልፈቅድም፡፡ ለወያኔዎች በጠራ መልኩ ግልጽ እንዲሆንላቸው እንዲህ በማለት ያለኝን አቋም በአጽንኦ ልነግራቸው እፈልጋለሁ፡ በህይወት እየኖርኩባት ያለሁት እና ስሞትም የምቀበረው በዚህችው በኢትዮጵያ ምድር ነው፡፡\nለወያኔ እና ለሎሌዎቹ አንድ ሊካድ የማይችል እውነታን ልንገራቸው፡ እኔን የጥቃት ሰለባ ለማድረግ ሲሉ ሕገወጥ ድርጊት እና ወንጀሎችን ቢሰሩ ያለምንም ጥርጥር ነገ ከዚህ የበለጠ ታላቅ መሰቃየትን እና ቅጣቶችን ይቀበላሉ፡፡ እነዚህ ስልጣናቸውን ከሕግ አግባብ ውጭ በሚጠቀም ነጹሀን ዜጎችን በመግደል ኃያል የሆኑ የሚመስላቸው እብሪተኞች አንድ ጊዜ ቆም ብለው ሊያስቡ ይገባቸዋል፡፡ ማንም ሰውን በመግደል ድልን ሊቀዳጅ ይችላል፡፡ እንደዚሁም ሁሉ ማንም ሰው በመሞት ድልን በገዳዮቹ ላይ ሊቀዳጅ ይችላል፡፡“\n“አዳፍኔ” የእርሳቸው የግላቸው ሙያዊ ተሞክሮ እና የእራሳቸው የነገሮችን ታሪካዊ አመጣጥ ዳህራ በውል የመገንዘብ እና ትንታኔ በመስጠት ችሎታ ላይ መሰረት በማድረግ በእኩዮሽ የታሪክ መስመር ላይ የማይሄደውን የሀገሪቱን ታሪክ እና ኋላቀር የስልጣኔ ደረጃ ከግምት ውስጥ በማስገባት የተሰጠ የሀሳብ ፍንጣቂ ነው፡፡\nፕሮፌሰሩ ከወያኔ ማሰቃየት በፊት በሌሎች አገዛዞችም ስቃይ ሲደርስባቸው የቆዩ ናቸው፡፡\nእ.ኤ.አ በ1970ዎቹ ሁለተኛ አጋማሽ የመጨረሻዎቹ እና በ1980ዎቹ ዓመታት በሙሉ “ደርግ” እየተባለ ይጠራ በነበረ ወታደራዊ አምባገነን ወሮበላ አገዛዝ ስቃይ ደርሶባቸዋል፡፡\nደርግ በሰው ልጆች ላይ ሲፈጽም ከነበረው የሰብአዊ መብት ድፍጠጣ ጋር አመለካከታቸው ሊሄድ ስላልቻለ ስማቸውን ማጥፋት እና ማብጠልጠል ጀመሩ፡፡\nእንደዚሁም ሁሉ የግርማዊ ቀዳማዊ አጼ ኃይለ ሥላሴ አገዛዝ እ.ኤ.አ. በ1960ዎቹ ዓመታት በሙሉ የማሸማቀቅ እና የማስፈራራት ድርጊቶችን ሲፈጽማቸው ነበር፡፡ ስርዓቱ እርሳቸውን የማይበገሩ ቆጥቋጭ እና ካመኑበት በፍጹም ፍንክች የማይሉ ሞገደኛ አድርጎ ይቆጥራቸው ነበር፡፡\nሆኖም ግን በስልጣን ላይ የነበሩት ግርማዊ ቀዳማዊ አጼ ኃይለ ሥላሴ እና ሚኒስትሮቻቸው እንዲሁም ልዑላን መሳፍንት እና መኳንንት ፕሮፌሰሩ አንድም ነገር እንዳይናገሩ በፈለጉበት ጊዜ እንኳ ሳይቀር እርሳቸው መንፈሳቸው የመራቸውን እና የማኑበትን ነገር ፊት ለፊት ከመናገር የታቀበቡት ጊዜ ሳይኖር በእምነታቸው ቀጥለውበት ሄደዋል፡፡\nበተለያዩ ስርዓቶች የተለያዩ ከበሮዎች ቢደለቁም ቅሉ እርሳቸው ግን ረዥሙን የነጻነት ጉዙ ተያይዘውት እስከ አሁን ድረስ በጉዞ ላይ ይገኛሉ፡፡\nፕሮፌሰር መስፍን የዩኒቨርስቲ ፕሮፌሰር ከመሆናቸው በፊት የነጻነት ሙያዊ እምቢተኝነትን የሚያራምዱ ሰው እንደነበሩ በድፍረት መገመት እችላለሁ፡፡\nእርሳቸው በጭንቅ ኑሮ እየተሰቃዩ የኖሩ ስለሆኑ፣ ለፍትህ እና ለርትዕ ሲሉ ሁልጊዜ የእምቢተኝነትን ዓላማ ሲያራምዱ ስለኖሩ እና ምንጊዜም በስልጣን ላይ ተጣብቀው ሊሚገኙት፣ ስልጣናቸውን ከሕግ አግባብ ውጭ ለሚጠቀሙት ገዥዎች እና ከስልጣን ለተወገዱት ሁሉ እውነታውን ፊት ለፊት ከመናገር የማይቆጠቡ ምሁር ስለሆኑ ከስማቸው በስተመጨረሻ በአህጽሮተ ቃል ሙ.እ/P.D (ሙያዊ እምቢተኛ/Professional Dissenter) በመባል መጠራት አለባቸው ብየ አስባለሁ፡፡\nበስልጣን እርካብ ላይ ተፈናጥጠው የሚገኙት ገዥዎች አመልካች ጣታቸውን ወደ እርሳቸው በመቀሰር፣ ቡጢዎቻቸውን በመጨበጥ በሀይል መገፍተር እና ወደ እስር ቤት እየወሰዱ በማጎር ይበቀሏቸው ነበር፡፡\nእርሳቸው ግን እንደማትበገርዋ ግመል ረዥሙን ጉዝ መጓዝ ቀጥለዋል፡፡ የመንግስት ውሾች እየተከተሉ ይጮሀሉ፣ እናም ውሾቹ ጥርሶቻቸውን ያፋጩባቸዋል፡፡\nፕሮፌሰር መስፍን በመስበክ፣ በማስተማር፣ ያልተደረሱ ሕዝቦችን በመድረስ እና በህዝቦች ላይ ወንጀል የሚሰሩትን ባለስልጣኖች በማጋለጥ እና በመክሰስ ላይ ቀጥለው ይኖራሉ፡፡\nአዳፍኔ በሚለው መጽሐፋቸው ላይም ያንኑ ባህል ነው ቀጥለውበት የሚታዩት፡፡\nእንደምሁር፣ እንደ አደባባይ ልሂቅ፣ እንደ ኢትዮጵያ ታሪካ ተቆርቋሪ እና እንደ መልካም እና እንደ እውነተኛ የሰው ተፈጥሮ ለፕሮፌሰር መስፍን ከፍተኛ የሆነ ከበሬታ አለኝ፡፡\nፕሮፌሰር መስፍን የአጭበርባሪነት የቁማር ካርታን አይጫወቱም፣ በሁለት ቢላዋ አይቆርጡም እናም ቆሻሻ የማታለል ዕኩይ ድርጊቶችን አይፈጽሙም፡፡\nማለት ያለባቸውን በግልጽ ይናገራሉ፣ የተናገሩትንም በተግባር ይፈጽማሉ፣ በመንታ ምላስ አይናገሩም፡፡ የምታየው ነገር በእርሳቸው ላይ ያለውን እውነታ ብቻ ነው፡፡\nእርሳቸው የሚናገሩትን እውነታ የማትወድ ከሆነ ምንጊዜም ቢሆን ቀዝቅዞ ወደማያውቀው ወደ ገሀነም በቀጥታ መጓዝ ትችላለህ፡፡\nእውነት መናገር እውነት ተናጋሪዎችን ለመኖር በሚዋሹት እና እየዋሹ በሚኖሩት ዘንድ አይወደዱም፡፡\nበእኔ አመለካከት ፕሮፌሰር መስፍን በኢትዮጵያ የቦቅቧቃ ምሁራን፣ በፖለቲካ አድርባይነት እና በአስመሳይ ሎሌ ምሁራን የጨለማ ሰማይ ዘንድ ለዘመናት በማይደበዝዝ መልኩ የተቀጣጠሉ ብቸኛ የመቅረዝ ላይ ሻማ ናቸው፡፡\nፕሮፌሰር መስፍንን “የሚያስብ ሰው“ በማለት እንደጻፉት እንደ ራልፍ ዋልዶ ኢመርሶን አድርጌ እቆጥራቸዋለሁ፡፡\nኢመርሰን እ.ኤ.አ. ነሐሴ 1837 በሀርቫርድ ዩኒቨርስቲ በመገኘት አንድ አሜሪካዊ ምሁር እጅግ በጣም ጠቃሚ እና አስፈላጊ ነው የሚባለው የሚከተለውን ማድረግ ሲችል ነው በማለት እንዲህ ተናግረው ነበር፡\n“ምሁር ከሌሎች በተለየ መልኩ ተለይቶ የሚኖር፣ በጣም ከፍተኛ በሆነ መልኩ ስለጤንነት የሚያስብ- ጩቤ በመጥረቢያ ላይ እንደሚያደርገው ሁሉ በአንድ ሰው ወይም በህዝብ ጉልበት በተሰራው ስራ ላይ ስምምነት የማያደርግ ነው የሚል ዓለም አቀፋዊ አስተሳሰብ አለ… ለጠንቃቃ የህብረተሰብ ክፍሎች እውነት እንደሆነ ሁሉ…ድርጊት በምሁር ቁጥጥር ስር ነው፣ ሆኖም ግን በጣም አስፈላጊ ነገር ነው፡፡ ከድርጊት ውጭ ሰው እራሱ ገና ሰው አልሆነም ማለት ነው፡፡ ከድርጊት ውጭ ሀሳብ በምንም ዓይነት መልኩ ወደ እውነትነት ሊደርስ አይችልም፡፡ ዓለም የቆንጆዎች ሁሉ ቆንጆ ሆኖ በዓይናችን ላይ ቢደቀንም ቆንጆ መሆኑን እንኳ ልናየው አንችልም፡፡ የድርጊት ሰው ያለመሆን የቦቅቧቆች እና የፈሪዎች ወራዳ ተግባር ነው፡፡ ስለሆነም ከጀግና አዕምሮ ውጭ ምንም ዓይነት ምሁራዊነት የለም፡፡ የሀሳብ መግቢያ ካለማሰብነት ወደ ማሰብ ደረጃ የሚደረገው ሽግግር የሚገለጸው በድርጊት ነው፡፡ በህይወት እስከኖርኩ ድረስ እኔ የማውቀው ይህንን ያህል ብቻ ነው፡፡ ወዲያውኑም ቃሎቻቸው በህይወት የተሞሉትን እና ያልተሞሉትን እናውቃለን፡፡“\nፕሮፌሰር መስፍን ጀግና አዕምሮን የተጎናጸፉ የኢትዮጵያ “አሳቢ ሰው” ምሁር ናቸው፡፡\nከሌሎች ህዝቦች ተለይተው በፍጹም ኖረው የማያውቁ እና ለጤናማ የአኗኗር ህይወት ጠንቃቃ የሆኑ ሰው ናቸው፡፡\nእርሳቸው ለግማሽ ክፍለ ዘመን ያህል የተግባር ሰው ሆነው የቆዩ ሰው ናቸው፡፡\nየእርሳቸው አመለካከቶች እና የሚያቀርቧቸው እና የሚጽፏቸው ሀሳቦች በርግጥ እውነተኛ ድርጊቶች ናቸው፡፡\nእኔ እርሳቸውን ጀግና አሳቢ ሰው ከሆኑት ከኢመርሰን የበለጠ “የሚያስቡ ሰው” አድርጌ እቆጥራቸዋለሁ፡፡\nእኔ ፕሮፌሰር መስፍንን ስለኢትዮጵያ “የሚጽፉ ሰው”፣ “የሚናገሩ ሰው”፣ “የሚያዳምጡ ሰው”፣ “የሚያነሳሱ ሰው”፣ “የሚቀሰቅሱ ሰው” ለፍትህ እና ለርትዕ ሲሉ በአመኑበት ጉዳይ ላይ በጽናት እና በአይበገሬነት የሚቆሙ “የእምቢተኝነት” ሰው አድርጌ እቆጥራቸዋለሁ፡፡\nእርሳቸው የሚያምኑበትን ነገር ለስርዓቱ ተጠቃሚዎች እና ስልጣናቸውን ከሕግ አግባብ ውጭ በስራ ላይ ለሚያውሉ ብቻ አይደለም ከፍርሀት ውጭ የሚናገሩት፡፡ ሆኖም ግን እርሳቸው አስረግጠው እና በጽናት በመቆም የሚናገሩት ኃይል ለሌላቸው፣ ለስልጣን ረሀብተኞች እና በስልጣን ለሰከሩ ህዝቦች እንዲሁም መስማት ለሚፈልጉ ሁሉ ለእውነት እና ለእውነት ብቻ ነው የሚናገሩት፡፡\nኢመርሰን “የዓለም ዓይን” በማለት እንደጻፉት ሁሉ ፕሮፌሰር መስፍንም ”አዳፍኔ” በሚለው መጽሐፋቸው ላይ የኢትዮጵያን ያለፈ ታሪክ ታላቅነት በመጠበቅ፣ ፍቅርን በተላበሰ መልኩ ይህንን ታላቅነት ለአቻ ምሁራን ጓደኞቻቸው (አብዛኞቹ ከእርሳቸው ጎን ቆመው ለሀገራቸው እና ለሕዝባቸው ሰላም እና ደህንነት በጋራ በአደባባይ ከመታገል ይልቅ በግል እያብጠለጠሉ የሚያሟቸው) ለመግለጽ አይደለም፡፡ ሆኖም ግን እርሳቸው “የኢትዮጵያ ዓይን” በመሆን ከኢትዮጵያ ተነጥሎ ላለው እና ከአያቶቹ እና ከቅድመ አያቶቹ ታቅነት ጋር ተለያይቶ ለሚገኘው ለአዲሱ እና ለሀገር ተረካቢው ወጣት ትውልድ ለማመላከት ነው፡፡\n“አዳፍኔ” በሚለው መጽሐፋቸው ውስጥ ፕሮፌሰር መስፍን በዳሳሹ ዓይናቸው ኢትዮጵያ እና ኢትዮጵያዊነት የት ላይ እንደነበሩ እና አሁንስ በምን ሁኔታ ላይ እንዳሉ ወይም ደግሞ በአሁኑ ጊዜ በሚሰሩት ስራ ምርጫ ላይ ተመስርቶ ወደፊትስ የት ላይ እንደሚሆኑ እና እንደማይሆኑ በግልጽ የተመለከቱበትን ዘገባቸውን አቅርበዋል፡፡\nይህ መጽሐፍ ጥንት ታላቅ የነበረችው ኢትዮጵያ በአሁኑ ጊዜ ደግሞ በፖለቲካ፣ በማህበራዊ እና በኢኮኖሚ ምስቅልቅ ሁኔታ ላይ የምትገኝ መሆኗን እና የኢትዮጵያ የተሻሉ ቀኖች እየመጡ እና ከአድማስ ጫፍ ላይ እየታዩ መሆናቸውን የግል ሀሳባቸውን በውል እያስቀመጡ ጥልቀት እና ስፋት ባለው ሁኔታ ትንታኔ የሰጡበት ነው፡፡\n“አዳፍኔ” በሚገባ የተቀቀሉ ታሪካዊ እና የዘመኑ የፖለቲካ ትንታኔዎችን በማጣመር እንዲታዩ የተደረገበት እና በርካታ ኢትዮጵያውያን የሞራል ግዴታቸውን ባለመወጣት እና ከዳር ቆመው እየተመለከቱ ሀገሪቱ ወደከፋ አዘቅት ውስጥ እየተጋዘች ባለበት ሁኔታ ኢትዮጵያውያን ታላቅ ጥንቃቄን በተላበሰ መልኩ እንዴት አድርገው እራሳቸውን ከእራሳቸው መጠበቅ እና ማዳን እንደሚችሉ ለማሳየት ጥረት የተደረገበት ብሩህ መስተዋት ነው፡፡\nየመጽሐፉ ርዕስ ተመሳስሎ በርካታ የተወሳሰቡ ስሜቶችን እና ትርጉሞችን አካትቶ ይዟል፡፡\n“አዳፍኔ” የሚለው ቃል የመቅበር ሂደትን የሚያሳይ ወይም ደግሞ አንድን ነገር በአፈር መሬት ወይም ደግሞ በአመድ ውስጥ መደበቅን የሚያመላከት መሆኑን ግንዛቤ ሊሰጥ ይችላል፡፡\nእንደዚሁም ደግሞ የእሳት መጥፋትን እና የቀረዉን ፍም በአፈር ወይም ደግሞ በውኃ ማጥፋት መሆኑን ሊገልጽ ይችላል፡፡\nበሌላ መልኩ ይታይ ከተባለ ደግሞ ጥቂት ተግባራት ገና በመጀመሪያው የአፈጻጸም ደረጃቸው በድንገት የመክሰማቸውን ሁኔታ ሊያመላክት የሚችል ይሆናል፡፡\nበኢትዮጵያ የወታደራዊ ስርዓት የቋንቋ አጠቃቀም “አዳፍኔ” በተለምዶ “ባዙቃ” እየተባለ የሚጠራው ጸረ ታንክ መሳሪያ ነው፡፡\nበአጠቃላይ “አዳፍኔ” የሚለው ቃል አንድን ነገር ወይም ደግሞ ሂደትን የሚያፍን፣ የሚያንቅ፣ ትንፋሽ የሚያሳጣ፣ የሚያጠፋ፣ የሚከለክል እና የሚያደናቅፍ መሆኑን ይገልጻል፡፡\nፕሮፌሰር መስፍን ይህንን “አዳፍኔ” የሚለውን ተመሳስሎ በአሁኑ ጊዜ እና ቀደም ሲል በኢትዮጵያ ስልጣናቸውን ከሕግ አግባብ ውጭ የሚጠቀሙትን አምባገነን አገዛዞች፣ ታሪካዊ፣ ፖለቲካዊ እና ፍልስፍና አዘል የሆኑ እውነታዎችን በመጠቀም ለመክሰስ እና ለፍትህ አካል ለማቅረብ ሲሉ የገለጹበት ቃል ነው፡፡\nእንደዚሁም ደግሞ ኃይል የለሾችን፣ የስልጣን ጥመኞችን እና በስልጣን የሰከሩትን ለመሞገት እና ለመገዳደር በማሰብ ከስልጣን ጋር ተያይዘው የሚመጡትን በርካታ የሆኑ ኃላፊነቶችን ለመገንዘብ እና ህዝቡን በቅንነት ለማገልገል ሲባል የህንን ተመሳስሎ ይጠቀማሉ፡፡\n“አዳፍኔ” የሚለው ቃል ድብቁ መልዕክት የበለጠ አሳማኝ ነው፡፡ (እርሳቸው አዳፍኔን በአሁኑ ጊዜ ላለው ለወጣቱ ትውልድ እና ለመጭው ትውልድ ማስታወሻ እንዲሆን በማሰብ የሰጡት ስያሜ ነው ብዬ አስባለሁ፡፡)\nበአዳፍኔ ውስጥ በአሁኑ ወቅት እና ቀደም ሲል የደረሰውን የትውልድ ውድቀት በሚገባ አጢኖ በርካታ የአፍሪካ ሀገሮች ከደረሰባቸው አስፈሪ እና አስደንጋጭ ሁኔታ ውግዘት ለማላቀቅ እና ኢትዮጵያን ከአስከፊ ውድቀት በማውጣት ንስሀ ለመግባት የማይቀረውን ታሪካዊ፣ በጋራ መስራት አለመቻልን ወይም ራዕይ ያለው አመራር ያለመኖርን ወጣቱ ትውልድ በውል ተገንዝቦ የእራሱን ኃላፊነት መወጣት እንዲችል የተሰጠ ማስጠንቀቂያ መሆኑን እገነዘባለሁ፡፡\nየኢትዮጵያ ውጣቶች የ“አዳፍኔን“ አስፈሪ ሁኔታ በውል አጢነው ያለፉት አባቶች፣ አያቶች እና ቅድመ አያቶች የፈጸሟቸውን ስህተቶች በመድገም እራሳቸውን ከውሸት ተራራ ስር ቀብረው እንዳይገኙ ከፍተኛ ጥንቃቄ ማድረግ ይጠበቅባቸዋል፡፡\nፕሮፌሰር መስፍን ለኢትዮጵያ ወጣቶች በሶስት ቀላል ሀሳቦች ሊገለጽ የሚችል ታላቅ መልዕክት አላቸው ብዬ አስባለሁ፡፡ እነርሱም፡\n1ኛ) ከተወሰኑ ቡድኖች የእራስን በእራስ ከማጥፋት አስከፊ አደጋ ኢትዮጵያን ሊታደጓት የሚችሉት የኢትዮጵያ ወጣቶች ብቻ ናቸው፡፡\n2ኛ) ኢትዮጵያን ከጎሰኝነት እሳት እና ከኃይማኖት ጽንፈኝነት ሊታደጓት የሚችሉት የኢትዮጵያ ወጣቶች ብቻ ናቸው፡፡\n3ኛ) የማህበረሰቡን የግንኙነት ክር ከበጠሱት የድሮዎቹ እና የአሁኖቹ ትውልዶች፣ አውዳሚ ከሆነው የፖለቲካ መዋቅር፣ ግራ ከተጋባው የኢኮኖሚ ስርዓት እና የህዝቡን መንፈሳዊ ህይወት ሊመለስ በማይችል መልኩ ካጠፋው ትውልድ ኢትዮጵያን ሊመልሱ እና ሊያድኑ የሚችሉት ኢትዮጵያውያን ወጣቶች ብቻ ናቸው፡፡\n“አዳፍኔ” በአንድ ወቅት ምናልባትም በቅኝ ግዛት ዘመን የተገኘ ስር የሰደደ የአፍሪካ በሽታ ነው፡፡\n“አዳፍኔ” አህጉሪቱን ሙሉ በሙሉ በመበከል ታላላቅ መልካም ባህሪ፣ እውቀት፣ ታማኝነት እና ክብረ ሞገስ ያላቸውን ወንዶች እና ሴቶች እንዳታፈራ በማድረግ ምድረበዳ አድርጓታል፡፡\n“አዳፍኔ” አህጉሪቱን የጊንጥ ማጠራቀሚያ ቅርጫት አድርጓታል፡፡ አንድ ጊንጥ ከቅርጫቱ ውስጥ ለመውጣት ሙከራ በሚያደርግበት ጊዜ ሌሎቹ ጊንጦች ወደ ቅርጫቱ ውስጥ ስበው ያስቀሩታል፡፡\nከዚህም በተጨማሪ “አዳፍኔ” የአዕምሮ በሽታ ነው፡፡ የ”አዳፍኔ” በሽታ ሰለባዎች በዘላቂነት ጸረ ነጻነት፣ ጸረ እኩልነት፣ ጸረ ፍትህ እና ጸረ ዕድገት ናቸው፡፡\nበሌላ አባባል ለማስቀመጥ ለ”አዳፍኔ” በሽታ ሰለባዎች ነጻነት ማለት የእነርሱ ነጻነት ብቻ ነው፣ እኩልነት ማለት የእነርሱ እኩልነት ማለት ብቻ ነው፣ ፍትህ ማለት ለራሳቸው ብቻ ነው ፣ ልማት ማለት በሚያስገርም ሁኔታ ብዙሀኑ ሕዝብ በረሃብ እየተሰቃዬ ባለበት ሁኔታ እነርሱ ግን ከመሬት እና ከሌላም ሀብት በርካታ የታሰረ ረብጣ ገንዘብ እያግበሰበሱ ወደ ኪስ ማጨቅ ማለት ነው፡፡\nእንደዚሁም ሁሉ “አዳፍኔ” የአምባገነናዊ የጭቆና አገዛዝ መለያ የስብዕና ባህሪ መገለጫ ነው፡፡ “አዳፍኔ” መሬቱን፣ ማዕድናቱን እና ጌጣጌጡን ሁሉ በእራሱ ደብቆ ይይዛል፡፡ “አዳፍኔ” ሐይቆችን እና ወንዞችን ሁሉ በእራሱ ቁጥጥር ስር ያደርጋል፡፡ አዳፍኔ አምላክ መሰል ስልጣን አለው፡፡ የ”አዳፍኔ” ምኞት ለሌላው ህዝብ ትእዛዝ ነው፡፡\n“አዳፍኔ” የኢትዮጵያውያን ነብሶች በሽታ ነው፡፡\n“አዳፍኔ” በምን መልኩ ይታያል ፡\n1ኛ) እውነትን በመጨቆን እና በማጥፋት፣\n2ኛ) ትምህርትን እና እውቀትን በመጨቆን እና በማጥፋት፣\n3ኛ) እውነት ሊሰራጭበት እና ሊስፋፋበት የሚችለውን ማናቸውንም ቀዳዳ ሁሉ በመዝጋት፣\n4ኛ) መንታ ምላስ ያላቸውን ቅጥፈት እና ውሸት ሲገምዱ የሚውሉ እና የሚያድሩ ደናቁርት ካድሬዎችን እና አስመሳዮች ሆድ አደርን በመቅጠር፣ እና\n5ኛ) ሀሳቦች እና እውቀቶች በሕዝብ መካከል እንዳይሰራጩ የህትመት ውጤቶችን በሁሉም መንገዶች በመዝጋት ኢትዮጵያን የባዶ ዲስኩር ማሰሚያ መሬት አደረጋት፡፡\nየ”አዳፍኔ” የሶስትዮሽ ውልደት በኢትዮጵያ የእህት እና ወንድሞችን ፍርሀት እና ውድቀት ጨምሮ ሰይጣናዊ ስብዕና ያላቸው፣ ተቋማዊ ስርዓትን የተላበሱ፣ መንፋሳዊ እሳቤን እንዲላበሱ የተደረጉ፣ ሞራል የለሽ እና በሞራል ስብዕና የከሰሩ እንዲሁም ምሁራዊ አስመሳይነትን የተላበሱ ዕኩይ ምግባራት ናቸው፡፡\n“አዳፍኔ” የሚለው ተመሳስሎ ሮበርት ጄ. ኦፔንሃይመር ፣ አለምን ለአንዴ እና ለመጨረሻ ጊዜ የሚያጠፋ ስለ አቶሚክ ቦምብ ተናግረው ነበር ። ኦፐንሄይመር የሂንዱ አምላክ የሆነውን ቪሽኑን በመጥቀስ እንዲህ ብሎ ተናግሮ ነበር፣ “እኔ በአሁኑ ጊዜ ዓለምን ለማጥፋት የምችል ሞት ሆኛለሁ፡፡“\nበኢትዮጵያ የሞት ስብዕናን የተላበሰው “አዳፍኔ” ሆኗል፡፡\n“አዳፍኔ” ከኢትዮጵያ እና ከሕዝቦቿ ቀስ በቀስ የማህበራዊ፣ ፖለቲካዊ፣ ኢኮኖሚያዊ እና መንፋሳዊ ህይወትን በመጭመቅ ዕኩይ ምግባር ላይ ተጠምዶ ይገኛል፡፡\nአዳፍኔ በኢትዮጵያ የተስፋ፣ የእምነት፣ የልግስና፣ የፍላጎት መነሳሳት፣ የቃል ኪዳን፣ የክብር፣ የታማኝነት፣ የክብረ ሞገስ፣ የትክክለኛነት፣ የሞራል ስብዕና፣ የመልካም ፈቃድ ማውደሚያ ዕኩይ ምግባር መሳሪያ ሆኖ ይገኛል…\nአዳፍኔ በእውቀት ብቻ ሊወገድ ይችላል፡፡ እውቀት እና ትምህርት የአዳፍኔ ጠላቶች ናቸው፡፡ እንደዚሁም ሁሉ አዳፍኔ የሚሞት የእውቀት እና የትምህርት ጠላት ነው፡፡\nአዳፍኔ ተጽእኖው በወጣቶች ላይ የጠነከረ ነው፡፡ እነዚህ ወጣቶች አያት እና ቅድመ አያቶቻቸው በሰሯቸው ስኬታማ ስራዎች ላይ ኩራት እንዲኖራቸው ከማድረግ ይልቅ በአባቶቻቸው እና በእናቶቻቸው ላይ ስለደረሰው ስቃይ እንዲጸጸቱ ይገደዳሉ፡፡ በኢትዮጵያዊነታቸው እራሳቸውን እንዲያሳትፉ ከማድረቅ ይልቅ ወጣቶች በጠባብ የጎሰኝነት እና የኃይማኖት ጽንፈኝነት ላይ ኩራት እንዲሰማቸው ይገደዳሉ፡፡ ወጣቶች መብቶቻቸውን እንዳይጠቀሙ ኃይል እንዲያጡ እና አቅመቢስ እንዲሆኑ ይደረጋሉ፡፡ ወጣቶቹ ድምጾቻቸውን እንዲያጡ እና በእራስ የመተማመን ስሜት እንዲያጡ ይገደዳሉ፡፡\nየአዳፍኔ የሶስትዮሽ ውልደት ግዙፍ የሆነ የስርዓት መውደቅን እና በማህበረሰቡ ደረጃ መዋቅራዊ የውድቀት ቀውስ መንስኤን ያስከትላል፡፡ እንግዲህ ያንን የህልውና ውድቀት (መክሸፍ) ነው ፕሮፌሰር መስፍን ወልደማርያም ኢትዮጵያውያንን እንደ ኢትዮጵያውያን በመጽሐፋቸው ለማሳየት ጥረት ያደረጉት፡፡\nየፕሮፌሰር መስፍን የመክሸፍ ትንታኔ በርካታ መገለጫዎች አሉት፡፡ አንድ የማህበረሰብ ፕሮጀክት የአፈጻጸም ብቃት ሳይኖረው እና ከፍጻሜ ሳይደርስ ሲቀር ወይም ደግሞ ለማህበረሰቡ ፍሬ ሳያፈራ ሲቀር “መክሸፍ” ሊከተል ይችላል፡፡ አንድ ሰው ዓላማውን ሳያሳካ ሲቀር እና እድገትን ማስመዝገብ ሳይችል ሲቀር መክሸፍ ይመጣል፡፡ በጋራ ልማት እና ማህበራዊ ለውጥ ማምጣት ሳይቻል ሲቀር መክሸፍ ይከተላል፡፡\nፕሮፌሰር መስፍን ለኢትዮጵያ እና ኢትዮጵያውን መክሸፍ ሶስት ዋና ዋና ምክንያቶችን እንደሚከተለው ግልጽ አድርገው አቅርበዋል፡፡ እነርሱም፡\n1ኛ) የአስተዳደር ስርዓቱ በሕግ የበላይነት ቁጥጥር ስር መዋል ሲሳነው፣\nየዚህ መክሸፍ ውጤት አምባገነን ጨቋኝ መንግስትን ያለምንም ችግር መቀበል ወይም ደግሞ በእግር በመወሰን ወደ ስደት መንጎድ ይሆናል፡፡\n2ኛ) የኢትዮጵያ ምሁራን መክሸፍ፣ ምሁራን እና የልሂቃኑ መደብ በማንኛውም ጊዜ ለሚመጡ እና ስልጣንን በሕዝብ ድምጽ ሳይሆን በመሳሪያ ኃይል ለሚቆጣጠሩ አምባገነኖች እራሳቸውን እና ስብዕናቸውን ይሸጣሉ፡፡ በእያንዳንዱ አገዛዝ ዘመን ምሁራን ምንም ዓይነት ሰይጣናዊ ድርጊት አልሰማሁም፣ ምንም ዓይነት ሰይጣናዊ ድርጊት አላዬሁም እና ምንም ዓይነት ሰይጣናዊ ነገር አልተናገርኩም በሚሉ እና እራሳቸውን እንደ ሶስት ጦጣዎች እንደተሰየሙ አድርገው ይቆጥራሉ፡፡\nምሁራን እና የተማረው ህብረተሰብ መደቦች በስልጣን ላይ ያለው አካል ትክክለኛ የሆኑ ነገሮችን በመያዝ ሕዝቡን አስተባብረው በመምራቱ ረገድ ሳይሳካላቸው ቀርቶ ከሽፈዋል፣ እንደዚሁም ሁሉ በስልጣን ላይ ያለው አካል ወንጀሎችን ሲሰራ እና የተሳሳቱ ስራዎችን ሲሰሩ መዝግበው በመያዝ ለመጭው ትውልድ ለማስተላለፍ ምንም ነገር የማያደርጉ ስለሆነ ከሽፈዋል፡፡ ከዚህም በተጨማሪ የእራሰቸውን ስህተቶች እንደገና ለማባዛት በሚመስል መልኩ ከሁሉም በላይ አስከፊ የሆነው ነገር ያለፈውን ትውልድ ስህተት እንደ ትክክለኛ ነገር እና አግባብነት እንዳለው ሁሉ ለመጭው ትውልድ ሌት ቀን እንደበቀቀን እየደጋገሙ የመንዛታቸው ሁኔታ ነው፡፡\nየኃይማኖት መሪዎች መንፈሳዊ አመራር መስጠት ባለመቻላቸው እና ምንም የተሻለ ነገር ባለመኖሩ ከሽፈዋል፡፡\nከሁሉም በላይ ልብን የሚሰብረው እውነታ ደግሞ በአሁኑ ጊዜ በስልጣን ኮርቻ ላይ ተንጠልጥለው የሚገኙት የደናቁርት ስብስብ የአካዳሚ የትምህርት ማስረጃዎችን ከዲፕሎማ መቀፍቀፊያ የኢንተርኔት ወፍጮዎች በሕዝብ ገንዘብ እየገዙ ልከበር እያሉ የማስቸገራቸው ጉዳይ ነው፡፡ ስልጣናቸውን ለማሳመር እና ማስዋቢያ ነገሮችን በመቀባባት በስልጣን ላይ ያሉት የደናቁርት ስብስቦች ባለስልጣን መሳይ አካል የፈረመበት ማህትሞችን በመጠቀም እና የሸፍጥ የምስክር ወረቀቶችን በመግዛት ዶክተር፣ ፕሮፌሰር፣ የመንግስት አማካሪ እና የዓለም አቀፍ ድርጅቶች ተወካዮች በማለት እራሳቸውን በመጥራት የአስመሳይነት ስራቸውን በመተግበር ላይ ይገኛሉ፡፡\nበእኔ አመለካከት የደናቁርት ስብስቦቹ ያልተረዱት ነገር ቢኖር አንድ አህጽሮተ ቃል የተጻፈበት ብጣሽ የተጭበረበረ የዲፕሎማ ወረቀት አንድን ወንድ ወይም ሴት ታላቅ መሪ ሊያደርግ እንደማይችል በውል ያለመገንዘባቸው ጉዳይ ነው፡፡\nአንድን ሰው ታላቅ የሚያደርገው ራዕዩ፣ አዕምሮው እና የወንዱ ወይም ደግሞ የሴቷ ልብ ነው እንጅ በስርቆት የተገዛ ዲፕሎማ አይደለም፡፡\nቢል ጌትስ እንደ ስቴቭ ጆብስ እና ማርክ ዙከርበርግ ሁሉ ከኮሌጅ ትምህርት ያቋረጡ ናቸው፡፡\nዋልት ዲስኔይ ከሁለተኛ ደረጃ ትምህርት ያቋረጡ ናቸው፡፡\nአብርሃም ሊንከን የአንደ ዓመት መደበኛ ትምህርት ብቻ ነበር ያላቸው፡፡ ቁም ነገሩ እዚህ ላይ ግልጥ ነው ፡፡\n3ኛ) ለኢትዮጵያውያን አርዓያ ሊሆናቸው የሚችል አካል ያለመኖሩ ጉዳይ ነው፡፡ ኢትዮጵያ በዙሪያዋ ስኬታማ የሆኑ ሀገሮች ባለመኖራቸው ምክንያት ኢትዮጵያውያን ስለተሻለ አመራር እና ህብረተሰብ ለመማር እና ለማወቅ አልቻሉም፡፡\nአዳፍኔ በኢትዮጵያ ሰፊ መሰረት ባለው ታሪካዊ እና ማህበረ ፖለቲካ ከባቢ አየር ላይ የተዋቀረ ነው፡፡ መጽሐፉ ኢትዮጵያን ለዘመናት ቀጣይ ሆና እንድትዘልቅ የሚያግዙ ዋና ዋና እሴቶችን ግልጽ አድርጓል፡፡\n“አዳፍኔ” እና የእርሱ እህቶች እና ወንድሞች ፍርሀት እና መክሸፍ (የማይነገርለት የእነርሱ የአጎት ልጅ የሆነው የፍርሀት ፍርሀት) በኢትዮጵያ ባህል እየሆነ እና እያደገ በመምጣት የሕዝቡን ደስታ፣ ብልጽግና እና ፍቅር እንዲሁም ግለሰቦች በእራስ የመተማመን እና የእራስ ክብር አለመስጠት ነገሮች እንዲከስሙ አድርጓል፡፡\nበኢትዮጵያ የአዳፍኔ እና የእህት እና ወንድሞቹ ዋና መነሻ ምክንያት ምንድን ነው?\n“አዳፍኔ” አንድ ልዩ ዓይነት የሆነ “ፍርሀት” እንደሆነ አምናለሁ፡፡\nየእውነትን መሰረታዊ ሀሳብ የመፍራት ጉዳይ ነው፡፡\nእውነትን የማሰብ ፍርሀት ነው፡፡\nእውነትን የመናገር ፍርሀት ነው፡፡\nእውነትን የመስማት ፍርሀት ነው፡፡\nእውነትን የማየት ፍርሀት ነው፡፡\nበእውነት መኖር ፍርሀት ነው፡፡\nከእውነት ጋር የመኖር ፍርሀት ነው፡፡\nእውነትን የመስበክ ፍርሀት ነው፡፡\nእውነትን የማስከበር/የመጠበቅ ፍርሀት ነው\nከዚህም በተጨማሪ ፍርሀት እና እርስ በእርስ ያለመተማመን ጉዳይ ነው፡፡ ህሊናዎቻችንን መፍራት ማለት ነው፡፡ ትክክለኛውን ነገር ለመስራት መፍራት ነው፡፡ ከሁሉም ነገር የከፋው ደግሞ እራሳችንን መፍራት እና በግል እና በጋራ ለእራሳችን እና ለሀገራችን ምን ማድረግ እንዳለብን የመፍራት ጉዳይ ነው፡፡\nበአዳፍኔ “እውነትን የመፍራት ነገር” በኢትዮጵያ የፖለቲካ ስልጣን መክሸፍ፣ የትምህርት መክሸፍ፣ የባህል መክሸፍ፣ የኢኮኖሚ መክሸፍ፣ የምሁርነት መክሸፍ፣ የመንፈሳዊት መክሸፍ፣ እና የሞራል ስብዕና መክሸፍ ምክንያት ቀጥተኛ ተጠያቂ ነው፡፡\nየፕሮፌሰር መስፍን ታሪካዊ የጽሑፍ ዘገባ በኢትዮጵያ የአዳፍኔ የሶስትዮሽ ውልደት ተጽእኖ ጥልቅ የሆነ ሀዘንን ያባብሳል፡፡\nኢትዮጵያውያኖች ጥሩ ዕድል ሲያገኙ ጥሩ ዕድል ያገኙትን ለማጣት አይከሽፉም፡፡\nየኢትዮጵያ ምሁራን እና ልሂቃን ለቀጣዩ ትውልድ መዝግበው ለማስተላለፍ ትልቁ ትኩረት በመስጠት ስራዎችን እስካከናወኑ ድረስ የአዳፍኔ የሶስትዮሽ ትውልድ ታሪክ ብቻ ሊነገር ይችላል፡፡\nአዳፍኔ በኢትዮጵያውያን እና በአውሮፓውያን በጣም የሚፈሩትን እና የአቢሲኒያ ጀግና እያሉ ና የሚርበተረቱላችው እንደ ራስ አሉላ እንግዳ (አባ ነጋ) የመሳሰሉትን ጀግኖች የሚያጠፋ ገደል የሚጥል ነገር ነው፡፡\nራስ አሉላ እ.ኤ.አ በ1887 የጣሊያን ወራሪ ብርጌዶችን በዶጋሊ ጦርነት ላይ አይቀጡ ቅጣት በመቅጣት ድል አድርገዋቸዋል፡፡ የአውሮፓ ቅኝ ገዥዎች አፍሪካን እንደ ዳቦ ቅርጫት ሲቀራመቷት እና ግዛቶቿን ቅኝ ግዛት ሲያደርጉ እና ዜጎቿን ባሮች ሲያደርጓቸው ራስ አሉላ የኢትዮጵያን ሉዓላዊ ግዛት እና ክብር አስጠብቀዋል፡፡\nከአውሮፓ ኃያላን ሀገራት ጋር ህብረት ፈጥረው የነበሩት አጼ ዮሐንስ 4ኛ ለራስ አሉላ ማግኘት ከነበራባቸው ማዕረግ በታች ዝቅ አድርገው በመስጠት ክህደት ፈጽመውባቸዋል፡፡ ያ ዓይነት ድርጊት ገና በመጀመሪያ መደረጉ ጣሊያን ወደ መሀል ሀገር ዘልቃ እንድትባ እና ወረራ እንድታደርገ አግዟታል፡፡ አዳፍኔ! ግዙፍ የሆነ የአመራር እና አስተዳደር ክሽፈት፡፡\nእንደ አጋጣሚ ሆኖ ዳግማዊ አጼ ምኒልክ እ.ኤ.አ በ1896 በአድዋ ላይ በተካሄደው ጦርነት ለጣሊያኖች ሊረሱት የማይችሉት ዓይነት ትምህርት ሰጥተዋቸዋል፡፡\nኢትዮጵያ የእራሷ ፊደል ያላት ብቸኛዋ የአፍሪካ ሀገር ናት፡፡ ሆኖም ግን የእውቀትን የመጨረሻውን ጠርዝ ለመመርመር ወይም ደግሞ በግብርና፣ በመስኖ፣ በስነ ሕንጻ እና በመጓጓዣ የነበረውን የጥንቱን እውቀት መዝግቦ እና ጠብቆ ለአዲሱ ትውልድ እንዲደርስ ለማድረግ አላስቻለም፡፡ ፕሮፌሰር መስፍን ትንሽ ጠንከር ባለ ሁኔታ እውቀት የለውጥ መሳሪያ ነው በማለት ይጽፋሉ፡፡ እውቀት ለፍትህ፣ ለእኩልነት እና ለመልካም አስተዳደር ቅድመ ሁኔታ ነው…በጥንት ጊዜ እውቀት በኢትዮጵያ ውስጥ የሚወደድ ወይም ዋጋ የሚሰጠው ጉዳይ አልነበረም፡፡ ያ ሁኔታ እስከ አሁንም ድረስ አልተለወጠም… አዳፍኔ! ሌላው የህብረተሰብ ታላቅ መክሸፍ!\nበግርማዊ ቀዳማዊ አጼ ኃይለ ሥላሴ ዘመነ መንግስት ጊዜ ዘመናዊ የመንግስት ስርዓት ተመስርቶ ነበር፡፡ ሆኖም ግን ግርማዊ ቀዳማዊ አጼ ኃይለ ሥላሴ ብቸኛው የስልጣን ባለቤት ሆኑ፡፡ የወታደሩ ክፍል፣ የፖሊስ እና የደህንነት ኃይሉ በእርሳቸው ቀጥተኛ ቁጥጥር ስር ዋሉ፡፡ ግርማዊ ቀዳማዊ አጼ ኃይለ ሥላሴ ከእርሳቸው የበለጠ አምባገነን እና ጨካኝ በነበረ ወታራዊ አምባገነን መንግስት በመፈንቅለ መንግስት ከስልጣናቸው በኃይል እስከሚወገዱ ድረስ እራሳቸውን ጠቃሚ ሰው በማድረግ በአምባገነንነት በስልጣናቸው ተጣብቀው ቆይተዋል፡፡ አዳፍኔ! ግዙፍ የሆነ የአመራር እና አስተዳደር ክሽፈት፡፡\nየኢትዮጵያ ልሂቃን ለበርካታ ዘመናት የውጭ ጠላቶችን በሚወጉ ጀግኖች (አርበኞች) እና ከውጭ ጠላቶች ጋር ተባባሪ በመሆን የእራሳቸውን ወገኖች በሚወጉ (ባንዳዎች) ተብለው በሁለት ይከፈላሉ፡፡\nፕሮፌሰር መስፍን እንዲህ በማለት ይጽፋሉ፡ “በአሁኑ ጊዜ በስልጣን ላይ ያሉ የባንዳ ልጆች የከሀዲ ወላጆቻቸውን አሳፋሪ እና ዲቃላ ታሪክ ይደብቃሉ፡፡ አሳፋሪ የሆነ የወላጆቻቸውን ታሪክ ለመደበቅ ሲሉ ወዲያ እና ወዲህ ሲወራጩ ይታያሉ፡፡ እውነተኛ ኢትዮጵያዊ ዜግነት ስለመሆን እና አለመሆናቸው በእራስ የመተማመን ስሜት ይጎድላቸዋል፡፡ እራሳቸውን ከከፍታ ቦታ ላይ ለማውጣት በማሰብ የኢትዮጵያን ታሪክ ለእነርሱ በሚመቻቸው መልኩ እየነጣጠሉ እና እያዛቡ በመከለስ ያቀርቡታል፡፡ ለምሳሌ የኢትዮጵያ ታሪክ ከ100 ዓመታት አይበልጥም በማለት ያለምንም ሀፍረት በመናገር ላይ ገይኛሉ… በእራሳቸው የሚፈበርኩትን ታሪክ አጉልተው ለማሳየት ሲፈልጉ የኢትዮጵያን ታሪክ በጠማማው አዕምሯቸው አጥቁረው እና አዛብተው ያቀርባሉ፡፡” በአጭሩ የዘ-ህወሀት ወሮበላ የዘራፊ ቡድን ስብስብ ታሪክ የለሽ የፍብረካ ታሪክ ይደሰኮራል፡፡ አዳፍኔ! ታላቅ የታሪክ እና የታሪክ ትንተና መከሸፍ፡፡\nበጦር ሜዳዎች አጥንታቸውን ከስክሰው ደማቸውን አፍስሰው የሀገራቸውን ነጻነት አስከብረው ስለቆዩት ስለኢትዮጵያ ጀግኖች የተጻፈው በጣም ትንሽ ነገር ነው፡፡ እውነተኛ አርበኛ ጀግኖች በሰላሙ ጊዜ እንደ ባንዳ እና ከሀዲ ዓይነት አያያዝ ሲደረግላቸው በተቃራኒው ደግሞ ባንዳ ለነበሩት እና ሀገራቸውን ከውጭ ጠላት ጋር በመተባበር ሲወጉ ለነበሩት እንደ ጀግና የሚቆጠሩበት እና የሚሸለሙበት እንዲሁም ስልጣን እና ሀብት የሚታደሉበት ሁኔታ ነው የነበረው፡፡\nፕሮፌሰር መስፍን እንዲህ በማለት ይጽፋሉ፣ “እስከ አሁን ድረስ የተጻፈው የእውነተኛ ጀግኖች ታሪክ ከቁጥር የሚገባ አይደለም፡፡ ስለ አርበኛ እና ጀግናው ስለ ደጃዝማች ገረሱ ዱኬ፣ ስለ ጄኔራል ጃጋማ ኬሎ፣ ስለሻለቃ በቀለ ወያ ትንሽ ተጽፏል፡፡\n[ከዚህ ዝርዝር ውስጥ እ.ኤ.አ በ1930ዎቹ ከአዲስ አበባ በስተምዕራብ በኩል በጥቂት ኪሎሜትሮች ርቀት ላይ በጦር ሜዳ ዉጊያ ጣሊያንን መግቢያ ቀዳዳ እያሳጡ በመዋጋታቸው ብቻ ሳይሆን ከዚህም በተጨማሪ በእርጅና ዘመናቸው የደርግን አምባገነን መንግስት ለሶስት ተከታታይ ዓመታት በጀግንነት ሲዋጉ ለነበሩት እና በእግዚአብሔር እንጅ በሰው ዘንድ ሳይታወቁ የቀሩትን ያልተዘመረላቸውን የጦር ሜዳ ጀግና የኢትዮጵያ አርበኛ የነበሩትን አርበኛ ደጃዝማች ከበደ ብዙነሽ (አባ መርዞ) ግልጽ በሆነ መልኩ እጨምራለሁ፡፡ በእነዚህ ጀግኖች በጣም እኮራለሁ፣ ከፍ ያለ ምስጋናም አቀርባለሁ!]\nየታላላቅ ጀግኖች ኢትዮጵያውያንን ታሪክ ስማቸውን በትክክል መዝግቦ እና ያልታወቁትን እና በጦር ሜዳ ለውድ ሀገራቸው ሲሉ የወደቁትን ጀግኖች ደግሞ ዩኒቨርስቲዎች እያጠኑ እና እየተመራመሩ ስማቸው ለመጨው ትውልድ እንዲተላለፍ በማድረግ የድርሻቸውን ሚና መወጣት ይኖርባቸዋል፡፡ ሆኖም ግን ለእንደነዚህ ዓይነት ጀግኖች ትኩረት በመስጠት ጥረት የሚያደርጉ ጥቂት ሰዎች አሉ፡፡ እናም ታሪካቸውን መዝግቦ ማስቀመጥ ጠቀሜታው ለእነዚህ ጀግኖች ሳይሆን ለመጭው ትውልድ ነው፡፡ አዳፍኔ! ግዙፍ የሆነ የኢትዮጵያ ምሁራን እና ልሂቃን መክሸፍ፡፡\nበአዳፍኔ ውስጥ ፕሮፌሰር መስፍን ቀደም ሲል በሰሯቸው ስራዎች ላይ ትችት ላቀረቡላቸው (ከገጽ 165 – 268) ምላሽ ሰጥተዋል፡፡ በርካታዎቹ ትችቶች በስብዕናቸው ላይ ያነጣጠሩ ቀጥታ ግለሰባዊ ናቸው፡፡ ጥቂቶች ግን የእራሳቸውን ሀሳቦች ወይም ትንታኔዎች የምር የሚገዳደሩ ናቸው፡፡\nያ ግንዛቤ ሊወሰድበት የሚችል ጉዳይ ነው ምክንያቱም በኢትዮጵያ ታሪክ፣ ፖለቲካ እና ማህበረሰብ ላይ ጥልቅ እውቀት እና የመከራከር ብቃቱ ያላቸው ምሁራን ናቸው፡፡\nከዚህም በተጨማሪ ፕሮፌሰሩ ግልጽ በሆነ መልኩ በአደባባይ ጠንካራ እና ጽናትን በተላበሰ መልኩ ለምንም ለማንም ሳይበገሩ ሀሳቦቻቸውን ማቅረብ የሚችሉ ምሁር በመሆናቸውም ትችት ቀርቦባቸዋል፡፡\nይኸ ጉዳይ እኔን የሚያሳስበኝ አይደለም ምክያቱም ፊቱን ሳያጥፍ፣ ምንም ዓይነት ድርድር ሳያቀርብ ጠንካራ እና በመርህ ላይ የተመሰረተ የነጻነት እና የሰብአዊ መብት ጥበቃ ተማጓች ሰው ጠላት ተደርጎ መፈረጅ እንደሌለበት እምነት ያለኝ ስለሆነ ነው፡፡\nሆኖም ግን ፕሮፌሰር መስፍን ቀደም ሲል ባቀረቧቸው ስራዎች ላይ በቀረቡት ትችቶች እና እርሳቸውም አሳማኝ በሆነ መልኩ እና በቂ አመክንዮዎችን እየዘረዘሩ በሰጧቸው ምላሾች ብዙ ተምሬባቸዋለሁ፡፡\nበሀሳቦች ግጭት እና ጠንካራ በሆኑ ክርክሮች እምነት አለኝ፡፡ በአዳፍኔ መጽሐፍ ላይ በርካታ ክርክሮች ይኖራሉ የሚል ተስፋ አለኝ፡፡\nበዚህ ትችቴ ላይ ያሉኝን ሀሳቦች ፈነጠቅሁ እንጅ የመጽሐፍ ግምገማ ያካሄድኩ ያለመሆኔ እንዲታወቅልኝ እጠይቃለሁ፡፡\nየመጽሐፍ ግምገማ በይዘቱ፣ በአቀራረቡ እና መጽሐፉ ባካተታቸው ፋይዳዎች ላይ ትኩረት በማድረግ የሚሰጥ የስነጽሑፍ ትችት ነው፡፡\nእኔ ሀሳቦቼን መፈንጠቅ ነው የመረጥኩት ምክንያቱም ፕሮፌሰር መስፍን በኢትዮጵያ ታሪክ፣ ህዝብ እና ፖለቲካ ላይ ስላላቸው ጥልቅ እውቀት፣ ግንዛቤ እና ትንታኔ ላይ ሀሳቤን እንድገልጽ እና ያለኝን ከፍተኛ አድናቆት እንድገልጽ ዕድሉን የሚሰጠኝ ሆኖ ስላገኘሁት ነው፡፡\nበአዳፍኔ ፕሮፌሰር መስፍን የእራሳቸውን የልጅነት ዘመናቸውን አንጸባርቀዋል፡፡\nልጅ በነበሩበት ጊዜ ሲያድጉ ምን ለመስራት ይፈልጉ እንደነበር ሲጠየቁ “ትምህርቴን በሚገባ ተምሬ ሀገሬን አገለግላለሁ“ የሚል ምላሽ ነበር የሰጡት፡፡\nእኔም በልጅነት ዘመን እንደዚህ ለማድረግ ነበር የማስበው፡፡\nበእርግጠኝነት እንዲህ በማለት አውጃለሁ፣ “በአሜሪካ ትምህርቴን እማራለሁ፣ እናም ትምህርቴን ካጠናቀቅሁ በኋላ ተመልሸ ሀገሬን አገለግላለሁ፡፡“\nበኢትዮጵያ የሚገኙ ወጣቶች ሁሉ በኔ ጊዜ በልጀነታቸው የሚከተሉት መርህ እንደዚህ ያለ እንደሆነ እምነት አለኝ፡፡\nእ.ኤ.አ በ1975 ሀገሬን ለማገልገል ለአጭር ጊዜ ወደ ሀገር ቤት ተመልሸ ነበር፡፡ እዚያ ሄጀ ሁኔታውን ሁሉ በቃኘሁት ጊዜ ምንም ዓይነት እገዛ ከማንም እንደማይፈልጉ ግንዛቤ ወሰድኩ፡፡\nእየተንፏቀቀ ለመጣው የመፈንቅለ መንግስቱ ዋና አድራጊ ፈጣሪ ማኔጀሮች እራሳቸውን ብቻ በደህና ሁኔታ ይረዱ ነበር፡፡\nበዋና ዋና የከተማይቱ መንገዶች ላይ ታንኮች ሲርመሰመሱ አስተውያለሁ፡፡ የወታደር መለያ ዩኒፎርም የለበሱ ወታደሮች በጅፖች ላይ ሆነው ባለ 50 ካሊበር ጠብመንጃዎቻቸውን እየወደሩ ሲዞሩ ተመልክቻለሁ፡፡\nበውስጣቸው የታጠቁ ወታደሮችን ያጨቁ ወታደራዊ ካሚዮኖች ከተማዋን እያቋረጡ ሲፈተለኩ እመለከት ነበር፡፡\nለውጥን እንኳን መጣህ ብዬ ደስ ብሎኝ ነበር፣ ዳሩ ምን ያደርጋል ንጉሳዊውን አገዛዝ የተኩት ወታደሮች ናቸው፡፡ በሌላ አገላለጽ ንጉሳዊ አምባገነንነት በወታደራዊ አምባገነንነት ተተካ ማለት ነው፡፡\nይህም ማለት ከመጥበሻው ወደ እሳቱ ወይም ከድጡ ወደ ማጡ እንደማለት ነው፡፡\nይህንን ጉዳይ ካስተዋልኩ በኋላ ቀኝ ኋካ ዙር አልኩ እና ወዲያውኑ ወደ ዩኤስ አሜሪካ ፈትለክ አልኩ እና የድህረ ምረቃ ትምህርቴን ቀጠልኩ፡፡\nለመጀመሪያ ጊዜ እ.ኤ.አ በ1975 በበጋው ወቅት ከፕሮፌሰር መስፍን ጋር አዲስ አበባ ተገናኘን፡፡\nይህንን ጊዜ እና ከስተት የሚያስታውሱት አይመስለኝም፡፡\nከትምህርት ሚኒስቴር አጠገብ ካለች አንዲት የሻይ ቡና መሸጫ ክፍል ውስጥ አሁን በሕይወት ከሌለው እና በኢትዮጵያ ታሪክ ታዋቂ ከሆነው እና ከሰብአዊ መብት ተሟጋች ከነበረው አጎቴ ከፕሮፌሰር አለሜ እሸቴ ጋር ለመገናኘት ሄድን፡፡\nፕሮፌሰር መስፍን እኔ ምንድን እንዳጠናሁ እና በአሜሪካ ሀገር ውስጥ ምን ተሞክሮ እንዳለኝ ጠየቁኝ፡፡ ለብዙ ጊዜ ከኢትዮጵያ ርቄ በመቆየት ከተመለስኩ በኋላ በአሁኑ ጊዜ በኢትዮጵያ ስላለኝ ምልከታ እንድናገርም ጠየቁኝ፡፡\nበዚያን ጊዜ በእርግጠኝነት ምን ምላሽ እንደሰጠኋቸው አላስታውስም፡፡\nፕሮፌሰር መስፍን እና ፕሮፌሰር አለሜ እሸቴ ሁለቱም ዘ-ህወሀት ስልጣን ከያዘ በኋላ በነበሩት ዓመታት ውስጥ ስለሰብአዊ መብት ጥበቃ ጠንካራ በሆነ መልኩ ገቡበት፡፡\nዘ-ህወሀት ስልጣን ከያዘ በኋላ ብዙም ሳይቆይ ፕሮፌሰር መስፍን የኢትዮጵያ ሰብአዊ መብቶች ጉበኤን እንዳቋቋሙት አምናለሁ፡፡\nምናልባትም በተመሳሳይ ጊዜ ፕሮፌሰር አለሜ የኢትዮጵያ ሰብአዊ መብቶች ሊግን አቋቋሙ፡፡ በዚያን ጊዜ የነበሩኝ በርካታ ትውስታዎች አሁን ላይ ሆኝ ሳይ እረስቻቸዋለሁ፡፡\nፕሮፌሰር መስፍን እና ፕሮፌሰር አለሜ በፖለቲካ እና በሰብአዊ መብቶች አጠባበቅ ዙሪያ ባከናወኗቸው ምሁራዊ ክንውኖች ታላቅ ኩራት ይሰማኛል፡፡ ያልከሸፈው የወደፊቱ ትውልድ የእነዚህን ጀግኖች ኢትዮጵያውያን ልሂቆች አስተዋጽኦ ለታሪክ መዝግቦ መያዝ እና ለቀጣዩ ትውልድ ማስተላለፍ ይጠበቅበታል፡፡\nእውነታውን ፍርጥርጥ አድርጎ ለመናገር በአዳፍኔ ላይ በሰጠሁት የሀሳብ ፍንጣቂ ፕሮፌሰር መስፍን በታላቅ ሀዘን ከተናገሯቸው ሰዎች መካከል እንደ አንዱ ሆኘ ተሰማኝ፡፡\nእ.ኤ.አ በ1975 ኢትዮጵያን ተሰናብች በሄድኩ ጊዜ ዳግም ላልመለስ ምዬ ተገዝች ነበር፡፡ የእራሴ የሆኑ ግላዊ ምክንያቶች ነበሩኝ፡፡\nእ.ኤ.አ በ1975 እንዲህ የሚሉ ግልጽ እና ቀላል ምርጫዎች ነበሩኝ፡ በስደት ነጻ ሆኖ መኖር ወይም ደግሞ በወሮበላ ወታደራዊ አምባገነን ስርዓት መዳፍ ስር ሆኖ ሲሰቃዩ መኖር፡፡\nያለምንም ማቅማማት ነጻ ሆኖ መኖርን መረጥኩ፡፡\nከደንቆሮ እና ያልሰለጠነ ወታደራዊ እና ወሮበላ አምባገነን መንግስት ነጻነትን መምረጥ የሞራል ስብዕና ዝቅጠት ወንጀል ነውን?\nሳልሞን ሩሽዲ በአንድ ወቅት እንዲህ ብለው ነበር፣ “ሀሳብን በነጻነት መግለጽ ሁሉንም ነገር ማለት ነው፣ አዲስ የሆነ ልዩ ክስተት፡፡ ሀሳብን በነጻነት መግለጽ በእራሱ ህይወት ነው፡፡“\nከዚህም በተጨማሪ ሀሳብን በነጻነት መግለጽ ህይወት ያለውን ከሞተው እና እየሞተ ካለው የሚለይ ነው፡፡ ሀሳብን በነጻነት መግለጽ በማይቻልበት ጊዜ እና ሀሳብን በነጻነት መግለጽ ህይወት የለሽ በሆነበት ጊዜ በድን የሆኑ ሙት ነብሶች ብቻ አሉ ማለት ነው፡፡\nፕሮፌሰር መስፍን መብቶቻቸውን በነጻነት ለመጠቀም እዚያው ሀገራቸው ውስጥ ቀጥለው በመታገል ላይ ይገኛሉ፡፡\nኢትዮጵያን ትቻት ሄድኩ፣ ሆኖም ኢትዮጵያ እኔን አልተወችኝም ለማለት እውዳለሁ፡፡\nአሁን በህይወት የሌለው አምባገነኑ መለስ ዜናዊ እ.ኤ.አ በ2005 የተካሄደውን ሀገር አቀፍ ምርጫ ተከትሎ ተከስቶ በነበረው ውዝግብ ድምጻቸው በጠራራ ጸሐይ መዘርፉን በመቃወም ለኢትዮጵያ እና ለዓለም አቀፉ ማህበረሰብ ሰላማዊ በሆነ መልክ ተቃውሟቸውን በሰላማዊ ሰልፍ ባሰሙ ንጹሀን ዜጎች ላይ ወሮበላ ነፍሰ ገዳይ ሎሌዎቹን በአዲስ አበባ ከታማ በማሰማራት እልቂትን እንዲፈጽሙ ትዕዛዝ ሰጠ፡፡ በዚያ እልቂት የግድያ ጥቃቱ ሰለባ ለሆኑ በመቶዎች የሚቆጠሩ ወገኖቻችን እና በዚያ እልቂት ቁስለኛ ለነበሩ ሌሎች ወገኖች በመቆም መናገር ጀመርኩ፡፡\nባለፉት 9 ዓመታት ውስጥ ሁልጊዜ ሰኞ ለእነዚህ ኢትዮጵያውያን ሰማዕቶች ጥብቅና በመቆም ጩኸቴን ማሰማት ቀጥዬ እገኛለሁ፡፡\nሆኖም ግን ሁልጊዜ በፕሮፌሰር መስፍን ጽሑፎች፣ በድረ ገጽ የሚለቀቁ ጽሑፎች እና በሚያሰሟቸወ ንግግሮች እመሰጣለሁ፡፡\nፕሮፌሰር መስፍን ያንን የቅጥፍና ምሁር እና አስመሳይ ባህሪ ተላብሶ ይቀርብ የነበረውን መለስን ስለኢትዮጵያ የጠራ ታሪክ እና ፖለቲካ ሲያስተምሩ ስመለከት ደስ ይለኝ ነበር፡፡\nፕሮፌሰር መስፍን ለዘ-ህወሀት ታማኝ ሎሌዎች ጠንካራ ትችት ሲያቀርቡ እና ጥልቅ የሆነ ትንታኔ እና አመክንዮ እየሰጡ ሲያሳፍሯቸው እና አንገታቸውን ሲያስደፏቸው በቪዲዮ በምመለከትበት ጊዜ ታላቅ እርካታ ይሰማኛል፡፡\nእውነታውን ፍርጥርጥ አድርጎ ለመናገር ፕሮፌሰር መስፍንን በሕዝብ ፊት አደባባይ ለመሞገት በማሰብ የሚቀርቡ የዘ-ህወሀት ታማኝ ሎሌዎችን ድፍረት ስመለከት አንዳንድ ጊዜ ይገርመኛል ፡፡\nፕሮፌሰር መስፍን አስደማሚ በሆነው የታሪክ እውነታዎችን በማስታወስ ልዩ እውቀታቸው እነዚያን የደናቁርት ስብስብ ድባቅ መተው እና በሕዝብ ፊት አሳፍረው በቅሌት ሲያሰናብቷቸው፣ በሰላው አንደበታቸው እና በማራኪ አመክንዮአዊ አቀራረባቸው ሲያሸማቅቋቸው ስሜትን የሚገዛ ትይንት መመልከት ማለት ነው፡፡\nምን ዓይነት አስገራሚ እይታ!\nባለፉት በርካታ አስርት ዓመታት ውስጥ ሲያቀርቧቸው ለነበሩት አስደማሚ የሆኑ ጽሁፎች እና ለሚሰጧቸው ትንታኔዎች በቂ እውቀት የለኝም ፡፡\nይኸ የእራሴ ስህተት ስለሆነ ወደፊት እንደማስተካክል ተስፋ አደርጋለሁ፡፡\nሆኖም ግን ከፕሮፌሰር መስፍን የመልክዓ ምድር/የጀኦግራፊ እና ወሰን ድንበሮች ምርምሮች እና ጥናቶች ጋር ተላምጃለሁ፡፡\nዘ-ህወሀት የኢትዮጵያን አንጡራ ግዛት ለሱዳን እና ለሌሎች አሳልፎ የሰጠበትን ፕሮፌሰር መስፍን ለወደፊቱ ለዘ-ህወሀት መሞገቻ በቂ ማስረጃ ሊሆኑ የሚችሉ በርካታዎችን ምርምሮች እና ጥናቶች የመስክ ስራዎች በኃላፊነት መርተዋል ወይም ደግሞ ተሳታፊ ሆነው አግለግለዋል፡፡\nበአሁኑ ጊዜ ዘ-ህወሀት ለእራሳቸው የፖለቲካ ግብ እና የባንክ አካውንቶቻቸውን ለማድለብ በማሰብ የኢትዮጵያን ሕዝብ መሬት ለጎረቤቶቻቸው በመስጠት ተመችቶን ተቀምጠናል በማለት ተቀምጠዋል፡፡\nቀደም ሲል እንዳቀረብኩት ትችት ሁሉ የዘ-ህወሀት አመራሮች ሁሉንም የድንበር ስምምነቶች ሚስጥር አድርገው ይዘዋል፡፡\nሆኖም ግን በዚህ ትውልድ ወይም ደግሞ በቀጣዩ ትውልድ የኢትዮጵያ ልጆች ሕጋዊ በሆነ መልኩ የኢትዮጵያን ሉዓላዊ የግዛት መሬት ለባለቤቷ ለኢትዮጵያ የሚያስመልሱበት ጊዜ ሩቅ አይሆንም ጊዜውን ጠብቆ ይመጣል፡፡\nወደፊት ምን ያህል መሬት እንደምናስመልስ ፕሮፌሰር መስፍን እና የስራ ጓዶቻቸው ለዘመናት በያዙት መጠነ ሰፊ የመረጃ መጠን የሚወሰን ይሆናል፡፡\nዘ-ህወሀት የፈለገውን ያህል መሬታችንን እየቆረጠ መሸጥ ይችላል፣ ሆኖም ግን የፍርድ ቀን በመጣ ዕለት እድሜ ለፕሮፌሰር መስፍን የምርምር እና ትንተና ተግባራት ይሁን እና እያንዳንዷን የተቀደሰችዋን ቅንጣት መሬት ሳትቀር አናስመለሳለን እየቆጠርን እንረከባለን፡፡\nበሽያጭ፣ በዝውውር እና ሊዝ እየተባለ በሚጠራው ወይም ደግሞ በኢትዮጵያ መሬት ላይ ዘ-ህወሀት ስለሚያድርገው ማንኛውም ዓይነት የመሬት ስምምነት ድርድር አንዳንድ ማስታዎሻዎችን ላቅርብ፡፡\nወያኔ የኢትዮጵያን ሉዓላዊ ግዛት ለባዕድ ሀገር አሳልፎ የሰጠበተ ሁኔታ ከኢትዮጵያ ክሽፈቶች ሁሉ ከፍተኛው እና በመጀመሪያው ረድፍ ላይ የማስቀምጠው ይሆናል፡፡\nበእኔ አመለካከት ዘ-ህወሀትም እንደዚሁ እንዲህ የሚሉት የዊሊያም ኮውፐር የግጥም ስንኞች እንደሚያስገነዝቡን ሁሉ ጊዜውን ጠብቆ ወደ ማይቀረው ሞት ይሄዳል፡\n“በረቀቀ መንገድ እግዚአብሔር ይሰራል፣\nታምራቱን ሁሉ በግልጽ ያሳየናል፣\nዕቅዱን በባህር ዘርግቶ ይነድፋል፣\nሞገድ ማዕበሉን ጸጥ አርጎ ይነዳል…”\nየተጠናከረ የማዕበል ስብስብ ከፊታችን ተደቅኖ ይታያል፡፡ ሆኖም ግን በሙስና ተዘፍቆ ዓይኑ የታወረው እና በስልጣን ጥማት የሰከረው ዘ-ህወሀት ከፊት ለፊቱ እየመጣ ያለው ማዕበል ሊታየው አይችልም፡፡\nዘ-ህወሀት የአፍሪካ ባሮች ቀደም ሲል ወደ አሜሪካ በሚጋዙበት ወቀት የተዘመረውን እንዲህ የሚለውን የሙዚቃ የግጥም ስንኝ ምክር በአንክሮ መከታተል ይኖርበታል፡ “እግዚአብሔር ለኖህ የቀስተደመናን ምልክት ሰጠው፡፡ ከዚያ በኋላ ምንም ዓይነት ውኃ አልነበረም፡፡ በቀጣዩን እሳትን ጠብቅ!“\nበዚህ የሀሳብ ፍንጠቃዬ ለትንታጉ ልሂቅ እና የሕዝብ ልጅ ለፕሮፌሰር መስፍን ክብር መስጠት እፈልጋለሁ፡፡\nእርሳቸውን እንደ እውነተኛ ኢትዮጵያዊ ልሂቅ ጀግና አርበኝነታቸው ከፍተኛ የሆነ ክብር ልሰጣቸው እፈልጋለሁ፡፡\nኔልሰን ማንዴላ በአንድ ወቅት እንዲህ ብለው ነበር፣ “እንደ አፍሪካ አርበኝነቴ ሁልጊዜ እራሴን ከፊተኛው ረድፍ በማድረግ በጽናት እቆማለሁ፡፡“\nፕሮፌሰር መስፍን ወልደማርያምን ለሚወዷት ሀገራቸው በግንባር ቀደምትነት ከፊት የሚቆሙ ልሂቅ አርበኛ አድርጌ እቆጥራቸዋለሁ፡፡\nለምሁራዊ ስራቸው እና ለበርካታ አስርት ዓመታት ለሀገራቸው ላበረከቱት አስተዋጽኦ ከፍተኛ የሆነ አድናቆት እና ክብር አለኝ፡፡\nኢመርሰን በአንድ ወቅት እንዲህ ብለው ነበር፣ “የምሁራን ቢሮ ዋናው ተግባሩ ዜጎችን ማበረታታት፣ ማነሳሳት እና ከሚታየው በርካታ ነገር ሁሉ መርጦ እውነታውን በማሳየት ለስኬታማ ውጤት አመራር መስጠት ነው፡፡ ልሂቅ ለነገሮች ጊዜ ወስዶ ጠንክሮ በመስራት የማይከበር እና ክፍያ የማይፈጸምበት ብርቱ ምልከታ አለው፡፡“\nየምሁርነት የጊዜ ህይወት ቀላል አይደለም፡፡ ረዥም የዝግጅት ጊዜ እና ጥናትን ይጠይቃል፡፡ምሁር ሰይጣናዊነትን አስቀድሞ የሚገነዘበው በመሆኑ በአገዛዙ መከራ እና ስቃይ ይደርስበታል፡፡ እንደዚሁም ሰይጣናዊነትን እንዴት ማስወገድ እንዳለበት የእውቀት እጥረት ሊያጋጥመው ይችላል፡፡\nእውነተኛ ምሁር የጥላቻ መንፈስ ከባቢ አየር በተንሰራፋበት ጊዜ ለነገሮች እልባት ለመስጠተ ከብዙሀኑ ሕዝብ ጎን በተለይም ከተማረው የህብረተሰብ ጋር በጽናት በመቆም ይታገላል፡፡\nምሁር ምንጊዜም የዘለፋ እና የውንጀላ ክስ ዒላማ ነው፡፡\nለዚህ ሁሉ ማዋረድ እና ዘለፋ የምሁሩ ማካካሻ ምንድን ነው?\nለሰው ልጅ ታላቅ የተባለውን ስራ በመስራት እርካታን እና ደስታን ማግኘት ነው፡፡ ከግል ጉዳይ እራሱን መዞ ያወጣው እራሱ ምሁሩ ነው እናም በሚያፈልቀው ሀሳብ እና በሚያከናውናቸው ህዝባዊ ስራዎች ኮርቶ እና ተደስቶ በህብረተሰቡ ዘንድ ይኖራል፡፡ ምሁር የዓለም ሕዝብ ዓይን ነው፡፡ ምሁር የዓለም ሕዝብ ልብ ነው፡፡ ወደ ኋላ የጀግንነት ስሜቶችን በመንከባከብ እና በህብረተሰቡ ውስጥ ግንኙነቱን በማጠናከር፣ የተከበሩ ሰዎችን የህይወት ታሪክ በመመዝገብ፣ የሙዚቃ ግጥሞችን በመድረስ የታሪክን መደምደሚያ በማዘጋጀት የታሪክ ጎማን ወደኋላ ለማሽከርከር ጥረት የሚያደርጉ ያልሰለጠኑ ኋላቀሮችን እና ጋጠወጥ ወሮበሎችን ያለምንም ማቅማማት በጽናት በመቆም ይታገላቸዋል፡፡\nእንግዲህ የፕሮፌሰር መስፍን ምሁራዊ ተግባር እና የአደባባይ ህይወት ይህንን እንደሚመስል አምናለሁ፡፡\nፕሮፌሰር መስፍን ስቃይ ደርሶባቸዋል፣ በፍርድ ቤት ክስ ተመስርቶባቸው ያለምንም ጥፋታቸው በአምባገነኖች መጉላላት እና ውርደት እንዲደርስባቸው ተደርገዋል፡፡\nእንግዲህ የእርሳቸው ሽልማት ምንድን ነው? ምናልባት ህዝባቸውና ባልደረቦቻቸው ፍቅር፣ አድናቆት እና ምስጋና?\nየእርሳቸው እውነተኛው ሽልማታቸው የእርሳቸውን ሰው ሆኖ የመፈጠር ከፍተኛ የሆነ የነጻነት መብት መተግበር መቻላቸው ነው፡፡ አዕምሯቸው ያሰበውን የመናገር ነጻነታቸው ትክክለኛው ሽልማታቸው ነው፡፡\nለበርካታ አስርት ዓመታት ከእርሳቸው የግል ጉዳዮች ይልቅ ለኢትዮጵያውያን መብት፣ ዕድገት እና ልማት አበርትተው ሰርተዋል፣ በመስራት ላይም ይገኛሉ፡፡\nፕሮፌሰር መስፍን የኢትዮጵያ ዓይን እና ልብ ለመሆን በቅተዋል፡፡\nሀገሪቱን ወደ ኋላ በመጎተት ሰላሟን እና ልማቷን በማደናቀፍ ላይ ለሚገኙት ወሮበላ ያልሰለጠኑ የደናቁርት ስብስቦች ፊት ለፊት በመሞገት የህዝቡ የጀግንነት አስተሳሰቦች እንዲጠናከሩ፣ የተከበሩ ልማዶች እና ለህዝባቸው የሀገራቸው ታሪክ ትምህርት በህዝቡ ዘንድ እንዲታወቅ ለማድረግ የሰሩ እውነተኛ ቁንጮ ምሁር ናቸው፡፡\nያለምንም ፍርሀት የልባቸውን እና ያሰቡትን በአደባባይ አውጥተው መናገር እና የጨቋኞችን፣ የአምባገነኖችን፣ የወሮበሎችን፣ በስልጣን እርካብ ላይ ሆነው በህዝብ ላይ ወንጀል የሚፈጽሙትን ዕኩይ እና ድብቅ ሚስጥር በህዝብ ፊት በአደባባይ አውጥተው የሚያጋልጡ መንፈሰ ጠንካራ የአደባባይ ምሁር ናቸው፡፡\nፕሮፌሰሩ በግል ሀሳቦቻቸው እጅግ በጣም የመጠቁ እና መቸውንም ጊዜ ቢሆን በስልጣን ኮርቻ ላይ ላሉት ለጨቋኞች እና ለወሮበሎች እርሳቸው በሚያውቁት ቋንቋ ብቻ ማለትም እውነት በመናገር ብርክ ያስይዟቸዋል፣ በመጠቀው ሀሳቦቻቸውም ድባቅ ይመቷቸዋል፡፡\nበአዳፍኔ ፕሮፌሰር መስፍን ከአምሳ ዓመት አካባቢ ጀምሮ ሲያቀርቡት የነበረውን ጥያቄ እኔ አሁን እንዲህ በማለት አቀርበዋለሁ፡\nአንዲህ በማለት ጽፈው ነበር፡\nእ.ኤ.አ በ1950ዎቹ በዩኒቨርስቲው ውስጥ ውይይት ይካሄድ ነበር፡፡ ከውይይቱ በኋላ እንዲህ የሚል አንድ ጥያቄ አቀረብኩ፡ ኬንያ ጆሞ ኬንያታ አሏት፡፡ ታንዛኒያ ጁሊየስ ኔሬሬ አሏት…ኢትዮጵያ ለምንድን ነው ታላቅ ሰው የሌላት? አንድ ጮሌ አስደንጋጭ በሆነ መልኩ እኛም ጃንሆይ (ቀ.ኃ.ሥ) አሉን በማለት መለሰ፡፡ ከተቀመጥኩበት ተነሳሁና ትክክል አለመሆኑን እንዲህ በማለት ተናገርሁ፡፡ ጃንሆይ በእድሜ ታላቅ ናቸው፡፡ እኔ እየጠየቅሁ ያለሁት በስራው ታላቅ የሆነ እና ከፍተኛ ስኬቶችን የተጎናጸፈ ኢትዮጵያዊ ለምን የለም ነው ያልኩት በማለት ጥያቄውን የበለጠ ግልጽ አደረግሁት፡፡ በአሁኑ ጊዜ ያለኝ ጥያቄም ያው ጥያቄ ነው፡፡ እስከ አሁንም ድረስ ታላቅ ሰው የለንም፡፡\nእኔ ደግሞ ይህንን አባባል ሙሉ በሙሉ እቃወማለሁ!\nሐቁ አይካድም አንድ ታላቅ ሰውማ አሉን፡፡\nስማቸውም መስፍን ወልደማርያም ይባላል፡፡ መምህር ናቸው፡፡ የሙያ እምቢተኛ ናቸው፡፡ እውነት ተናጋሪ ናቸው፡፡ ተቃዋሚ ናቸው፡፡ ላመኑበት ነገር ምንም ዓይነት ነገር የጥገና ለውጥ የማያደርጉ መንፈሰ ጠንካራ ሰው ናቸው፡፡ በተጫባጭ እውናዊ ነገሮች ላይ ብቻ የሚያምኑ ሰው ናቸው፡፡ የሕዝብ ቀስቃሽ ናቸው፡፡ አመጸኛ ልሂቅ ናቸው፡፡ የሀሳብ ሰው ናቸው፡፡ የሚጽፉ ሰው ናቸው፡፡ የሚያነሳሱ ሰው ናቸው፡፡ ህዝብን ለመልካም ነገር የሚቀሰቅሱ ሰው ናቸው፡፡\nጆርጅ ኦርዌል እንዲህ ብለው ነበር፣ “ዓለም አቀፋዊ ማጭበርበር በተንሰራፋበት ዓለም ውስጥ እውነትን መናገር አብዮታዊ ድርጊት ነው፡፡“\nደህና፣ ለፕሮፌሰር መስፍን ወልደማርያም እንዲህ የሚል አንድ ሌላ ማዕረግ እሰጣቸዋለሁ፡ “እውነት ተናጋሪ አብዮተኛ”!\nበአዳፍኔ ጨለምተኛ መልዕክት ላይ ሀሳቤን እንደፈነጠቅሁ በርካታ ክሽፈቶችን ድል ያደረገው እና እንዲህ በሚሉት የአቤ ሊንኮልን ቃላት ምቾትን ተጎናጽፊያለሁ፡ “የእኔ ትልቁ ስጋት የአንተ መክሸፍ ያለመክሸፍ አይደለም፣ ሆኖም ግን ውድቀትህን ተቀብለሀል ወይ ከሚለው ላይ ነው፡፡“\nእንደ ኢትዮጵያውያን ሁላችንም አስከፊ በሆነ መልኩ ወድቀናል፡፡ ከሽፈናል። መጥፎ አስተዳደር ተጭኖብናል፡፡ ለሀገር መሪነት ወሮበሎችን ተሸክመናል፡፡ ሕዝቦቻችንን መመገብ አልቻልንም፡፡ ሀገራችን ዓለም አቀፍ የረኃብ ማስታወቂያ የስዕል ሰሌዳ ሆና ቀጥላለች፡፡ እውነትን እንፈራለን፡፡ እርስ በእርሳችን እንፈራራለን፡፡ እራሳችንን እንፈራለን፡፡ ጥቂቶቻችን እራሳችንን በፈቃደኝነት ስደተኛ አድርገናል፡፡ እጅግ በርካቶቻችን ደግሞ እንድንሰደድ ተገድደናል፡፡\nበቀላሉ ለማስቀመጥ ምስቅልቅል ባለ ሁኔታ ላይ እንገኛለን!\nበእኔ ትውልድ እና ከእኔ በፊት በነበረው ትውልድ ላይ እምነት የለኝም ብዬ ስናገር ሀፍረት ይሰማኛል፡፡ ስለሆነም አሁን መናገር አልችልም፣ ሆኖም ግን ሰላሜን ለብዙ ጊዜ ይዠ ማቆየት አልችልም፡፡\nፕሮፌሰር መስፍን በአሁኑ ጊዜ ላለው ኢትዮጵያዊ ወጣት እና ለመጭው ትውልድ ሶስት ቀላል ጥያቄዎችን መዝግበው አቅርበዋል፡፡ እነርሱም፡\n1ኛ) የወላጆቻችሁን ትውልድ መክሸፍ በጸጋ ተቀብላችኋልን?\n2ኛ) የአያቶቻችሁን እና የቅድመ አያቶቻችሁን ትውልድ መክሸፍ በጸጋ ተቀብላችኋልን?\n3ኛ) የእራሳችሁን ትውልድ መክሸፍ በጸጋ ተቀብላችኋን?\nእነዚህ ከላይ በዝርዝር የቀረቡት ጥያቄዎች በአንድ ወይም በሌላ መልኩ በአዳፍኔ መጽሐፍ በእያንዳንዱ ገጽ ላይ የሚንቀሳቀሱ አንገብጋቢ ጉዳዮች ናቸው፡፡\nበአዳፍኔ ውስጥ ኢትዮጵያውያን ሁሉ ሊማሩት ይገባል የምንለው አንድ ታላቅ ጉዳይ አለ ብለን የምናስብ ከሆነ ከብዙ ዓመታት በፊት ሸክስፒር የተናገሩት እንዲህ የሚለው አባባል ነው፡ “የወደፊት ዕጣ ፈንታችን በእኛው በእራሳችን እንጅ በሌላ በማንም የሚወሰን አይደለም፡፡“\nፕሮፌሰር መስፍን ወልደማርያም እንደ ቀደምቶቻቸው ሁሉ የጀግና ህይወትን የሚኖሩ ምሁር በመሆናቸው ለእንደዚህ ያሉ ጥያቄዎች ምንም የሚየስጭንቃቸው ጉዳይ አይደለም፡፡ እርሳቸው በስልጣን ላይ ያሉትን ወሮበላ የደናቁርት ስብስብ ብቻ ሳይሆን የእነርሱን በውጭ የሚገኙትንም አጭበርባሪ እና በጥቅም ስሌት ብቻ የሚጓዙትን ንጉሳዊ አለቆቻቸውን ጭምር የሚተገሏቸው ብዕሮቻቸውን፣ እርሳሶቻቸውን፣ ወረቀቶቻቸውን እና አስደማሚ የሆነ ከታቢ አዕምሯቸውን በመጠቀም ነው፡፡\nስለሆነም ለአይበገሬው ለፕሮፌሰር መስፍን ወልደማርያም እንዲህ የሚሉትን እና በዊሊያም ኤርነስት ሄንሌይን የተቋጠሩትን ግጥም ስንኞች ላቀርብላቸው ወደድኩ፡\nከምንጊዜም በላይ በሩ ቢጣመም\nበዲያብሎስ መንገድ የማያስገድደኝ\nካፒቴን መስፍን ለእርስዎ የህይወት እና የፍቅር ምንጭ ለሆነችው ለአንዷ ኢትዮጵያ እስከ አሁን ድረስ ለሰሩት ስራ፣ አሁን በመስራት ላይ ላሉት እና ለወደፊቱ ለመስራት ላቀዱት ስራ ሁሉ እግዚአብሔር የተመኙትን እንዲያሳካልዎት እና ስኬታማ እንዲሆኑ ምኞቴን እየገለጽኩ እጅግ በጣም አድርጌ አመሰግናለሁ፡፡\nበሀገርዎ እውነተኛ ዴሞክደራሲ እና ሰላም ሰፍኖ፣ እንዲሁም በሸፍጠኞች የቁጥር የቁማር ጨዋታ ሳይሆን እውነተኛ የምጣኔ ሀብት ዕድገት እና ልማት ተመዝግቦ፣ የሚታገሉለት ሕዝብዎ ከችጋር እና በየጊዜው በረሃብ ከመሰቃዬት ተላቆ ለማየት እንዲያበቃዎት እመኛለሁ፡፡


ሆድ ለማጣት የተሻሉ መልመጃዎችን ያግኙ | ቄንጠኛ ወንዶች\nሆድ ለማጣት የተሻሉ ልምዶች በአጠቃላይ የበለጠ ስብን ለማቃጠል የሚረዱ ተመሳሳይ ናቸው ፡፡ ያንን እውነታ ከግምት ውስጥ ማስገባት በዚያ ዓላማ ውስጥ ስኬታማ ለመሆን ከሚያስችሉ ምስጢሮች አንዱ ነው ፡፡ ግን ከዚያ በተጨማሪ መዘንጋት የለበትም በአካል ብቃት እንቅስቃሴ ውጤታማ የሆነ ስብን ማቃጠልን ማግኘት፣ እንዲሁም አመጋገቡን በተገቢው መንገድ ማቀድ አለብዎት።\nእነዚህ ሁለት ምክንያቶች (የአካል ብቃት እንቅስቃሴ እና አመጋገብ) የሆድ ስብን ከማጣት ጋር በተያያዘ በፍፁም የማይነጣጠሉ ናቸው ፡፡. የሚመገቡት እና የሚሟሟት ካሎሪዎች ከወንዶቹ ደካማ ጎኖች አንዱ ተደርጎ የሚወሰደው በዚህ የሰውነት ክፍል ላይ ቀጥተኛ ተፅእኖ አላቸው ፡፡\nየወጡት ካሎሪዎች ብዛት ከተመገቡት ካሎሪዎች የበለጠ መሆን አለበት ሰውነት የተከማቸ ስብን እንዲጠቀም ለማስገደድ ፡፡ እናም ይህንን ለማሳካት በአመጋገብ ውስጥ ያለውን የካሎሪ መጠን መከታተል እና በየቀኑ የካሎሪ ማቃጠልዎን የሚጨምሩ ልምዶችን ማከናወን አለብዎት ፡፡\n1 ሆድ ማጣት ሥልጠና\n2 የጥንካሬ ስልጠና\n2.1 ቁጭ ብሎ የማድረግ አፈታሪክ\n3 Cardio ስፖርታዊ እንቅስቃሴ\nሆድ ማጣት ሥልጠና\nከአንድ ግንባር ለማጥቃት በቂ አይደለም ፡፡ ሆድ ለማጣት የሚደረጉ ልምምዶች ሁለቱም ጥንካሬ እና የልብና የደም ቧንቧ ዓይነት መሆን አለባቸው. በጥሩ ሁኔታ ፣ ሁለቱንም የአካል ብቃት እንቅስቃሴዎችን በአንድ ክፍለ ጊዜ ውስጥ ማዋሃድ አለብዎት ፡፡ የሚከተሉት የተሟላ የሆድ ጠፍጣፋ እንቅስቃሴን ለመፍጠር የሚረዱ ለሁለቱም ቅጦች መልመጃዎች ናቸው ፡፡\nየአካል ብቃት እንቅስቃሴዎች ድግግሞሽ በእያንዳንዱ ላይ የተመሠረተ ነው ፡፡ ብዙ ጊዜ ከሌለዎት በሳምንት ሁለት ጊዜ ስልጠና ከምንም ይሻላል ፣ ግን ሀሳቡ ከጊዜ ወደ ጊዜ እረፍት መውሰድ ሳይረሳ በተቻለ መጠን ቋሚ መሆን ነው.\nUshሽ አፕ በሥልጠናዎ ውስጥ ማካተት ሁልጊዜ ዋጋ ያለው ጥንታዊ ነው ፡፡ ምንም እንኳን የሆድ አካባቢን በጥቂቱ ለመስራት ቢረዱም ፣ አስተዋፅዖው ለ ከገፋፊዎቹ ውስጥ የሆድ መጥፋት በዋነኝነት የሚጠቀሰው ሰውነት በሚያጣው የካሎሪ ብዛት ነው ይህንን መልመጃ ሲያካሂዱ.\nሌላ አስገራሚ መልመጃ ለ የሰውነት ዋና ጡንቻዎችን በሚሠሩበት ጊዜ ሜታቦሊዝምን ያግብሩ. ያስታውሱ ፣ ውጤታማ ለመሆን እነሱን በትክክል ማከናወኑ አስፈላጊ ነው። ይህንን ለማድረግ በግምት ከትከሻዎችዎ ጋር በመስመር እግሮችዎን በተናጠል ይቁሙ ፡፡ ጭኖቹ ከወለሉ ጋር ትይዩ ሲሆኑ በመደበኛነት ወደ መጀመሪያው ቦታ ይመለሳሉ። ሆኖም ፣ በተቻለ መጠን ዝቅ በማድረግ ለእያንዳንዱ squat ከፍተኛ ጥንካሬን ማተም ይችላሉ።\nበጥንካሬ ስልጠና ውስጥ ሳንቆችን ማካተት እንዲሁ የሆድ ውስጥ ስብ ማቃጠልን እንደሚያበረታታ ተደርጎ ይወሰዳል. ሆድ ለማጣት የሚደረጉ ልምምዶች ወደ ማንኛውም የሰውነት ክፍል ሊመሩ ይችላሉ ፡፡ ይህ ኒውክሊየስ በሚባለው ላይ ያተኩራል ፡፡ በተዘረጉ ክንዶች ጣውላ ያድርጉ እና ለ 20 ሰከንድ ያህል ይያዙ ፡፡ ውጤታማነትዎን ለማሳደግ ሰውነትዎ ቀጥ ያለ መስመር መመስሩን እና ከሁሉም በላይ ደግሞ የአካል ብቃት እንቅስቃሴው በሚቆይበት ጊዜ ሁሉ ሆድዎን በደንብ እንደሚይዙ ያረጋግጡ ፡፡\nከራስዎ የሰውነት ክብደት ጋር አብሮ መሥራት ጥቅሙ ምንም መሳሪያ ስለሌለ (በአንዳንድ ሁኔታዎች ምንጣፍ ካልሆነ በስተቀር) በማንኛውም ሰዓት እና ቦታ ማሠልጠን ይችላሉ ፡፡ እነሱ ሊሆኑ አይችሉም ማለት አይደለም እድሉ ካለዎት የተወሰኑ የክብደት ስልጠናዎችን ይጨምሩእንደ ቢስፕ ኩርባዎች ወይም የባርቤል ስኩዊቶች ያሉ ፡፡ ምንም እንኳን እነሱ ልዩነቶቻቸው ቢኖራቸውም ፣ ሁለቱም አማራጮች (የሰውነት ክብደት እና ክብደት) ጽናትን እና ጥንካሬን ለመጨመር እና ስብን ለማቃጠል አስተዋፅኦ ያደርጋሉ ፣ ይህ ማለት ሁሉም ነገር ነው ፡፡\nቁጭ ብሎ የማድረግ አፈታሪክ\nለረዥም ጊዜ የሆድ ሕመሞች በራሳቸው ሆድ እንዲያጡ ሊረዳ ይችላል ተብሎ ይታመን ነበር. አሁን አካባቢውን ለመግለፅ እና ለማጠናከር ጠቃሚ መሆናቸው ቢታወቅም በሰውነቱ መካከል የተከማቸ ስብን ለማስወገድ ሲበቃ ግን በቂ አይደሉም ፡፡ አንድ ብቻ ሳይሆን ሁሉንም የሰውነት ክፍሎች በሚነካ ሰፋ ባለ ሥልጠና ውስጥ ማካተት ያስፈልጋል ፡፡ በሌላ አገላለጽ ጠፍጣፋ ሆድ ካለብዎት እሱን ለመቅረጽ ይረዱዎታል ፣ ካልሆነ ግን በሰፊው ማሰብ አለብዎት ፡፡\nCardio ስፖርታዊ እንቅስቃሴ\nመሮጥ ፣ መዋኘት እና ብስክሌት መንዳት በጣም የታወቁ የካርዲዮ እንቅስቃሴዎች ናቸው ፡፡ እንዲሁም ሆድ ለማጣት እና በአጠቃላይ ስብን ለማቃጠል ከሚረዱ ምርጥ ልምምዶች ውስጥ ናቸው ፡፡ በአገር ውስጥ ወይም በከተማ ውስጥ በእግር መጓዝ እንዲሁ በሆድ ውስጥ ስብን ጨምሮ በሰውነት ውስጥ የተከማቸ ከመጠን በላይ ስብን ማቃጠል በተመለከተ ያልተለመዱ ውጤቶችን ይሰጣል ፡፡ ግን በፍጥነት ፍጥነት መሆን አለበት ፡፡\nበጂም ውስጥ ካሉ ፣ መርገጫዎች ፣ ኤሊፕቲካል ማሽኖች እና የማይንቀሳቀስ ብስክሌቶች የእርስዎ አጋሮች ናቸው ፡፡ በፍጥነት ስብን ለማቃጠል ከፈለጉ የጊዜ ክፍተትን ሥልጠና (መካከለኛ ኃይለኛ ጥንካሬን ሲለጠጥ በከፍተኛ ጥንካሬ ሲለጠጡ) ያስቡበት ፡፡\nከቤት መውጣት ሳያስፈልግ ጥቂት ካርዲዮን ማድረግም ይቻላል. ከዚህ አንፃር ቡርቦች ትልቅ ሀሳብ ናቸው ፡፡ እና እነሱ በጣም የሚጠይቁ ናቸው ፣ የበለጠ ድግግሞሾች ያለ እረፍት ይከናወናሉ ፣ ለዚህም ነው በጣም ተከላካይ የሆነውን እንኳን ስብን ለማቃጠል በጣም ውጤታማ የሆኑት። ይህ የሁለት-አንድ-እንቅስቃሴ ነው ፡፡ በመጀመሪያ መሬት ላይ pushሽ አፕ ያካሂዳሉ እና በሃይለኛ ዝላይ ይጠናቀቃሉ።\nወደ መጣጥፉ ሙሉ መንገድ ቄንጠኛ ወንዶች » ተስማሚ » ሆድ ለማጣት መልመጃዎች


ሂውማን ራይትስ ዋች የሰሞኑ ዘገባ – በኤፍሬም የማነብርሃን | Fitih le Ethiopia\nሂውማን ራይትስ ዋች የሰሞኑ ዘገባ – በኤፍሬም የማነብርሃን\nለወያኔ ፋሽስታዊ ግፍና የውገን ሰቆቃ ምላሽ መስጠት ይገባል\nበዓለም ታዋቂው የሰብዓ መብቶች ትሟጋች ድርጅት ሂውማን ራይትስ ዋች (Human Rights Watch) ሰሞኑን ባወጣው ዘገባ፡ የአፍሪቃ አንድነት ዋና ከተማ በምትባለው በአዲስ አበባ ከተማ ውስጥ የወያኔ መንግስት በኢትዮጵያውያን ላይ እያካሄደ ያለውን የግፍ ግፍ ለዓለም አጋልጧል፡፡ በዚች ደቂቃ ማዕከላዊ ፖሊስ ጣቢያ እየተባለ በሚጠራው የሰቆቃ ቦታ በንጹሃን ኢትዮጵያውያን ላይ ለኢትዮጵያዊነት ፍቅርና ክብር በሌለው የወያኔ ወንጀለኛ መንግስት ይህ ነው የማይባል ወንጀል እየተፈጸመበት ይገኛል። በ”ሕጋዊ” መንገድ እንዲሰሩ “ተፈቅዶላችው” የሕዝቡን ሰቆቃ በመስማትና የሚፈጸመው ግፍና በደል እንዲቀርና በሰላማዊ መንገድ በውድ አገራችን ላይ ደሞክራሲ እንዲለመልም እየታገሉ በሚገኙ ኢትዮጵያውያን ላይ፤ የወያኔ ፋሽስታዊ መንግስት በአንድ ወገን ዓለምን ለማታለልና ዲሞክራሲ እንዳለ ለማስመሰል ፓርቲ ማቋቋም ይቻላል ብሎ ካስወራ በኋላ፤ ከዓለም እይታ በስተጀርባ ግን ይህ ነው የማይባል ፋሽስታዊ ጭካኔ በንጹኅን ኢትዮጵያውያን ላይ እያካሄደ አንደሚገኝ የመብት ትሟጋች ድርጅቱ አጋልጧል። እንዲህ ያለ ወንጀል በውዲቷ ዋና ከተማችንና በታላላቆች የሃይማኖት መጻሕፍት በቅድስናዋ ደጋግማ በምትጠቀሰው አገራችን ሲፈጸም እንዴት ዝም ብለን እናያለን? እያንዳንዱ እትዮጵያዊ ባለው ዐቅሙ ሊያደርግ የሚገባውን ለማድረግ ለምን አይረባረብም?\nይህ ግፍ በወገኖቻችን ላይ ሲፈጸምባቸው የቆየ መሆኑን ከሥርዓቱ ተጠቃሚዎች በስተቀር ሁሉም የሚያውቀው ቢሆንም፡ እንደዚህ በዓለም ደረጃ ታውቆ በግላጭና ቁልጭ ብሎ መነገሩ ወያኔ አትዮጵያውያንን ብቻ ሳይሆን፤ ከአሁን በኋላ የዓለምን ሕዝብ ጭምር አያታለለ ሊቆይ እንደማይችል ያስገነዘብው ዪመስለኛል። ለዚህም የሂውማን ራይትስ ዋችን በሚቻል ሁሉ መርዳትና ምስጋናችንንም ማቅረብ ይገባናል።\nበተጨማሪም እያንዳንዱ ሰላም ወዳድ ኢትዮጵያዊ “አሁንስ በቃ በጋራ እንኳን ምንም ማድረግ ቢያቅት በግሌ ማድረግ የሚገባኝን ማድረግ አለብኝ” ብሎ መነሳትና ይህንንም የግል ውሳኔ በስራ ለመተርጎም መወሰን አለበት፡፡ የግፉ አይነት፡ ብዛት፡ እና የጭካኔው መጠን ውስጣችንን የሚረብሽና ሰላምን የሚነሳ እንደመሆኑ መጠን፤ ይህን የውስጥ ንዴታችንን ወደ ወደተጨባጭ ትግል ለመቀየር በኢትዮጵያ ላይ ይግፍ መረቡን ዘርግቶ የተቀመጠውን ይሕን እርኩስ መንግስት ባለን ዐቅም ፊት ለፊት ተጋፍጠን “በዚህማ ልትቀጥል አትችልም ፡ይብቃህ እርኩስ ኃይል ይብቃህ“ ማለት መቻል አለብን።\nበአገሪቱ ዋና ከተማ መሃል ላይ እንዲሁም ስላልታወቀ ነው እንጂ በጣም በብዙ የአገሪቱ ከተሞችና መንደሮች ውስጥ ይህን የመሰለ የግፍ ግፍ እየተካሄደ እያለና ሕዝቡ የመከራ ገፈፉን እየቀመሰ ያለ መሆኑን ሁላችንም በልባችን እያወቅነው እንዴት ብለን ቁጭ እንላለን፤ እንዴትስ በልተን ጠጥተን እንውላለን አናመሻለን፤ እንዴትስ ተኝተን እናድራለን፤ እንዴትስ ቤተ ክርስቲያን አስቀድሰን፤ መስጊድ ተሳልመን ቤታችን እንገባለን፤ እንዴትስ አገር አለን ብለን ስለ አገር ዕድገትና ልማት እናወራለን፤ እንዴትስ ስለዚህ ወንጀለኛ መንግስት መልካምነት እንናገራለን።\nከሂውማን ራይትስ ዋች ሪፖርት ትንሽ ቀንጨብ አድርገን እንመልከት፡፡\n“ በኢትዮጵያ ከ1997ቱ አወዛጋቢ ምርጫ በኋላ በሰላማዊ ተቃዎሞ ላይ የሚደረገው ጫና ተባብሷል። በማዕከላዊ ተይዘው ምርመራ የሚካሄድባቸው የመንግስት ተቃዋሚ ናቸው ተብለው የሚታሰቡ ሰዎች … በተለይ በምርመራ ጊዜ ታሳሪዎቹ በጥፊ፣ በእርግጫ እንዲሁም በብትር እና በሰደፍ በተደጋጋሚ እንደተመቱ … ሰውነታቸውን ለህመም በሚዳርግ ሁኔታ እንዲሆኑና በተለይም እጆቻቸውን ከግድግዳ ጋር ታስረው እንዲንጠለጠሉ ተደርጎ ለረጅም ሰዓታት ያለማቋረጥ እንደሚደበደቡ ተናግረዋል። ከኦሮሚያ ክልል የመጣ አንድ ተማሪ ብቻውን ተነጥሎና በሰንሰለት ታስሮ ለበርካታ ወራት እንዲቆይ እንደተደረገ ተናግሯል፡፡ ‘ለመቆም ስሞክር እቸገራለሁ፡ ለመቆም ጭንቅላቴን፣ እግሮቼን እና ግድግዳውን መጠቀም ነበረብኝ ፡፡ ምግብ ስመገብ እንኳ በሰንሰለት ታስሬ ነበር። ስመገብ እጆቼ በፊት ለፊት በኩል እንዲታሰሩ ይደረጋል ስጨርስ ደግሞ መልሰው ወደ ኋላ ያስሩኛል።’”\nእንግዲህ ይህ መረጃ በአጋጣሚ ሕዝብ ዘንድ ወሬው ሊሰማ የቻለው ከእስር ወጥተው ለወሬ ነጋሪነት የበቁ ሰዎች ስለተገኙ ነው። ክዚህ ጀርባ እንዲህ ያልታወቁ፡ በድብቅ በአገሪቱ ዙርያ በወያኔ ነፍሰ ገዳይ ቡድኖች በወገኖቻችን ላይ የሚፈጸሙ ስፍር ቁጥር የማይገኝላቸው ወንጀሎች እንዳሉ መገመት አያዳግትም። ቤት ይቁጠረው። የወንጀለኞቹ መሪ መለስ ዜናዊ በተገኘበት የፌደራል ፖሊስ ኮሚሽነሩ ወርቅነህ ገበየሁ በደህነነት ምክር ቤት ስብሰባ ላይ የተናገረውን ለመጥቅስ ወያኔ እንደ ልዩ የስራ ችሎታው አድርጎ የሚትቀምበት ዘዴ “በተቀናጀ ኦፐሬሽን ለረጅም ጊዜ ለመንግስት ሥጋት ሆነው የቆዩ ሰዎች እንዲወገዱ” ማድረግ መሆኑን ወርቅነህ በኩራት ሲገልጽ ሁሉም በስብሰባው የነበሩ የምክር ቤቱ አባላት ከመለስ ጭምር የዜናው አስፈሪነትና ከባድነት ለመቅጽበት እንኳን በመንፈሳችው ውል ሳይል ስብሰባውን ሲቀጥሉ ታይተዋል።\nበቅንጅት መሪዎች በተልይ ደግሞ በእህት መሪያችን በወይዘሪት ብርቱካን ሚደቅሳ ላይ የተፈጸመውን ግፍና መከራ እንዲሁም በአሁኑ ውቅት በእስክንድር ነጋ፤ በአንዷለም አራጌ፤ ወዘተ በዚች ሰዓት የሚፈጸመውን ግፍና መከራ ሁሉም የሚያውቀው ነው ። በሞቱ የተገላገልነው መለስ ዜናዊና የወያኔ መንግስት በሃሰትና ውሽት ላይ የተመሰረተውን የስልጣን ዘመናቸውን ለማራዘም በማሰብ፤ የቅንጅትን መሪዎችን ለዓመታት በእስር ቤት በማንገላታትና በማሰቃየት፤ በጨለማ ቤት ለወራት በማቆየት፤ ከጉልበትና ከማስፈራራት በተገኘ የሃሰት የእምነትቃል ላይ እንዲፈርሙ በማድረግ በኢትዮጵያ ሕዝብና በደጋፊዎቻቸው ዘንድ እነዲጠሉና የመሪነት ድጋፋቸው እንዲቀንስና እንዲናቁ ያደረጉትን ሙከራ ሁሉም ኢትዮጵያዊ የሚያውቀው ነው።\nይህ የወንጀለኞች መንግስት በኢትዮጵያ ላይ በመሳርያ ኃይል ከተፈናጠጠ በኋላ አገሪቱን በዘር መከፋፈሉ፤ አገሪቱን ያለባሕር በር ማስቅረቱ፤ ለምለም የአገሪቱን መሬቶች ለሱዳን አሳልፎ መስጠቱ፤ የአንድን አናሳ ብሔረሰብ አባላትን የኢኮኖሚው፡ የቢሮክራሲው፡ የሚሊታሪው፡ የፍርድ ቤቶች፡ የቤት ንብረትና መሬት ይዞታዎች የበላይ አስተዳዳሪና ባለቤት ወዘተ ማድረጉ፤ የአገሪቱን ብርቅዬ መምህራን ከዩኒቨርሲቲ ማፈናቀሉ፤ ሕዝብን ለምርጫ ካልወጣህ ካለ በኋላ መሸነፉን ሲያውቅ በዲሞክራሲ የተመረጡትን መሪዎች ማስገደሉ ማሰሩና ንጹሃን ወጣትና ህጻናትን መጨፍጨፉ፤ ሰሞኑን ደግሞ የወንጀለኛ ድርጅት አባል ካልሆናችሁ ስራ፡ እድገት አታገኙም ማለቱ ወዘተ አልበቃው ብሎ አስከፊ በሆኑት አሥር ቤቶቹ ውስጥ መሪዎችንና አዛውንቱን ለዚሕ ለሚዘገንን መከራና ሰቆቃ መዳረጉ ምን ያሕል ሕዝቡን የናቀ መሆኑን ያሳያል።\nእንዲያውም ከሁሉም በላይ ደግሞ የሚያበሳጨው መንግስቱ ኃይለማርያምን በኢትዮጵያውያን ላይ ትልቅ በደል ሰርቷል እያለ የሚያብጠለጥለው የወያኔ መንግስት፡ ከመንግስቱ ኃይለማርያም በማያንስ ጭካኔ ከፖለቲካ ልዩነት በቀር ምንም ያልሰሩ ንጹሃንን ይህን ለመሰለ ስቃይና መከራ የዳረጋቸው መሆኑ ነው። በተጨማሪም በመንግስቱ ኃይለማርያም የተጀመረው የዚህ ለመከራ የተዳረገ ሕዝብ ፍዳ በዚህ ዘረኝነት ባሰከረው የወንጀለኞች መንግስት በጣም በተራቀቀ ድርጊት መቀጠሉ “ያገር ያለህ” ወደሚያስብል ነጥብ ላይ አድርሶናል።\nበተለይ ደግሞ በዚህ ኢንተርኔት፡ ተዟዟሪ ስልክ፡ ሳተላይት ሬዲዮና ቴሌቪዥን እና በአጠቃላይ የሚዲያ ቴክኖሎጂ በዓለም በተንሰራፋበት ዘመን የወያኔ መንግስት ኢትዮጵያውያን የዚህ ዕድገት ሙሉ ተካፋይና ተሳታፊ እንዳይሆኑ አፍኖ፡ የዓለምን ሕዝብ ይሉኝታ ሳይፈራ የጭካኔና የግፍ መረቡን በአገሪቱ ላይ ዘርግቶ በማናለብኝነት አስከፊ ሴራውን ሲያከናውን ለብዙ ኢትዮጵያውያን “አሁንስ አልሞትኩም ብዬ አልዋሽም” የማያስብል ደረጃ የደረስን ይመስላል ። እስከመቼ ችለን ልናየውና የወያኔን የግፍ ቀንበር ተሸክመን ኑሮን መቀጠል እንደምንችል ማሰብና አስቸኳይ ውጤት ለማግኘት መረባረብ ይገባናል።\nይህን የሂዩማን ራይትስ ዋች ዘገባ ያነበብነውንና እንዲሁ እንደማንኛውም ዜና የምናልፈው መሆን የለበትም። ተጨባጭ የሆኑና የወንጀለኛው መንግስት እንዲሰማው የሚያስችሉ፤ ከባድ ያልሆኑ ነገርግን ተፈጻሚነት ሊያገኙ የሚችሉ፤ ሰላማዊ ዘዴና እርምጃዎች ላይ ተወያይተን በዝርዝር በማስቀመጥ በውጭ አገር ተቀማጭ የሆንነው ኢትዮጵያዊ ያን በስራ ልንተረጉማቸው ይገባናል። ለመነሻ፤ መወያያና መንደርደሪያ ያህል የሚከተሉት እነሆ።\n1. ቢያንስ ለሶስት አለያም ለስድስት ወራትም ሆነ ለአንድ ዓመት የኢትዮጵያ ኤምባሲና ቆንስላዎች ከኢትዮጵያውያን የሚያገኙትን ገቢ ለመቀነስ፤ እነደ ፓስፖርት የማሳደስ ቪዛ የማስመታት፤ የውክልና ሰነዶችን የማጻፍ፤ ቤትና መሬት ለማሰራትና ለመግዛት የሚከፈሉ ክፍያዎችን ወዘተ የሚጠይቁ ሥራዎችን ወደነዚህ የመንግስት አውታሮች ዘንድ ሄዶ ወይም በፖስት ቤት አማካኝነት ልኮ አለማሰራት።\n2. ቢያንስ ለሶስት አለያም ለስድስት ወራትም ሆነ ለአንድ ዓመት በውጭ አገር በሚገኙ በግልጽ በወያኔ ካድሬዎች በሚንቀሳቀሱ ወይም የወያኔን ካፒታልና ቢዝነስ በሚያንቀሳቅሱ ግለሰቦችና ድርጅቶች ላይ የኢኮኖሚ ማዕቀብ በማድረግ ምንም ዓይነት የዕቃ ግዢ ወይንም የገንዘብ ልውውጥ እንዲህ ካሉ ሰዎች ጋር ከማድረግ መቆጠብ። ይህንን ዐቀብ በምናካሂድበት ወቅት እንቅስቃሴው በዘር ላይ ያልተመሰረተና ያለበቂ ማስረጃ በአንድ ብሔር ተወላጆች ላይ ያላነጣጠረ እንዲሆን አስፈላጊውን ጥንቃቄ ማድረግ ይገባል። ወደዚያ ዓይነት የትግል አቅጣጫ ሊመሩ የሚፈልጉትን ግለሰቦች በሙሉ መምከርና ካልሆነም መገሰጽ ይገባል።\n3. ቢያንስ ለሶስት አለያም ለስድስት ወራትም ሆነ ለአንድ ዓመት የመንግስት አውታር ለሆነው የኢትዮጵያ ንግድ ባንክም ሆነ ሌሎች ባንኮች ገንዘብ ለሚያደርሱ እንደ ዌስተርን ዩኒየን የመሳሰሉ ወደ ወያኔ ካዝና የውጭ ምንዛሪ (ፎርን ኤክስቼንጅ) በሚያስገቡ ድርጅቶች ወደ ኢትዮጵያ የሚላክ ገንዘብ አለመላክና የሚኖሩበትን አገር ሕግ ሳይጥሱ በሌላ ዘዴ አገር ቤት ለሚገኝ ወዳጅ ዘመድ ብር መላክ።\n4. ቢያንስ ለሶስት አለያም ለስድስት ወራትም ሆነ ለአንድ ዓመት የወያኔን ዓላማ በግላጭ ከሚያስፈጽሙ የወያኔ ካድሬዎች ጋር በማንኛውም አጋጣሚ ድጋፋቸውን የሚሰጡት መንግስት በደምና ግፍ የተጨማለቀ መንግስት መሆኑን ባላሰልሰ በማስረዳት ላጭር ጊዜም ቢሆን ከጋራ ተሳትፎ ማግለል። ይህንን ዐቀብ በምናካሂድበት ወቅት እንቅስቃሴው በዘር ላይ ያልተመሰረተና ያለበቂ ማስረጃ በአንድ ብሔር ተወላጆች ላይ ያላነጣጠረ እንዲሆን አስፈላጊውን ጥንቃቄ ማድረግ ይገባል። ወደዚያ ዓይነት የትግል አቅጣጫ ሊመሩ የሚፈልጉትን በሙሉ መምከርና ካልሆነም መገሰጽ ይገባል።\n5. ቢያንስ ለሶስት አለያም ለስድስት ወራትም ሆነ ለአንድ ዓመት በኢትዮጵያ አየር መንገድ አለመጠቀም። ወያኔ በአሁኑ ጊዜ የጭካኔና የግፍ ሥራውን ለማካሄድ ብዙ የገንዘብ ዐቅም ስለሚያስፈልገው ይህንን የገቢ ምንጩን መቀነስ ለትግላችን መፋጠን ይጠቅማል።\n6. ወያኔ በኢትዮጵያ ውስጥ መልካም ሥራ እያካሄደ እንዳለ ሊናገሩ የሚፈልጉ ሞኝና ተላላዎች አገሪቱ በደም የተነከረችና የንጹሃን ሰቆቃ የሚጮህባት አገር እንደሆነች ባላሰለሰ በመንገር በእጅ አዙር የወያኔ ቱልቱላ ቃል አቀባዮች እንዳይሆኑ መምከርና የኢኮኖሚ ዕድገትም እውነትነቱም ሆነ ተፈጻሚነቱ ሊረጋገጥ የሚችለው የሰው ልጅ በሰውነቱ ሲከበርና ያች ሃገር የጥቂቶችና የዘረኞች ሳትሆን የሁሉ ኢትዮጵያዊያን በመሆኗ ጥቂቶች ዘረኞች የብዙዎችን መብት ረግጠው ላንተ እኛ ብቻ ነን የምናውቅልህ እያሉ የሚያናፍሱት ወሬ በሰለጠነው ዘመን ሊሰራና ሊቀጥል የማይችል ተራ ቱልቱላ መሆኑን እንዲገነዘቡ ማድረግ።\n7. ወያኔ ሰሞኑን በዳያስፖራ የሚገኙትን የዋህ ኢትዮጵያውያን ገንዘባችውን ለመቀማት የያዘው ዘዴ “ኢትዮጵያ ውስጥ መሬትና ኮንዶ ለመሥራት ኢንዲያስችላችሁ 60/40 የሚባል ፕሮግራም ተዘጋጅቶላችኋል፤ 60 በመቶ (60%) በውጭ ምንዛሪ ካስቀመጣችሁ ቀሪዊን አርባ በመቶ (40%) በአነስተኛ ወለድ የሚከፈል ብድር አዘጋጅቼላችኋለሁ፤ ነገር ግን የውጭ ምንዛሪውን በቀጥታ ለኢትዮጵያ ንግድ ባንክ ብቻ ገቢ ማድረግ ይጠበቅባችኋል” በማለት ኢትዮጵያውያንን በግፍ ቀንበሩ ለረጅም ጊዜ ሊይዝ የሚያስችለውን ሃብት ለመሰብሰብ ጥረት ኢያደረገ ስለሆነ ቢያንስ ለሶስት አለያም ለስድስት ወራትም ሆነ ለአንድ ዓመት ይህን ከመሰለ ለወያኔ የውጭ ምንዛሪ መሰብሰቢያ ማታለያ ዘዴ ውስጥ ከመውደቅ መቆጠብ።\nእነኝህ ከላይ የተዘረዘሩት ምን መደረግ አለበት ለሚለው ጥያቄ መልስ ባጭሩ ለመስጠት የታቀዱ ናቸው እንጂ ሁሉንም ዘዴ አያካትቱም። የተለያዩ ኢትዮጵያውያን በዝርዝሮቹ ላይ ተጨማሪም ሆነ ማሻሻያ ወይም አዳዲስ ገንቢ ሃሳቦች ቢያቀርቡ ጥረታችን ውጤታማ ይሆናል የሚል ግምት አለኝ፡\nየወያኔ የክፋት የጭካኔና የበደል ቀንበር አንድ ቀን ከኢትዮጵያውያን ጫንቃ ላይ ወድቆ ይፈጠፈጣል!!\nየኢትዮጵያውያን ሰቆቃ የማለቂያው ቀን ሩቅ አይደለም!!\nውድ አገራችን ኢትዮጵያ ለዘለዓለም ትኑር!!


- አዲስ አበባ - አራት መኝታ መደብር እና ሁለት ኪራይ በኪቤና, አዲስ አበባ, ኢትዮጵያ.\nአራት አልጋ ክፍል መሬት ሲደመር ቀበና, አዲስ አበባ, ኢትዮጵያ ላይ ኪራይ ሁለት ቤት. ቤት የብሪታንያ, ቤልጂየም, ኬንያ, እና ሩሲያ ኤምባሲዎች ቅርብ የሆነ የመኖሪያ አካባቢ ይገኛል. ይህም ሕያው ሆኗል የሥራ እሳት ቦታ, ክፍት ወጥ ቤት, ቤተሰብ ክፍል, ቢሮ, ይህም በራሱ የእግር-በ ቁም እና መታጠቢያ, የጋራ መታጠቢያ ማጋራት ሁለት መኝታ ክፍሎች, ይህም በራሱ መታጠቢያ ክፍል ጋር ሌላ እንግዳ አልጋ ክፍል, ገረድ ጋር ዋና አልጋ ክፍል ጋር የመመገቢያ ክፍል አራት መኪኖች ለ መታጠቢያ, ሱቅ, ወጥ ቤት, ጠባቂ ቤት, ትልቅ ለመከለል, የአትክልት, እና ማቆሚያ ጋር ክፍል. ፍጥነት ለድርድር ነው.\nአራት አልጋ ክፍል መሬት ሲደመር ቀበና, አዲስ አበባ, ኢትዮጵያ ላይ ኪራይ ሁለት ቤት.


ምረጥ ወገን የቅኝ አዙር ባርነት ወይም ነጻነት ?!(ሙሼ ሰሙ) – ETHIO12 – ኢትዮ12\nምረጥ ወገን የቅኝ አዙር ባርነት ወይም ነጻነት ?!(ሙሼ ሰሙ)\nNovember 6, 2021 topzena1 OPINION 0\nከ1884 እስከ 1914 የዘለቁት የአውሮፓ ቅኝ ገዢዎች “ፓርቲሽን ኦፍ አፍሪካ” ብለው በሰየሙት ወረራ አማካኝነት አፍሪካ ውስጥ የፕሮቴክቶሬት፣ የቅኝ ግዛትና በነጻ መሸቀጫና ሸቀጥ ማራገፊያ ምድር መስርተው ነበር፡፡ ዓላማቸውም በአስራ ዘጠነኛው ከፍለ ዘመን የባርያ ንግድ መዳከም ያስከተለባቸውን የኢኮኖሚ ድቀት ለማካካስ ሲሆን በተለይ ደግሞ ብሔራዊ ጥቅማችን በማለት ከባርያ ፈንጋይነት ወደ ቅኝገዥነት የተሸጋገሩበት ዘመን ነበር።\nአውሮፓውያን ፒፓቸውን እያጨሱና እየተንጎራደዱ ጠረጴዛቸው ላይ በዘረጉት ካርታ አፍሪካን በምናብቸው ተቀራምተዋል፡፡ እጅግ ኃላ ቀር የነበረውን አፍሪካዊ እጀግ አሰቃቂ በሆነ መንገድ ጨፍጭፈው፣ የአፍሪካውያን ጉልበት በመበዝበዝና የተፈጥሮ ሃብታቸውን በማሟጠጥ፤ ዛሬ ላይ የሚመኩበትን የበለጸገ” ኢኮኖሚ በጥቁሮች ደምና ላብ ገንብተዋል፡፡ ዛሬ ደግሞ “ከእናንተ ነፍስ የኛ ነፍስ” ይበልጣል በሚል መርሃቸው መሰረት ለኢኮኖሚ የበላይነታቸውን ዘምተውብናል፡፡\nመቶ ሰላሳ ዓመት ካስቆጠረ አሳፋሪ ታሪካቸው በኃላ አውሮፓውያንና አሜሪካውያን፣ እራሷን በራሷ የዓለም ፖሊስ አድርጋ በሾመችው አሜሪካ ጋሻ ጃግሬነት እየተመሩ “ኃላ ቀርና ደካሞች” ያሉንን “ጥቁሮች” ማሰልጠን፣ ማብቃት፣ ማልማትና ዴሞክራታይዝ ለማድረግ በሚል ሽፋን፣ የብሔራዊ ጥቅማችን ስጋትና አጋሮችን እየለዩ መንግስታትን በማፍረስ፣ ሕዝቦችን እየከፋፈሉና እርስ በርስ እያዋጉ በተለይ ነጭ (caucassian) ለሆኑ ዝርያዎቻቸው የተመቻቸ ምድር ለመፍጠር ብዙ ሀገሮችን አፍርሰዋል፡፡ ዛሬ ደግሞ የጥቁር ሕዝቦች ተምሳሊት የሆነቸው ኢትዮጵያ ተረኛ ገፈት ቀማሽ ሆናለች፡፡\nእንደሚታወቀው አሜሪካውያን አውሮፓውያን ሴክቴሪያኒዝምን (ኢራቅ፣ ሲሪያ) በባልካናይዜሽንን (አርሜንያና አዘርባጃን) ግብ አድርገው ሕዝብን እርስ በርስ በማባላትና መንግስታትን በመገልበጥ አሻንጉሊት መንግስታትን ማስቀመጥ ችለዋል፡፡ ኢትዮጵያ ላይም ለ27 ዓመት ያገለገላቸው ስርዓት መወገድ ስላልተመቻቸው አዲስ ታዛዥ መንግስት ለማንገስ ቆርጠው እንደተሱ ተረድተናል። በሌላው ሀገር ላይ እንደለመዱትም የጥብቆ መንግስት ለመመስረት የሚረዳቸውን “የኮንፌዴሬሽንና የፌደራሊስት ፓርቲ” አቀናጅተውና አደራጅተው አዲስ አባባ ከዛሬ ነገ ይፈርሳል በሚል ምኞት ለሃጫቸውን እያዝረበረቡና ቀን እየቆጠሩ ይገኛሉ፡፡\nእቅዳቸው ድብልቅ (Hybrid) ዘመቻ ነው። በመጀመርያ በመገናኛ ብዙን አማካኝነት የተቀናጀ ስም ማጥፋት በሀገራችን ላይ በመክፈት ቀጥሎ የጦር ሜዳ ነባራዊ ሁኔታውን ለመለወጥ የሚያስችል የጦር ሜዳ መረጃ በማቀበልና በጦር መሳርያ እርዳታ በመታገዝ የሀገራችንን ቅርጽ፣ ይዘት፣ ታሪክ፣ ባህል፣ ስነልቦናና፣ ጂኦ ፓለቲካዊ ሉሉዕላዊነታችን መለወጥ ነው፡፡ ለዚህ ደግሞ ሕወሃትና ሽኔና መሰል ጋሻ ጃግሬዎቻቸው መሳርያ ለመሆን ችለዋል። ይህ ስለማይበቃም መዳረሻ ስብስብም መስርተዋል።\nወገን አዲስ የተቋቋመው የፌዝ ድርጅት አላማው ይህው ነው።\nስብስቡ መስራች ጉባኤውን ያደረገው በመገናኛ ብዙሃን የጉዳዩ ባለቤቶች ኢትዮያውያን ሳይጋበዙ ብሔራዊ ጥቅማችን ተነካብን ያሉ አሜሪካውያንና ኤጀንቶቻቸው በተገኙበት በድብቅ ነው፡፡ የስብስቡ ስምም የወደፊት ግብሩን ፍንትው አደርጎ በሚገልጽ መልኩ የተቀመረና የአሜሪካን ናሽናል ኢንተረስት በሚያስጠብቅ መልኩ ኢትዮጵያን በኮንፌዴሬሽን ለመከፋፋል ያቀደ እንደሆነም ከወዲሁ ያወጀ ነው፡፡\nወገን በቅድም አያቶችህ፣ በአባቶቻችን በእናቶቻችን ተጋድሎ በታሪክ ምዕራፍ የተመዘገበችው ሀገራችንን፤ ለአሜሪካን ብሔራዊ ጥቅም ስጋት ስለሆነች ከነክብሯ እንዳትኖር ተፈርዶባታል ፡፡ ከዚህ በኃላ ጦርነቱን በማያሻማ መንገድ ከማሸነፍ ውጭ ድርድርና ውይይት ይዘው የሚመጡት የተሻለ የሰላም አማራጭ አለመኖሩንም ግልጽ አድርገውልናል።\nለንግግር በር ብንከፍትም እንኳን አዲስ “ኮንፌዴሬትድና የተበጣጠሰች” ኢትዮጵያን ማዋለድ እንጂ ሎዕላዊ ኢትዮጵያ እንደማትኖር አስገንዝበውናል። በሃያ አንደኛው ክፍለ ዘመን ከባርነት ያልተናነሰ የእጅ አዙር ቅኝ አገዛዝና ነጻነትን መምረጥ ጠረጴዛ ላይ ቀርቧል። ምረጥ ወገን የቅኝ አዙር ባርነት ወይም ነጻነት ???!!!\n“ለድርድር የሚቀርብ ሉዓላዊነት፤ ለገበያ የሚቀርብ አገር የለም”\nበከተማ አስተዳደሩ ከ10 ሺህ በላይ የጦር መሳሪያ ተመዝግቧል፤


ዝቅተኛ ስፖንሰር ኤክስkerር theር ደላላ - እጅግ በጣም ጥሩው Forex የንግድ ልውውጥ ደላላዎችን\nአዲስ በር / ስለኛ / ለምን FXCC ለምን / ይተላለፋል\nስርጭት በ Forex ውስጥ ለንግድ እና ኢንቬስት ለማድረግ ዋነኞቹ ቅድመ ሁኔታዎች አንዱ ነው ፡፡ በውጭ ምንዛሪ ገበያ ውስጥ ለመነገድ ከፈለጉ የ ‹Forex› ስርጭት ምን እንደሆነ ማወቅ አለብዎት ፡፡\nመስፋፋት ነጋዴዎቹ ለእያንዳንዱ ግብይት የሚከፍሉት ዋጋ ነው ፡፡ ስርጭቱ ከፍ ያለ ከሆነ ፣ በመጨረሻም ትርፉን የሚቀንሰው ለግብይት የሚጨምር ወጪን ያስከትላል። FXCC ለደንበኞቹ ጥብቅ ስርጭቶችን የሚያቀርብ ቁጥጥር ያለው ደላላ ነው ፡፡\nበ Forex ውስጥ ምን ይሰራጫል?\nስርጭት በግዢ ዋጋ እና በንብረቱ ሽያጭ ዋጋ መካከል ያለው ልዩነት ነው።\nበመደበኛ ምንዛሬ ገበያ ውስጥ ስምምነቶች ሁል ጊዜ ይደረጋሉ ፣ ነገር ግን ስርጭቶቹ በሁሉም ቦታ ላይ ቋሚ አይደሉም። ይህ ለምን እንደ ሆነ ለመረዳት ነጋዴዎችን ሲገመግሙ ምንዛሬ በመግዛትና በመሸጥ ዋጋዎች መካከል ያለውን ልዩነት መረዳቱ ተገቢ ነው ፣ ይህም የገበያውን ታማኝነትም ይወስናል ፡፡\nበአክሲዮን ገበያው እና በ Forex ውስጥ መስፋፋት በግዥ እና ሽያጭ ዋጋ መካከል ያለው ልዩነት ነው። በ “Forex” ስርጭቱ በጥያቄ ዋጋ እና በጨረታ ዋጋ መካከል ያለው ልዩነት ነው።\nጨረታ ፣ መጠየቅ እና ከስረዛው ጋር ያለው ግንኙነት ምንድነው?\nበገበያው ላይ ሁለት ዓይነቶች ዋጋዎች አሉ\nጨረታ - የገንዘብ ንብረት ገዥው ሊያወጣው ያቀደው መጠን።\nይጠይቁ - የገንዘብ ንብረት ሻጩ ሊቀበለው ያቀደው ዋጋ።\nእና ስርጭቱ ቀደም ሲል በተጠቀሰው ‹ጨረታ እና መጠየቅ› መካከል ያለው ልዩነት በግብይቱ ወቅት የሚከሰት ነው ፡፡ የግልጽነት የገቢያ ግንኙነት ጥሩ ምሳሌ ዝቅተኛ ዋጋ ሲቀርብ እና ሁለተኛው ተጫራች ደግሞ ከፍተኛ ተመን ሲያከብር ባዛር ጨረታ ነው ፡፡\nከደላላው ወገን ምን ዓይነት Forex ስርጭት ነው?\nከኦንላይን ደላላ እይታ አንጻር የ ‹Forex› ስርጭት ከዋና ዋና የገቢ ምንጮች ውስጥ ኮሚሽኖች እና መለወጫዎች አንዱ ነው ፡፡\nበ ‹FX› ውስጥ ስርጭት ምን እንደሆነ ካወቅን በኋላ እንዴት እንደሚሰላ እንመልከት ፡፡\nስርጭቱ በ Forex ውስጥ እንዴት ይሰላል?\nበግዥ ዋጋ እና በመሸጫ ዋጋ መካከል ያለው ልዩነት የሚለካው በነጥቦች ወይም ነው ፒፒስ.\nበ ‹FX› ›ውስጥ‹ ፒፕ ›የምንዛሬ ተመን ከአስርዮሽ ነጥብ በኋላ አራተኛው አሃዝ ነው ፡፡ የዩሮ ምንዛሬ ተመን 1.1234 / 1.1235 ምሳሌያችንን እንመልከት ፡፡ በአቅርቦትና በፍላጎት መካከል ያለው ልዩነት 0.0001 ነው ፡፡\nማለትም ስርጭቱ አንድ ቧንቧ ነው ፡፡\nበክምችት ገበያው ውስጥ አንድ መስፋፋት በደህንነቱ የዋጋ እና ሽያጭ ዋጋ መካከል ያለው ልዩነት ነው ፡፡\nየስርጭቱ መጠን በእያንዳንዱ ደላላ እና ከአንድ የተወሰነ መሣሪያ ጋር በተዛመደ ተለዋዋጭነት እና መጠኖች ይለያያል።\nበጣም የነገደው የምንዛሬ ጥንድ ዩሮ / ዶላር ሲሆን ብዙውን ጊዜ ዝቅተኛው ስርጭት በዩሮ / ዶላር ላይ ነው ፡፡\nስርጭቱ ሊስተካከል ወይም ሊንሳፈፍ ይችላል እናም በገበያው ውስጥ ከተቀመጠው መጠን ጋር ተመጣጣኝ ነው።\nእያንዳንዱ የመስመር ላይ ደላላ በውል መግለጫዎች ገጽ ላይ የተለመዱ ስርጭቶችን ያትማል ፡፡ በኤፍኤሲሲሲ ውስጥ ስርጭቶቹ በ ‹ላይ ሊታዩ ይችላሉ ፡፡አማካይ ውጤታማ ስርጭት'ገጽ. ይህ የስርጭት ታሪክን የሚያሳይ ልዩ መሣሪያ ነው ፡፡ ነጋዴዎች የተንሰራፋውን የሾሉ ጫፎችን እና የሾሉ ጊዜን በአንድ ጊዜ በጨረፍታ ማየት ይችላሉ ፡፡\nምሳሌ - ስርጭቱን እንዴት ማስላት እንደሚቻል\nየተከፈለው ስርጭት መጠን በዩሮ የሚከፈለው እርስዎ በሚነግዱት ውል መጠን እና በአንድ ውል መሠረት የአንድ ቧንቧ ዋጋ ነው ፡፡\nለምሳሌ በ ‹For› ውስጥ መስፋፋቱን እንዴት ማስላት እንደምንችል እያሰብን ከሆነ ፣ ለምሳሌ ፣ በአንድ ውል ውስጥ የአንድ ቧንቧ ዋጋ ከሁለተኛው ምንዛሬ አሥር ክፍሎች ነው ፡፡ በዶላር አንፃር እሴቱ 10 ዶላር ነው።\nየፓይፕ ዋጋዎች እና የውል መጠኖች ከደላላ ወደ ደላላ ይለያያሉ - ሁለት ስርጭቶችን ከሁለት የተለያዩ የንግድ ደላላዎች ጋር ሲያነፃፅሩ ተመሳሳይ መመዘኛዎችን ማወዳደርዎን ያረጋግጡ ፡፡\nበኤፍኤሲሲሲ ውስጥ ሀ ማሳያ ማሳያ በመድረክ ላይ የእውነተኛ ጊዜ ስርጭቶችን ለመመልከት ወይም የግብይት ካልኩሌተርን በመጠቀም ስርጭቶችን ለማስላት ፡፡\nበ Forex ላይ የተስፋፋውን መጠን የሚነኩ ምክንያቶች\nበንግድ ስርጭቶች ላይ ምን ተጽዕኖ ያሳድራሉ?\nየዋና የፋይናንስ መሣሪያ ፈሳሽነት\nበገንዘብ መሣሪያ ላይ የግብይት መጠን\nየ “CFDs” እና “Forex” ስርጭት በመሠረቱ ንብረት ላይ የተመሠረተ ነው። አንድ ንብረት በንቃት በሚሸጥበት ጊዜ ገበያው የበለጠ ፈሳሽ ነው ፣ በዚህ ገበያ ውስጥ ብዙ ተጫዋቾች ቢኖሩም አነስተኛ ዕድሎች ክፍተቶች ይታያሉ። ስርጭቶቹ እንደ ባዕድ ምንዛሬ ጥንዶች ባሉት አነስተኛ ፈሳሽ ገበያዎች ውስጥ ከፍተኛ ናቸው ፡፡\nበደላላ አቅርቦት ላይ በመመስረት ቋሚ ወይም ተለዋዋጭ ስርጭቶችን ማየት ይችላሉ ፡፡ በገቢያ ተለዋዋጭነት ወይም በማክሮ ኢኮኖሚ ማሳወቂያዎች ወቅት ቋሚ ስርጭቶች ብዙውን ጊዜ በደላላዎች ዋስትና እንደማይሰጣቸው ልብ ሊባል ይገባል ፡፡\nስርጭቶች በገቢያ ሁኔታ ላይ ተመስርተው ይለያያሉ-አስፈላጊ በሆነ የማክሮ ማስታወቂያ ወቅት ይስፋፋል ፣ ይስፋፋል ፣ እና አብዛኛዎቹ ደላሎች በሚታወቁበት እና በሚለዋወጥባቸው ጊዜያት ስርጭቶችን ዋስትና አይሰጡም ፡፡\nበአውሮፓ ማዕከላዊ ባንክ ስብሰባ ወቅት ወይም ፌዴሬሽኑ ጠቃሚ ማስታወቂያ ሲኖርዎት ስለ ንግድ ሥራ ካሰቡ ፣ ስርጭቶች ልክ እንደ ተለመደው ተመሳሳይ አይጠብቁ ፡፡\nስርጭት ያለ Forex መለያ\nያለ ስርጭትን Forex ን መገበያየት ይቻል እንደሆነ እያሰቡ ነው?\nየ ECN መለያዎች ያለ አከፋፋይ ተሳትፎ የሚከናወኑ መለያዎች ናቸው። በዚህ አካውንት ላይ ትንሽ ስርጭት ብቻ ነው ያለዎት ፣ ለምሳሌ ፣ በዩሮ / ዶላር ውስጥ ከ 0.1 - 0.2 ፒፕስ ፡፡\nአንዳንድ ደላላዎች ለተጠናቀቀው ለእያንዳንዱ ውል የተወሰነ ክፍያ ያስከፍላሉ ነገር ግን የኤፍ.ሲ ሲ ሲሲሲ ክፍያ ብቻ የተስፋፋ እና ኮሚሽን የለውም ፡፡\nበጣም ጥሩው የ ‹Forex› ስርጭት ፣ ምንድነው?\nበ Forex ገበያ ውስጥ በጣም የተሻለው ስርጭት የኢንተርኔት ባንኮች ስርጭት ነው።\nየባንኮች forex መስፋፋት የውጭ ምንዛሬ ገበያ እውነተኛ ስርጭት እና በቢድአንድ እና በ ASK ምንዛሬ ተመኖች መካከል ያለው ስርጭት ነው። የባንኮች ስርጭቶችን ለመድረስ አንድ ያስፈልግዎታል STP or የ ECN መለያ.\nበ MT4 ውስጥ ስርጭቱን እንዴት ማወቅ ይቻላል?\nይክፈቱ MetaTrader 4 የንግድ መድረክ፣ ወደ “የገበያ መመልከቻ” ክፍል ይሂዱ ፡፡\nበ MT4 የንግድ መድረክ ውስጥ በነባሪ የተካተቱ ሁለት መንገዶች መዳረሻ አለዎት-\nበገቢያ መመልከቻ ቦታ ላይ በቀኝ ጠቅ ያድርጉ እና ከዚያ “ስርጭት” ላይ ጠቅ ያድርጉ። የእውነተኛ ጊዜ ስርጭት ከጨረታው ጎን ለጎን መታየት ይጀምራል እና ዋጋን ይጠይቃል።\nበ MT4 የንግድ ገበታ ላይ በቀኝ ጠቅ ያድርጉ እና “ባህሪዎች” ን ይምረጡ ፣ ከዚያ በሚከፈተው መስኮት ውስጥ “አጠቃላይ” የሚለውን ትር ይምረጡ ፣ “ከ ASK መስመር አሳይ” ቀጥሎ ባለው ሳጥን ላይ ምልክት ያድርጉ እና “እሺ” ን ጠቅ ያድርጉ።\nየውጭ ምንዛሬ ስርጭት ምንድን ነው - በግብይት ውስጥ የተስፋፋው ትርጉም?\nእያንዳንዱ ነጋዴ ለተስፋፋው ወጪ የግንዛቤ ደረጃ አለው ፡፡\nእሱ ጥቅም ላይ በሚውለው የግብይት ስትራቴጂ ላይ የተመሠረተ ነው።\nአነስተኛ የጊዜ ሰሌዳን እና የግብይቶች ብዛት ሲበዛ ፣ ወደ መስፋፋት ሲመጣ የበለጠ ጥንቃቄ ማድረግ አለብዎት።\nከሳምንታት አልፎ ተርፎም በወራት ጊዜ ውስጥ ብዙ ቁጥር ያላቸውን ፒፒዎች ማከማቸት የሚፈልጉ ዥዋዥዌ ነጋዴ ከሆኑ የተስፋፋው መጠን ከእንቅስቃሴዎቹ መጠን ጋር ሲወዳደር በእናንተ ላይ ትንሽ ተጽዕኖ ያሳድራል ፡፡ ግን የቀን ነጋዴ ወይም የራስ ቅሌት ከሆንክ የስርጭቱ መጠን በትርፍ እና በኪሳራዎ መካከል ካለው ልዩነት ጋር እኩል ሊሆን ይችላል ፡፡\nበመደበኛነት ወደ ገበያው ከገቡ እና ከወጡ የግብይት ወጪዎች ሊጨምሩ ይችላሉ ፡፡ ይህ የግብይት ስትራቴጂዎ ከሆነ ስርጭቱ ጥሩ በሚሆንበት ጊዜ ትዕዛዞችዎን መስጠት አለብዎት።


ኪነትና ነፃነት | ፍትህ\nኪነትና ነፃነት Submitted by Admin on Sun, 06/10/2012 - 11:06\nአለም (not verified) Mon, 06/11/2012 - 02:30 Permalink ነጻ ኪነትና ጭስ መውጫ አያጣም\nውድ ፕሮፌሰር መስፍን፤ ከስድስት ኪሎ ወደ አራት ኪሎ በግር ስጓዝ መንገድ ላይ አንዱ የተለያዩ መጻሕፍትን ዘርግቶ ይሸጣል። የርስዎን "እንጉርጉሮ" ከዛች መሃል አይቼ ሠጋሁሎት። ወቅቱ "ቁስ፣ ቁስ" የሚባልበት ነበርና። እርስዎም ከላይ እንደገለጹት ርእዮተ ዓለም በርእዮተ ዓለም ተሽሮ ዛሬ ደግሞ በሌላ መልኩ ቀርቦልናል። ኪነትን በነጻነት መልኳ ያወቋት ግን ዛሬም አሉ። ለማንም አያጎበድዱም። ኪነትን የማያውቋት፣ ለዓላማቸው ሊያስገብሯት የሚሹ ማንነቷን ሳያውቁ እንደጨለመባቸው ከሕይወት ጎድለው ብዙ ሰው አሰናክለው ያልፏታል። የነ ጸጋዬ ገ/መድኅን፣ የነ ሀዲስ ዓለማየሁ፣ የነ ገብረክርስቶስ ደስታ፣ የነ ስብሃት ገ/እ፣ የነ አስናቀች ወርቁ አጥንት ይወጋቸዋል። እርስዎ በጠቀሱት ዘመን ያጎበደዱ ዛሬ ምን ይሆን የሚሰማቸው? ወይንስ ለሠፊው ሕዝብ ነው የዋሸሁት እያሉ ያላክካሉ፣ ራሳቸውን ይሸነግላሉ? የዛሬዎቹስ ነገ የሚኖር አይመስላቸውም? ትውልድ እንደሚፋረዳቸው አይታያቸውም? ካለፈውስ ለመማር ምንም ብቃት የላቸውም? እንዲያው በድኖች ናቸው ማለት ነው?\nadane (not verified) Thu, 06/14/2012 - 13:58 Permalink የእርስዎ መፍትሄ ምንድን ነው?\nፕሮፌሰር በተደጋጋሚ ኢህአዴግን እና ተቃዋሚዎችን(መሳሪያ ያነሱትንም ሆነ ያላነሱትን ሲተቹ አነባለሁ)፡፡ለኢትጵያ የፖለቲካ ችግር የእርስዎ መፍትሄ ምንድን ነው?\nabera (not verified) Fri, 06/15/2012 - 19:35 Permalink ማነጋገርም መፍትሔ ያስገኛል\nውድ አዳነ፣ ጥያቄውን አንተም መመለስ እንዳትረሳ።\nAlex (not verified) Sat, 06/16/2012 - 12:48 Permalink it is true\nyou show us the way which is good for Ethiopia\ngizachew (not verified) Sat, 06/16/2012 - 15:54 Permalink yha tamer new\nyha tamer new


የነቢያት ማንነትና አስተምህሮአቸው ክፍል ሶስት በአቡ ሀይደር - ethio-islamic.org ኢትዮ ኢስላሚክ\nየነቢያት ማንነትና አስተምህሮአቸው ክፍል ሶስት በአቡ ሀይደር\nበ “ነቢይ” እና “ረሱል” መካከል ያለው ልዩነት፡-\nየተወሰኑ ወንድምና እህቶች ባቀረቡት ሀሳብ መሰረት፡ የኢስላም ሊቃውንት (ዑለማእ) ዘንድ በ ነቢይ እና በ ረሱል መካከል ያለውን ልዩነት እንዴት እንደሚያስቀምጡት በመጠኑ ለማቅረብ እሞክራለሁ ኢንሻአላህ፡፡\nባለፈው በክፍል ሁለት ያነሳሁትን ሀሳብ ዛሬም እደግመዋለሁ፡፡ በነቢይና በረሱል መካከል ያለውን ልዩነት ማወቅም ሆነ አለማወቅ በአንድ ሙስሊም እምነት ውስጥ ምንም የሚያመጣው ለውጥ የለም፡፡ ጉዳዩ ተጨማሪ ዕውቀት የማግኘትና ያለማግኘት ከመሆን በዘለለ መልኩ፡ እምነት ላይ የሚያሳድረው ተጽእኖ የለውም፡፡ በአምልኮ ላይም የሚፈጥረው ክፍተት የለም፡፡ ምክንያቱም፡-\nአንድ ሙስሊም፡- ነቢይነትም ሆነ ረሱልነት የአላህ መለኮታዊ ምርጫ እንጂ የሰዎች የስራ ውጤትና ልፋት አለመሆኑን ካመነ፣ ነቢያትም ሆኑ ሩሱሎች ከአላህ ዘንድ መለኮታዊ ራእይ (ወሕይ) የሚወረድላቸው እንጂ ፈላስፋ ወይም ልብ-ወለድ ተናጋሪ አለመሆናቸውን ከተቀበለ፣ ነቢያትም ሆኑ ሩሱሎች አላማቸው ሰዎችን ከአላህ ጋር በማስተዋወቅ ከጨለማ ወደ ብርሐን መንገድ ሰበብ ሁኖ በማውጣት የጀነትን መንገድ ማመላከት እንደሆነ ከተረዳ፣ ነቢያትም ሆኑ ሩሱሎች በዚህ ተልእኮአቸው የጌታቸውን ውዴታና እሱ ዘንድ ያለውን አምላካዊ ስጦታ እንጂ፡ ምድራዊ ደሞዝና ስልጣን ፈላጊዎች አለመሆናቸውን በአግባቡ ከተገነዘበ፣ ነቢያትም ሆኑ ሩሱሎች ከሰዎች መካከል የተመረጡ ሰዎች እንጂ፡ ከመልአክ ወይም ከጂንኒ ወገን እንዳልሆኑ ካስተዋለ ለአማኝነቱ ይህ በቂው ነው፡፡ ከዚህ በኋላ በነቢይ እና ረሱል መካከል ያለውን ልዩነት ለማወቅ ደፋ ቀና ማለቱ ወይም አለማለቱ ተጨማሪ ዕውቀት ከማግኘት ወይም ከማጣት ውጪ በእምነቱ ላይ የሚያደርሰው ምንም ጉድለት የለውም፡፡\nየአላህ ቃል የሆነው ቅዱስ ቁርኣን እንዲሁም የነቢዩ ሙሐመድ (ሶለላሁ ዐለይሂ ወሰለም) ንግገር የሆነው ሐዲሥ፡ በነቢይ እና በረሱል መካከል ልዩነት መኖሩን የሚጠቁሙ የቃላት አገላለጾችን በውስጣቸው ይያዙ እንጂ፡ ልዩነቱ ይህ ነው የሚል ቀጥዒይ (ፍጹማዊ) የሆነ ማስረጃን አናገኝባቸውም፡፡ የኢስላም ሊቃውንትም በጉዳዩ ላይ የተለያየ እይታ ነው ያላቸው፡፡ ከፊሎቹም ከዚህ በመነሳት፡- በነቢይ እና በረሱል መካከል ምንም ልዩነት የለም፡፡ ማንኛውም ነቢይ ረሱል ነው፡ ማንኛውም ረሱል ነቢይ ነው! የሚል ድምዳሜ ሰጥተዋል፡፡ አብዝኃኞቹ ሊቃውንት ግን ልዩነት እንዳለ አበክረው ገልጸዋል፡፡ ልዩነቱ ምንድነው? በሚለው ላይ ግን የጋራ አቋም የላቸውም፡፡ እናንተ እነዚህ ሊቃውንት ያቀረቡትን በነቢይ እና በረሱል መካከል ያለውን የመለያ ሀሳብ ማወቁ ይጠቅመናል ካላችሁ ቀጥሎ ያለውን በጥሞና ያንብቡ፡፡ መልካም ንባብ፡፡\nሀ/ መልእክትን ከማድረስ አንጻር፡-\nከአላህ ዘንድ መልእክት የሚመጣለት ሆኖ፡ መልእክቱን ራሱ እንዲተገብረው እንጂ ለሌሎች እንዲያደርስ የማይታዘዝ ከሆነ ነቢይ ይባላል፡፡ ይህንኑ የመጣለትን መልእክት ለሌሎች እንዲያደርስ ከታዘዘ ግን ረሱል ተብሎ ይጠራል የሚል ነው፡፡ (ሸርሑል ዐቂደቲ-ጠሓዊየህ 158)፡፡\nከዚህ ሀሳብ በመነሳት፡- ማንኛውም ረሱል ነቢይ መሆን ሲችል፡ ነቢይ ግን ረሱል አይሆንም የሚለውን ሀሳብ መያዝ ይቻላል ማለት ነው፡፡ ለዛ ነቢይ የመጣለት ነገር ረሱሉም መጥቶለታልና፡፡\nለ/ ከወሕይ (ራእይ) አመጣጥ አንጻር፡-\nከአላህ ዘንድ የሚመጣው መለኮታዊ ራእይ (ወሕይ) በመልአክ በኩል ከሆነ፡ ይህ ወሕይ የመጣለት አካል ረሱል ተብሎ ሲጠራ፡ ወሕዩ የመጣለት (የተገለጠለት) ግን በመልአክ በኩል ሳይሆን በህልሙ ወይንም በንቃተ-ህሊናው ሳለ በልቦናው በማስቀመጥ ከሆነ ግን ነቢይ ተብሎ ይጠራል የሚል ነው፡፡ (ተፍሲር አል-ኢማሙል ቁርጡቢይ፡ አል-ጃሚዑ ሊአሕካሚል ቁርኣን 12/75)፡፡\nሐ/ ከመጽሐፍ መውረድ አንጻር፡-\nለነቢይነቱ ማረጋገጫ ይሆን ዘንድ ከሚሰጠው ተአምራት በተጨማሪ፡ ከአላህ ዘንድ መለኮታዊ መጽሐፍ የሚወርድለት ከሆነ ረሱል ተብሎ ይጠራል፡፡ መለኮታዊ መጽሐፍ ሳይወርድለት ከሱ በፊት የቀደመውን የረሱሉን መንገድ በማደስ ወደሱ ጥሪ የሚያደርግ ከሆነ ደግሞ ነቢይ ይባላል የሚል ነው፡፡ (አል-ኢማሙ ነሰፊይ፡ መዳሪኩ-ተንዚል 3/108)፡፡\nመ/ አዲስ ሸሪዓህ ይዞ ከመምጣት አንጻር፡-\nከአላህ ዘንድ አዲስ ሸሪዓህ (ህግጋት) የሚመጣለት ከሆነ ረሱል ተብሎ ይጠራል፡፡ አዲስ ሸሪዓህ የማይመጣለት ሆኖ የቀደመውን ረሱል ሸሪዓህ የሚከተልና አማኞችንም የሚያስተምር ከሆነ ነቢይ ይሆናል ነው፡፡ (ዶክተር. ዑመር ሱለይማን አል-አሽቀር፡ አር-ሩሱሉ ወር-ሪሳላት 15)፡፡\nከላይ የምናነባቸው ሀሳቦች የሃይማኖቱ ሊቃውንት እይታና ድምዳሜ ነው፡፡ ፍጹማዊ እንከን አልባነት የአላህና የመልክተኛው ቃል ብቻ በመሆኑ፡ የእነዚህ ሊቃውንት ሀሳብም፡ በሌሎች ሊቃውንት ዘንድ ትችት ገጥሞታል፡፡ ይህ ማለት በሩ አሁንም ለምርምር ክፍት ነው ማለት ነው፡፡\n• ነቢይ ለራሱ እንጂ ለሌሎች እንዲያደርስ አልተላከም የሚለውን ሀሳብ፡ አላህ ረሱልን ብቻ ሳይሆን ነቢይንም እንደላከ የሚያሳዩ ማስረጃዎችን በመጥቀስ ሊቃንት (ዑለማእ) ሀሳቡን ውድቅ አድርገዋል፡፡ የአላህ ቃል እንዲህ ይላል፡-\n” وَمَا أَرْسَلْنَا مِنْ قَبْلِكَ مِنْ رَسُولٍ وَلَا نَبِيٍّ إِلَّا إِذَا تَمَنَّى أَلْقَى الشَّيْطَانُ فِي أُمْنِيَّتِهِ فَيَنْسَخُ اللَّهُ مَا يُلْقِي الشَّيْطَانُ ثُمَّ يُحْكِمُ اللَّهُ آيَاتِهِ وَاللَّهُ عَلِيمٌ حَكِيمٌ ” سورة الحج 52\n“ከመልክተኛና ከነቢይም ከአንተ በፊት አንድንም አልላክንም፣ ባነበበ (ና ዝም ባለ) ጊዜ፣ ሰይጣን በንባቡ ላይ (ማጥመሚያን ቃል) የሚጥል ቢሆን እንጂ፤ ወዲያውም አላህ ሰይጣን የሚጥለውን ያስወግዳል፤ ከዚያም አላህ አንቀጾቹን ያጠነክራል አላህም ዐዋቂ ጥበበኛ ነው።” (ሱረቱል ሐጅ 22፡52)፡፡\nበዚህ አንቀጽ ውስጥ፡- ከአላህ ዘንድ የሚላክ ማንኛውም ነቢይም ሆነ ረሱል፡ ከአላህ የወረደለትን መለኮታዊ ቃል አንብቦ በጨረሰ ጊዜ ሰይጣን የማጥመሚያ ቃልን በንባቡ ላይ ለመጨመር እንደሚሞክርና፡ ሙከራው ሳይሳካለት አላህ ድርጊቱን ወዲያው በማክሸፍ የሱን ቃላቶች እንደሚያጠናክር ሲነግረን፡ እግረ-መንገዱም ነቢይም የሚላክ መሆኑን እንረዳለን ማለት ነው፡፡\nበተጨማሪም፡- ነቢይ የወረደለትን ራእይ (ወሕይ) ለሰዎች አለማድረስ፡ የአላህን መልክት መደበቅ ይባላል፡፡ አላህ ደግሞ የሱ መልክት እንዲደበቅና በአንድ ነቢይ ልብ ውስጥ የተቀበረ ሆኖ እንዲቀርና ከዛው ነቢይ መሞት ጋር አብሮ እንዲሞት አላወረደም፡፡ (አር-ሩሱሉ ወር-ሪሳላት 14-15)፡፡\n• መልአክ የሚመጣው ለረሱል ሲሆን ብቻ ነው፡፡ ነቢይ ብቻ ከሆነ ግን በህልም ወይም በኢልሃም (በንቃተ ህሊናው እያለ በልቦናው ማስቀመጥ፣ ማሳወቅ) ነው የሚመጣለት የሚለውም ትችት ገጥሞታል፡፡ (ኢማም አል-ማወርዲይ፡ አዕላሙ-ኑቡዋህ 33)፡፡\nጉዳዩ በራሱ ማስረጃ የሌለው ከመሆኑ ጋር፡ በተጨማሪም በአንድ ሐዲሥ ላይ እንደተዘገበው፡- አይሁዶች ነቢዩ ሙሐመድ (ሶለላሁ ዐለይሂ ወሰለም) ዘንድ በመምጣት፡- ‹‹ማንኛውም ነቢይ ከመልአክ በኩል ወዳጅና ረዳት ይኖረዋል፡፡ ያንተ ወዳጅህና ረዳትህ ማነው?›› ብለው በጠየቋቸው ጊዜ፡ የነቢዩም ምላሽ፡- ‹‹መልአኩ ጂብሪል ነው!›› የሚል ነበር፡፡ እነሱም፡- ‹‹ይህ በቅጣትና በጦርነት ጊዜ የሚወርደው መልአክ ነው እንዴ! እሱማ ዋና ጠላታችን ነው፡፡ በዝናብና በእጽዋት ላይ ኃላፊነት የተሰጠው መልአኩ ሚካኢል ቢሆን ኖሮ በተከተልንህ ነበር›› አሉ፡፡ ጌታ አላህም ‹‹ለጂብሪል (ለገብርኤል) ጠላት የኾነ ሰው (በቁጭት ይሙት) በላቸው፡፡ እርሱ (ቁርኣኑን) ከበፊቱ ለነበሩት (መጻሕፍት) አረጋጋጭ ለምእመናን መሪና ብስራት ሲኾን በአላህ ፈቃድ በልብህ ላይ አውርዶታልና፡፡›› (አል-በቀራህ 2፡97)፡፡ የሚለውን መለኮታዊ ቃሉን በሳቸው ላይ አወረደው፡፡ (ሙስነድ ኢማሙ አሕመድ 2483)፡፡\nበዚህ ሐዲሥ ውስጥ ነቢያት በጠቅላላ ከመልአክ በኩል ወዳጅ እንደሚኖራቸው የሚያሳይ ሀሳብ አልለ፡፡ በወቅቱ አይሁዶች የተናገሩት ስህተት ቢሆን ኖሮ፡ የአላህ መልክተኛም ከምላሻቸው በፊት የነሱን የተሳሳተ አመለካከት ባስተካከሉ ነበር፡፡\n• አዲስ ሸሪዓህ ይዞ የሚመጣ ከሆነ ረሱል ይሰኛል፡፤ የቀደመውን ሸሪዓህ ይዞ የሚከተል ከሆነ ግን ነቢይ ብቻ ይሆናል የሚለውም ብዙ የሚያስኬድ አይደለም፡፡ ነቢዩላህ ዳዉድና ልጁ ሱለይማን (ዐለይሂማ-ሰላም) ረሱል እንደነበሩ የታወቀ ነው፡፡ ሆኖም ሁለቱም ይከተሉና ይመሩበት የነበረው የሙሳን (ዐለይሂ-ሰላም) ሸሪዓህ፡ የተውራትን ህግ ነበር እንጂ አዲስ ሸሪዓህ አልመጣላቸውም፡፡ (ኢብኑ ተይሚይያህ፡ አን-ኑቡዋት 184)፡፡\nበነቢይና በረሱል መካከል ያለው ልዩነት፡- ረሱል የሚላከው መልክቱን ለተቀበሉት አማኞችም ላልተቀበሉት ከሀዲያንም ጭምር ነው፡፡ መልእክቱ በአዲስ ሸሪዓህ ሊሆንም ላይሆንም ይችላል፡፡ ነቢይ ግን የቀደመው ረሱል አስተላልፎት የሄደውን መልእክት፡ እርሱ ለአማኞች እንዲያደርስና እንዲያድሰው ይላካል እንጂ፡ ልክ እንደ ረሱሉ መልክቱን ላልደረሳቸውና ለሚቃወሙ ህዝቦች የማድረስ ግዳጅ የለበትም የሚለው ነው፡፡ ወላሁ አዕለም፡፡ (ኢብኑ ተይሚይያህ፡ አን-ኑቡዋት 184)፡፡\nይህ ሀሳብ ከመጀመሪያዎቹ የሚለየው፡-\n1/ ነቢይ ለራሱ እንጂ ለማንም አልተላከም የሚለውን በመቃወም፡ ለአማኞች ግን በቀደመው የረሱል መንገድና ሸሪዓህ መሰረት መላኩን ያጸድቃል፡፡\n2/ ረሱል አዲስ ሸሪዓህ ይመጣለት ዘንድ ግድ ነው የሚለውን መስፈርት በመቃወም፡ አዲስ ሸሪዓህ ሊመጣለትም ወይንም የቀደመውን የረሱልን ሸሪዓህ ሊከተል ይችላል በማለት፡ ዳዉድንና ሱለይማንን በምሣሌነት ጠቅሶ በሩን ክፍት ያደርገዋል፡፡\n3/ ለነቢይ መልአክ አይመጣም፡፡ መልአክ የሚገለጠው ለረሱል ብቻ ነው የሚለውን ማስረጃ የሌለውን ሀሳብም አይቀበልም፡፡\nከሁሉም የሊቃውንት ሀሳብ የምንወስደው የጋራ ስምምነት፡- ረሱልነት (መልክተኝነት) ከነቢይነት የጎላ እና ከፍ ያለ ደረጃ መሆኑን፣ እንዲሁም ማንኛውም ረሱል ነቢይነትንም እንደሚላበስ ነው፡፡ ስለዚህ ‹‹ፈኩልሉ ረሱሉን ነቢይ፡ ወለይሰ ኩልሉ ነቢይዪን ረሱል›› (ማንኛውም ረሱል ነቢይ ሲሆን፡ ነቢይ ሁሉ ግን ረሱል አይደለም) የሚለው ሀሳብ ትክክል ይሆናል ማለት ነው፡፡\nበሂሳብ ህግ መሰረት፡- all equilateral triangles are also isosceles. But all isosceles triangles are not equilateral. የሚል መርሕ አለ፡፡ ሶስቱም ጎንኖቹ እኩል (60 ዲግሪ) የሆነው equilateral triangle ይባላል፡፡ ሁለቱ ጎንኖቹ ብቻ እኩል የሆኑት ደግሞ isosceles triangle ተብሎ ይጥጠራል፡፡ ሶስቱም ጎንቹ እኩል በሆነው equilateral triangle ውስጥ ሁለት ጎንኖቹ እኩል በመሆናቸው isosceles triangle የሚለውንም አብሮ ያቅፋል ማለት ነው፡፡ ባለ ሁለት እኩል ጎንኖቹ ግን በሶስተኛው እኩል አለመሆን ምክንያት equilateral triangle የተባለውን ሊያቅፍ አይችልም፡፡\nበረሱልነት ውስጥ ነቢይነት በመኖሩ፡ ማንኛውም ረሱል የተባለ ሁሉ ነቢይም ተብሎ ይጠራል፡፡ በነቢይነቱ ብቻ የሚታወቀው ግን ረሱል ተብሎ በኢጥላቅ (በስድ) አይጠራም፡፡ ይህ የቀጥታ ስያሜ የአላህን መልእክት ወደ ከሀዲያን እንዲያደርስ ለተላከው ብቻ የሚሰጥ ነው ማለት ነው፡፡ ወላሁ አዕለም፡፡\n” مَا كَانَ مُحَمَّدٌ أَبَا أَحَدٍ مِنْ رِجَالِكُمْ وَلَكِنْ رَسُولَ اللَّهِ وَخَاتَمَ النَّبِيِّينَ وَكَانَ اللَّهُ بِكُلِّ شَيْءٍ عَلِيمًا ” سورة الأحزاب 40\n“ሙሐመድ ከወንዶቻችሁ የአንድንም ሰው አባት አይደለም፤ ግን የአላህ መልክተኛና የነቢዮች መደምደሚያ ነው፤ አላህም በነገሩ ሁላ ዐዋቂ ነው።” (ሱረቱል አሕዛብ 33፡40)፡፡\n” وَاذْكُرْ فِي الْكِتَابِ مُوسَى إِنَّهُ كَانَ مُخْلَصًا وَكَانَ رَسُولًا نَبِيًّا ” سورة مريم 51\n“በመጽሐፉ ዉስጥ ሙሳንም አዉሳ፤ እርሱ ምርጥ ነበርና መልክተኛ ነቢይም ነበር።” (ሱረቱ መርየም 19፡51)፡፡\n” وَاذْكُرْ فِي الْكِتَابِ إِسْمَاعِيلَ إِنَّهُ كَانَ صَادِقَ الْوَعْدِ وَكَانَ رَسُولًا نَبِيًّا ” سورة مريم 54\n“በመጽሐፉ ኢስማዒልንም አዉሳ፤ እርሱ ቀጠሮን አክባሪ ነበረና፤ መልክተኛ ነቢይም ነበር።” (ሱረቱ መርየም 19፡54)፡፡\nሐቅን ከገጠምኩ ከአላህ ተውፊቅ ሲሆን፡ ስህተቱ ግን የነፍሲያዬና የሸይጧን ጉትጎታ ነው፡፡ አላህና መልክተኛው ከኔ ስህተት የጸዱ ናቸው፡፡\nThis entry was posted in ሐዲስ ላይ የሚቀርቡ ትችቶች on December 10, 2019 by Admin.\n← የነቢያት ማንነትና አስተምህሮአቸው ክፍል ሁለት በአቡ ሀይደር የነቢያት ማንነትና አስተምህሮአቸው ክፍል አራት በአቡ ሀይደር →


አውርድ የአየር ትራክተር ኤ -802 የእሳት አደጋ አለቃ FSX & P3D - ሪኪዮ\nመጠን 193 ሜባ\nለማውረድ 2 318\nየበረራ ሲም ብሔራዊ ልማት ቡድን ፡፡ በጣሊያን በላይ በ Virtual over አዘምን። N801NC ድጋሜ በ InDeepSchit። ተጨማሪ ጥገናዎች በኒኮላስ ሚቼል።\nይህ የ 3 ዲ የአየር ስሪት ትራንስፎርመር AT802 “የእሳት አደጋ አለቃ” ለ “ለፋየር ሲም Nation Development Group” ለንግድ ልቀትን እየሰራ የነበረበት ነው ፡፡ ይህ ስሪት አሁን በቤታ ልማት ደረጃ ተትቷል። የ add-on አሁን ነፃ አውጪ ነው።\nይህ ጥቅል ከኤቲ 802 አምሳያ አምሳያ ሞዴል እና ከጎማ ሞዴሉ ጋር በአጠቃላይ በ 11 ከፍተኛ ጥራት ያላቸው የውጭ ጥገናዎች (ለኒኮላስ ሚቸል ምስጋና ይግባው)https://web.facebook.com/SimulatedAirTankerOperations) በዚህ እሽግ ውስጥ ያሉትን 8 እጅግ በጣም ጥሩ የሆኑ የጥገና ክፍሎቹን የመጨመር ፈቃድ ለእኛ በመስጠት) ፡፡ እንዲሁም ብጁ ድምጾችን ፣ በርካታ እርማቶችን ፣ ጂፒኤስ በራስ-ሰር ተሽከርካሪ (ከምናሌ አሞሌው የሚገኝ) ፡፡ ከቤቲኤው ስሪት ጋር ሲነፃፀር የቨርቹዋል ቾፕት እና የአዉሮፕላን ፋይል ኤፍ.ቢ. እንደገና እንደገና ሰርተዋል። በሰነዱ ውስጥ ተጨማሪ መረጃ ተካትቷል።\nየእሳት መከላከያ ዘንቢልን ለመጣል የአከፋፋይ ቁልፍን ይጫኑ ፡፡ የእሳት በር ይከፈታል እንዲሁም ወደ ኋላ ይመለሳል። የእሳት መዘጋቱን በር ለመዝጋት እና የመልሶ ማቋቋም ውጤቱን እንደገና ለማስጀመር አጥፊ ቁልፉን እንደገና ይጫኑ ፡፡\nየአየር ትራንስቶር AT-802 ከእሳት አደጋ መከላከያ ስሪት ወይም በትጥቅ ስሪት ውስጥ መላመድ የሚችል የእርሻ አውሮፕላን ነው ፡፡ እ.ኤ.አ. እ.ኤ.አ. በጥቅምት 1990 መጀመሪያ በዩናይትድ ስቴትስ በረረ እና በአየር ኤሌክትሪክ ትራክትor Inc የተሰራ ነው AT-802 በሞተር ፋየርዎል እና በኮሮጆው መካከል የኬሚካል ጭንብል ይይዛል ፡፡ በአሜሪካ ውስጥ እንደ “SEAT Type III” ወይም ነጠላ-ሞተር ገንዳ እንደሆነ ተደርጎ ይቆጠራል።\nደራሲ-የበረራ ሲም ብሔራዊ ልማት ቡድን ፡፡ በጣሊያን በላይ በ Virtual over አዘምን። N801NC ድጋሜ በ InDeepSchit። ተጨማሪ ጥገናዎች በኒኮላስ ሚቼል።


በአስፈጻሚው ላይ ‹የትግል ጥሪ› ያቀረበ ስብሰባ | ሪፖርተር Ethiopian Reporter Amharic\nበአስፈጻሚው ላይ ‹የትግል ጥሪ› ያቀረበ ስብሰባ\nየፖሊሲ ጥናትና ምርምር ማዕክል በዚሁ ስም የሚጠራ የሕግ ሰውነት ያለው፣ ራሱን የቻለ ተቋም ሆኖ የተቋቋመው በሚኒስትሮች ምክር ቤት ደንብ ቁጥር 311/2006 ነው፡፡ የተቋቋመበት ዓላማ ጥናትና ምርምር በማካሄድ የፖሊሲና የስትራቴጂ ሐሳቦችን ማመንጨት ነው፡፡ ተጠሪነቱም ለጠቅላይ ሚኒስትሩ ነው፡፡\nማዕከሉ በመጋቢት 2009 ዓ.ም. አጋማሽ ላይ በጠራውና የክልሎችና የከተማ አስተዳደር ምክር ቤት አፈ ጉባዔዎች፣ የመንግሥት ሚዲያ ተቋማት አመራሮች በተገኙበት የሳሮ ማርያ የአንድ ቀን ዓውደ ጥናት ላይ የሕዝብ ተሳትፎን ችግር ያጠና ሰነድ ይፋ አድርጓል፡፡ ውይይትም ተካሂዷል፡፡ የፖሊሲና ጥናትና ምርምር ማዕከሉ መጋቢት 16 ቀን 2009 ዓ.ም. በተዘጋጀው የውይይት መድረክ ላይ ያስተዋወቀው የጥናት ሰነድም በ2008 ዓ.ም. ውስጥ በማዕከሉ ከተጠኑ 14 ጥናቶች መካከል አንዱ መሆኑን ሰምተናል፡፡ ‹‹መልካም አስተዳደርን ከማስፈን አንፃር የሕዝብ ተሳትፎ ማነቆዎች፣ መንስዔዎችና የመፍትሔ ሐሳቦች ጥናት ሪፖርት›› የሚል ስያሜ የተሰጠው ይኼ ጥናት፣ በተለያዩ ጊዜያት ለሚመለከታቸው ባለሙያዎችና ለዘርፉ ምሁራን ቀርቦ ግብዓቶችን በማሰባሰብ እንዲዳብር መደረጉንም በስብሰባው መክፈቻ ላይ ከተሰጡ የማስተዋወቂያና የመግቢያ መግለጫዎች ተረድተናል፡፡ የዕለቱ ዓውደ ጥናት የተዘጋጀውም ጥናቱን አጠናቅቆ (ማለትም ተጨማሪ ግብዓቶችን አሰባስቦ) ለሚመለከታቸው አካላት ማስተላለፍ አስፈላጊ በመሆኑ እንደሆነ ከዚሁ የዓውደ ጥናቱ የመግቢያ ገለጻ ሰምተናል፡፡\nአቶ ዓባይ ፀሐዬ የፖሊሲ ጥናትና ምርምር ማዕከሉ ዋና ዳይሬክተር ናቸው፡፡ ስብሰባውን የከፈቱት የስብሰባውን ዋነኛ ጭብጥ ማጠንጠኛ ሐሳብ፣ መሠረታዊ ጉዳይና ግብ በገለጸውና በውይይቱ መግቢያ ላይ በአጭሩና ጠቅለል አድርገው የዘረገፉትም እሳቸው ናቸው፡፡ እውነትም በቃሉ/በሐረጉ ትክክለኛ ትርጉሙና አግባብ የመክፈቻ ንግግር (Keynote) ነበር፡፡\nየሕዝብ ተሳትፎ በተፈለገው ደረጃና በተፈለገው ፍጥነትና ጥልቀት እንዳይሄድ የሕዝብ ወሳኝነት ሚና፣ የሕዝብ ጫና ፈጣሪነት ድርሻ፣ የሕዝብ የበላይነት ሚና ወደ ማረጋገጥ ደረጃ እንዳይደርስ ያደረጉ ማነቆዎችን ገና ከመነሻውና በመግቢያው ንግግራቸው ሲገልጹ ዋነኛው ችግር፣ የመንግሥት የሥራ አስፈጻሚው አካል እንቅፋቶች መሆናቸውን አሳውቀዋል፡፡ የምክር ቤቶች፣ የማኀበራት፣ የመገናኛ ብዙኃን የራሳቸው እጥረቶችና ችግሮች ሌላው በሁለተኛ ደረጃ የተቀመጠው ችግርና ማነቆ ነው፡፡ የሪፖርቱም ይዘትና ግኝት የሚከሰውና የሚወቅሰው በመጀመሪያ ደረጃ ሥራ አስፈጻሚውን በተለይም አመራሩን፣ በሁለተኛ ደረጃ ደግሞ ‹‹የሕዝብ ተሳትፎ የሚረጋገጥባቸው ተቋማት›› የሚላቸውን የተወካዮች ምክር ቤቶችን፣ ማኅበራትንና መገናኛ ብዙኃንን ነው፡፡\nየስብሰባውም፣ የጥናቱም፣ የጥናቱ ሪፖርትም ዋንኛ ባለጉዳዮች አስፈጻሚው፣ ምክር ቤቶች፣ ማኅበራትና መገናኛ ብዙኃን ናቸው፡፡ ምክር ቤቶች ማለት በየደረጃው የተመረጡ የፌዴራም የክልልም ምክር ቤቶች ናቸው፡፡ ሕገ መንግሥቱ በፌዴራልም፣ በክልልም፣ የየመንግሥታቱ ከፍተኛ የሥልጣን አካል ናቸው የሚላቸው ናቸው፡፡ በጠቅላላ ምርጫ ብቻ ሳይሆን በአካባቢ ምርጫ የሚመረጡ የዞን፣ የወረዳ፣ የከተማ፣ የማዘጋጃ ቤት፣ የክፍለ ከተማ፣ ወይም የቀበሌ ምክር ቤቶችም በዚህ ውስጥ ይካተታሉ፡፡\nሌላው ባለጉዳይ ጥናቱ፣ የጥናቱ ማዕከል ‹‹ማታገያ ፕላትፎርሙ›› ለትግል የጠራቸው ማኅበራት ናቸው፡፡ ኢሕአዴግ፣ የመንግሥትም ፖሊሲ ‹‹አደረጃጀቶች›› የሚላቸውን ነው፡፡ ሚዲውም ባለጉዳይ ተብሎ የጥናቱ ባለጉዳይ፣ የጥናቱ ርዕሰ ጉዳይና የስብሰባው ተሳታፊ ሆኗል፡፡ በዚህ ረገድ ሚዲያ ማለት ግን የመንግሥት ሚዲያን ብቻ ነው፡፡\nአስፈጻሚው አካል ዋናው ባለጉዳይ ቢሆንም የጥናቱም፣ የሪፖርቱም፣ የስብሰባውም ዋነኛ መሐንዲስም፣ (የፖሊሲ ጥናትና ምርምር ማዕከሉ) መደብ ሥራ አስፈጻሚው ውስጥ ቢሆንም፣ ትግሉ ያነጣጠረው ግን በአስፈጻሚው ላይ ነው፡፡ አቶ ዓባይ ፀሐዬ በስብሰባው መግቢያ ላይ እንደ ነገሩንም ‹‹አስፈጻሚው አካል በአብዛኛው እዚህ [ስብሰባው ውስጥ] የለም›› ምክንያቱም አቶ ዓባይ በመግቢያቸው እንደተናገሩት ዓላማው በጥናቱ ላይ ተነጋግሮ፣ አዳብሮ በተለይም መፍትሔ ሐሳብ ላይ የሚፈለገው ደረጃ ላይ እንዲደረስ አድርጎ ከዚያ በኋላ ‹‹አስፈጻሚው አካል ትኩረት ሰጥቶ እንዲያየውና ተጨባጭ ምላሽ እንዲሰጥበት›› ስለተፈለገ ነው፡፡\nየመንግሥት ሥራ አስፈጻሚው ‹‹ሂድ፣ ዞር በል መባል አለበት››፣ ‹‹ሃይ የሚለው ያጣ ነው›› የተባለበት፣ ፓርቲውም ለገዛ ራሱ ግምገማ እንዲታመን የተጠየቀበት ይህ መድረክ፣ በተለይም የአቶ ዓባይ ፀሐዬ የመዝገቢያ ንግግር ከተለመደውና ከለመድነው አሠራር ለየት ያለ በመሆኑ (በሪፖርተር መልካም ፈቃድ) የዛሬው ተሟገት ርዕሰ ጉዳይ አድርጌ ሙሉውን ቃል አቅርቤዋለሁ፡፡\nአቶ ዓባይ ስብሰባውን የዘጉትና የመዝጊያ ንግግራቸውን የጀመሩት ጉዳይ ከተለያየ አቅጣጫ በማዕከሉ ብቻ ሳይሆን በሚዲያውም፣ በምክር ቤትም ሲጠናና ሲመከርበት እንደነበር ገልጸው፣ ‹‹እዚህ ሰብሰብ ሲል ሐሳቡ ትንሽ ጉልበት የሚያገኝበት ሁኔታ የተፈጠረ ይመስለኛል፤›› ብለው ንግግራቸውን ቀጠሉ፡፡\n. . . ስለዚህ አሁን ዋናው ነገር የሚመስለኝ የተነገሩ ሐሳቦች የሚሰጡት መልዕክት አለ፡፡ ምክር ቤትም ሄዶ ሄዶ በፌዴራልና በክልል ደረጃ ያሉት ምክር ቤቶች እንኳን በርካታ መሻሻል ያሳዩ ቢሆንም፣ የመሻሻል ጥረት ያለ ቢሆንም፣ መሠረታዊ ለውጥ አላመጡም፡፡ ለምን? የሚለው ያው የራሳቸውን ድክመትና የአስፈጻሚው ጫና ነው የሚል ጥቅል የመፍትሔ ምንጭ ተቀምጧል፡፡\nይኼን እንዴት ነው ሰብረን የምንወጣው? ይኼን እንዴት ነው የምንቀይረው? የሚል ነገር፣ አሁን ከፓርላሜንተሪ ሥርዓታችን የመነጨ ችግር አይደለም፡፡ ጠንካራ ፓርላማዎች አሉ በፓርላማ ሥርዓት፡፡ የፓርላማ ሥርዓት ባላቸው አገሮች፡፡\nአብላጫ ድምፅ ያለው ፓርቲ መኖርም አይደለም ችግሩ፡፡ አብላጫ ድምፅ ያላቸው ፓርቲዎች ሆነው፣ ግን የገዛ ራሳቸውን ፓርቲ፣ የገዛ ራሳቸውን መንግሥት፣ ቀን ተቀን፣ በየሰዓቱ ሲፈትሹ፣ ሲወጥሩ፣ ሲቆጣጠሩ የሚውሉ ምክር ቤቶች አሉ፡፡ በዓለም፡፡\nስለዚህ የእኛም ይቻላል፡፡ የፓርላሜንተሪ ሲስተሙን ሳንቀይር፣ የአብላጫ ወንበር የያዘ ገዢ ፓርቲ መኖር እንደ ችግር ሳንቆጥር፣ ግን አሠራሩ ላይ፣ አፈጻጸሙ ላይ፣ በተለይም አመለካከት ላይ፣ ያሉ ችግሮች መቀየር የሚቻልበት ዕድል ሰፊ ነው፡፡ ዝግ አይደለም፡፡ መወሰድ ያለባቸው ተጨባጭም ዕርምጃዎች አሉ፡፡ ዛሬ ሲዘረዘር እንደዋለው፡፡\nለምሳሌ አስፈጻሚው ለምክር ቤት የሚያቀርበው የክልልም የፌዴራልም ሕግ ካለ ሹመት ካለ፣ ሪፖርት ካለ፣ በጀት ካለ፣ (በጀት እንኳን ይሻላል ጥቂት ጊዜ ይሰጧቸዋል)፡፡\nአሁን ያለው በጥድፊያ ነው፡፡ በሰዓታት ውስጥ አፅድቁ ነው፡፡ በተለይ ሹመትና ሪፖርት፣ ለበጀትና ለሕግ በሚሰጥ ጊዜም ለቋሚ ኮሚቴዎች የተሰጠ የተወሰነ ጊዜ ይሰጣል ማብራሪያ ይደረጋል፡፡ ሕዝብ የውይይት መድረክ ይጠራል፡፡ "Routine" ፕሮሲጀሮች አሉ፡፡ ሕዝቡም ለውጥ አያመጣም ስለሚል አይመጣም፡፡ አይሳተፍም፡፡ የሚሳተፈው ጥቂት ነው፡፡ ቋሚ ኮሚቴውም የሚለውጠው ነገር ስለማይኖር እንዲገባው ግን ጥረት ያደርጋል፡፡ የግድ ይለውጠው ማለትም አይደለም፡፡ ብቃት ያለው ሕግ ከመጣ ወይ ጥራት ያለው ተዓማኒነት ያለው በጀት ከመጣ የግድ ካልቀየረ ሥልጣን የለውም ማለት አይደለም፡፡\nአምኖበት ማፅደቁ፣ በብቃትና በብስለት ፈትሾት ማፅደቁ ላይ ነው ዋናው ጉዳይ፡፡ ስለዚህ ይኼን ለማድረግ ድርጅታዊ አሠራርም ሊገታው የሚችል አይመስለኝም፣ እንዲገታው እየተደረገ ነው፡፡ በአፈጻጸም፡፡ ግን "Necessarly" እንዲገታው አይደረግም፡፡ ምክንያቱም ገዢ ፓርቲ አሜሪካም ጭምር ሪፐብሊካን አብላጫ ድምፅ ካላቸው የፈለጉትን ሕግና በጀት ያፀድቃሉ ነው የሚባለው፡፡ ግን በሰዓታት አያፀድቁትም እነሱም፡፡ አንዳንዴ በሳምንታት አንዳንዴ በወራት ነው የሚያፀድቁት፡፡ አገላብጠው፣ ፈትሸው፣ አንቀጥቅጠው ፕሬዚዳንቱን ወይም ፈጻሚውን የራሳቸው ፓርቲ ያስመረጠው ፕሬዚዳንት ያቀረበውን፡፡ ዝም ብለው አይፈርሙም፡፡ አንድ የብቃት ችግር [የለም]፡፡ ሁለት የዴሞክራሲ ባህል ብስለት አለ፡፡ ሦስት የአሠራር ሥርዓት አለ፡፡\nስለዚህ አንጣደፍም ካሉ አንጣደፍም ነው፡፡ የፈለገው ኡኡ ይበል ፕሬዚዳንቱ፣ ካቢኔው፣ በሁለት ወር ጊዜ ወስደን ነው የምናፀድቀው ካሉ፣ የራሱ ጉዳይ የት ከርሞ ነው . . . የሚያጣድፏቸው? በጊዜ ማቅረብ አለበት፡፡ ሂድ ዞር በል መባል አለበት፡፡ ይህን የማለት ድፍረቱ እንዲኖር ከተፈለገ፣ መጀመሪያ መስተካከል ያለበት ኢሕአዴግ ነው፡፡ ካቢኔ አይደለም፡፡ የኢሕአዴግ ሥራ አስፈጻሚ፣ የድርጅቱ ማዕከላዊ ኮሚቴ፣ የየድርጅቱ አመራሮች ናቸው፡፡ ፀረ ዴሞክራቲክ አመለካከት የተጠናወተው ስለሆነ (ይኼ በተሃድሶው አሁን የተገመገመ ግምገማ ነው፡፡ (የግሌ ግምገማ አይደለም፡፡) ፀረ ዴሞክራሲ በጣም የገነገነበት ነው፡፡\nስለዚህ ሂድ ያመጣኸውን ሪፖርት፣ ሕግ ወይም በጀት አልቀበልም፣ ሹመት አልቀበልም ሊባል ይቅርና ጠንከር ያለ ጥያቄ ከቀረበ እንኳን የሚያንገራግርና የሚያኮርፍ አካኪ ዘራፍ የሚል አመራር ነው ያለን፡፡ ስለዚህ ይኼን አደብ ግዛ! ሥርዓት ያዝ! የሚል የፓርቲ፣ የራሱ ፓርቲው ጥንካሬ ከሌለና ፓርቲው በዚህ ዙሪያ ሕዝቡን አነቃንቆ፣ የድርጅቱን አባል አነቃንቆ አስተካክል፣ ይኼንን የሚል ንቅናቄ 'ሙቭመንት'፣ ትግል ካልተቀጣጠለ ቅድም እንደተባለው በልመና በማሳሰቢያ አይስተካከልም!\nየተሃድሶ ግምገማ የኢሕአዴግ፣ የዘጠና አራቱ፣ የዘጠና ሦስቱ ራሳችን እጅ እግራችንን ካላሰርን፣ በሕዝቡ፣ በዴሞክራሲ ተቋማት፣ በአሠራር፣ በሕግ ካልታሰርን እንዘቅጣለን፡፡ ፀረ ሕዝብ ፓርቲ እንሆናለን፡፡ ፀረ ሕዝብ መንግሥት እንመሠርታለን፡፡ ወይ ወደዚያ እንቀይረዋለን ነው የሚለው የተሃድሶ ግምገማው፡፡ ከ15 ዓመት በፊት የተገመገመ፡፡ አዲስ ነገር አይደለም፡፡\nይቅርና የኪራይ ሰብሳቢነት የፖለቲካ ኢኮኖሚ የበላይነት ባለበት ሥርዓት ያለ፣ በሠለጠኑ በበለፀጉ አገሮችም፣ በሕግ፣ በሕዝብ ንቃት በተቋማት፣ እጅ እግሩ ካልታሰረ አስፈጸሚው ይፈነጫል፣ ይባልጋል፡፡ እልም ያለ አምባገነን ይሆናል፡፡ በሠለጠኑት አገሮችም፡፡ 'ኢንኸረንት' ባህሪይ ነው ይኼ፡፡ ከሥልጣን የሚመነጭ፡፡\nስለዚህ ይታረም እሺ፣ ሒስ ይደረግ እሺ፣ ምክር ይሰጠው እሺ፣ የማይስተካከል ከሆነስ? የማይስተካከል ከሆነ ሊወገድ የሚችልበት፣ ሊስተካከል የሚችል ሌላ አመራር ከዛው ፓርቲ ከራሱ ከፓርቲው ሊወጣ እንደሚችል ግለሰቡን በመቀየር ይሁን፣ ቡድኑን በመቀየር ይሁን፣ አካሉን በመቀየር ይሁን፣ 'ሪስትራክቸር' በማድረግ ይሁን፣ . . ማሳየት የሚችል ምክር ቤት፣ ማኅበር፣ የሕዝብ ንቅናቄና ዴሞክራሲ ተቋማት መኖር አለባቸው፡፡\nይኼ በዚህ ጥናት ብቻ አይመጣም፡፡ አጠቃላይ ፓርቲው በማድረግ ላይ ያለው ጥረት ይኼን ለማድረግ ነው፡፡ እየተንገራገጨ፣ እየተኮላሸ ቢሆንም፡፡ ዓላማው ግን ይኼን ለማምጣት ነበር፣ የጥልቀት ተሃድሶ ምናምን ያልነው፡፡ እርሱ ወደዚያ ለመሄድ ነበር፡፡ ወደዚያ ለመሄድ መንገዱ አልጋ በአልጋ አይሆንም፡፡ አይሆንም፡፡ [እየሆነ አይደለም]\nግን ይቺ አገር እንዳትፈርስ ወደ ትርምስ እንዳትገባ ከተፈለገ መንገዱ እሱ ብቻ ነው፡፡ መፍትሔው እሱ ብቻ ነው፡፡፡ አለበለዚያ ይቺ አገር እንደ እሳት ትቀጣጠላለች፡፡ ኢሕአዴግም ይኼን ያውቃል ፡፡ ሕዝቡም ያውቃል፡፡ አይተናል፡፡ በሁለት ወር በሦስት ወር ውስጥ ምን [ዓይነት] እሳት መቀጣጠል ጀምሮ እንደነበር፡፡\nስለዚህ ለራሱ ሲልም ይስተካከል፣ ኢሕአዴግ በተለይ አመራሩ፡፡ ሕዝቡም ለራሱ ሲል ይህን ያስተካክል፡፡ ምክር ቤቱ፣ ማኅበሩ፣ ሚዲያው ምኑ ምኑ እገሌ ያስተካክለው ብሎ ጣት ቀስሮ ከእሱ [ከሌላው] መጠበቅ የትም አያደርስም፡፡ ሁሉም የየድርሻውን ካልተወጣ፡፡\nስለዚህ ለዚህ ነገር ባለቤት የሆኑ አካላት አሉ:: እዚህ፡፡ ኢሕአዴግ ራሱ አለ፡፡ ኢሕአዴግ ሲባል አመራሩ ብቻ አይደለም፡፡ አባሉ ነው፡፡ አባሉ ደግሞ ለሕዝቡ ቅርበት ያለው ነው፡፡ ለፍትሕ፣ ለዴሞክራሲ የተሻለ ሊወግን የሚችል ነው፡፡ ለሥልጣን፣ ለሀብት ብዙ ቅርበት ስለሌለው፡፡ ታች ያለው፡፡ እና እሱ ሊቆምለት ይችላል ይኼን ሐሳብ፡፡ የማስተካከል ሐሳብ፡፡ ማኅበራትም ሊቆሙለት ይችላሉ፡፡\nየምክር ቤት አባላትም በዚህ ጉዳይ ላይ ጠንከር ብለው ሊቆሙ ይችላሉ፣ በሕዝብ ግፊት ታግዘው፣ በአባላት ግፊት ታግዘው፣ በቀና አመራሮች ተደግፈው፣ . . . መስተካከል ይቻላል፡፡\nከአመራሩ ውስጥም ይኼንን ማስተካከል የሚፈልግ አለ ብዙ . . . ፡፡ በርካታ፡፡ ወይ አቅም አጥቶ ወይ አቅጣጫ አጥቶ . . . የሚንከላወስ ደግሞ ሊኖር ይችላል፡፡ የማይፈልግ ደግሞ አለ፡፡ ደንቃራ፡፡\nይኼ (For the sake of) ጥናት አልተሠራም፡፡ ሌሎች እምናደርጋቸው ጥናቶችም እናንተም የምታደርጓቸው አሁን እንደተገለጸው፡፡\nቋቅ እስኪለው ድረስ ሕዝቡም፣ የኢሕአዴግ አባልም የተከማቹ፣ የተከመሩ፣ ሊፈነዱ የተቃረቡ ችግሮች አሉ እዚህ አገር፡፡ ጊዜ ደግሞ የለም፡፡ ስለዚህ እዚህ ላይ መደራደር፣ ያው እሳቱ እንዲቀጣጠል መጋበዝ ነው፡፡ ወይ አስተዋጽኦ ማድረግ ነው፡፡ ይኼ እንደተባለው፣ ሲባል እንደዋለው፣ አስፈጻሚው የቻለውን ያህል አምኖበት፣ ባመነበት ልክ፣ የተወሰነ ቁርጠኝነት ፈጥሮ፣ ሊያስተካክለውን የሚችለው ነገር እንዲያስተካክል ነው ይቅረብለት ተሻሽሎ፣ አሁን በዳበረው መልኩ፡፡ አንድ መፍትሔ ነው፡፡ ምክንያቱም እሱም ሊያስተካክል ጥረት እያደረገ ስለሆነ፣ አስፈጻሚው አመራር፡፡ አላስተካክልም ብሎ ድርቅ አላለም፡፡ የማስተካከሉ ፍጥነትና ጥልቀት ላይ ነው ችግር ያለው፡፡ ከቁርጠኝነት ጉድለት፡፡\nይኼ ግን፣ ማኅበራቱም ከአሁን በኋላ በለመዳችሁት መንገድ፣ በትዕዛዛችሁ፣ ተቀጥላ ሆነን፣ መልዕክተኛ ሆነን አንሄድም ካላሉ፣ ብትፈልጉ አፍርሱን ካላሉ፣ ወይ ደግሞ ይህን የሚያደርጉ እዚህ ያሉ አስተዳደሮች ይሁኑ፣ የማኅበር አመራሮች ይሁኑ፣ ምን ይሁኑ ዞር አድርጉ ካላሉ ቆርጠው ምን እንዳይጎድላቸው ነው? ምግባቸውን ራሳቸው ለፍተው ሠርተው የማያመጡት ነው፡፡ እንደ ደመወዝተኛው አይደሉም ማኅበራት፡፡\nምክር ቤትም ወይ ምክር ቤት እንሁን፣ ሕገ መንግሥት በሰጠን ሥልጣን እናድርግ [እንገልገል]፡፡ በአንድ በኩል የገዢው ፓርቲ ምክር ቤት አባላት ነን፡፡ መሠረታዊውን የፓርቲውን ውሳኔዎች እናስፈጽማለን፣ ፖሊሲዎቹን ሕጎቹን ምኖቹን፡፡ ይህን ስናደርግ ደግሞ ገብቶን፣ ተከራክረንበት፣ ፈትሸነው፣ አምነንበት፣ ነገ የምንቆምለት፣ የምንዋደቅለት እንዲሆን በሚያደርግ 'ፕሮሰስ' ይሁን፡፡ "ፕሮሰሱ" ይስተካከል፡፡ እንቢ አናፀድቅም በሉ አይደለም፡፡ አሳማኝ ምክንያት ካቀረቡ ደግሞ ማዳመጥ አለበት፣ ማስተካከል አለበት አስፈጻሚው፡፡ ፈጻሚው፡፡ መጽሐፍ ቅዱስ አይደለም፣ ቁርዓን አይደለም፡፡ ካቢኔ ያፀደቀው ወይ ሥራ አስፈጻሚው አፀደቀው ማለት፣ ላከው ማለት ወደ ፓርላማ አንድ ቃል ወይም አንድ ሐረግ አትቀየርም ማለት አይደለም ኤሰንሱ (Essence)፡፡ ዋናው ፍሬ ነገሩ፣ ቁም ነገሩ ነው፡፡ የማይቀየረው፡፡\nበየስድስት ወሩ፣ በየዓመቱ የሚቀየር፣ ሰባት ጊዜ አምስት ጊዜ የሚቀደድ ሕግ አይደለም እንዴ ያለው እዚህ አገር በርካታ ሕግ እናውቃለን እኮ! ይመሰክራል እኮ ምክር ቤቱ! በዘመቻ ይዘጋጃል፣ ያለበቂ ዝግጅትና ብስለት ይዘጋጃል፡፡ በጥድፊያ ይፀድቃል፣ ዓመት ሳይሞላው ይንገራገጫል፡፡ ይኼ ችግር አለው፣ ይኼ ችግር አለው ይባላል፡፡ ምክንያቱም ባለድርሻዎቹ በበቂ መንገድ አልመከሩበትም፣ አፈጻጸም ላይ ሊያጋጥም የሚችል ችግር በደንብ አልተፈተሸም፣ የሚያስፈጸም አካል፣ ተቋም የለም፣ ወይም አይረባም፣ ሰንካላ ነው፡፡ ድውይ ነው፡፡ ተመልሶ ይሻሻል ይባላል ሕጉ፡፡\nየኢንቨስትመንት አዋጃችን አምስት ጊዜ ነው ስድስት ጊዜ ነው የተሻሻለው፡፡ ሁለቴ ሦስቴ የተሸሻሉ ሕጎች ብዙዎች ናቸው፡፡\nሆድ ሲያውቅ ዶሮ ማታ፡፡ እንደዚህ መሆኑን እያወቅን ሥራችን እንደገና በጥድፊያ እናፀድቃለን፡፡ በለብ ለብ እንሄዳለን፣ በመደፍጠጥ እንሄዳለን፡፡\n"No more" መባል አለበት!\nስለዚህ ይኼ ጉዳይ ምክር ቤቶችም ተወያይተውበት (In Whateever Forum) ካመኑበት ከዚህ ተነስተው እንዲህ ይደረግ አይደረግ የሚል ፕሮፖዛል ይዘው ከአስፈጻሚ ጋር ይከራከሩ፡፡\nሦስት ጊዜ አራት ጊዜ አምስት ጊዜ ያደረቀንን ሚኒስትር ወይም የቢሮ ኃላፊ ይኼ ብቁ አይደለም ብለን ለርዕሰ መስተዳደሩ/ጠቅላይ ሚኒስትሩ አቤት ብለን ያቀረብነውን ሰው ለምንድነው እንደገና በሹመት እሚቀጥለው? ሂድ! ቀይረው!! አመኔታ የለንም፣ ኮንፊደንስ የለንም፡፡ ኮንፊንስ እንደሌለለን እናውጃለን ከፈለግክ በሚዲያ ማለት መቻል አለባቸው፡፡ ያስተካክል፡፡ አስተካክለን የለም እንዴ አሁን ደቡብ ክልል በየዞኑ እነኚህ እነኚህ የዞን አመራር ይሆናሉ ብሎ አምጥቶ አስፈጻሚው፣ እከሌ እከሌ አይሆንም፣ እገሌ እገሌ ደግሞ መሆን ሲገባው አስቀርታችሁታል አስገቡት፣ ይኼን አውጡ ተብሏል፡፡ ተጠየቁ በአሁኑ ተሃድሶ በበርካታ ዞኖች፣ በአንዳንድ ወረዳዎችና ምናምኖች፡፡\nለምንድነው እዚህ እንደዚያ የማይደረገው? 'ደብል እስታንዳርድ!'፡፡\nስለዚህ ምክር ቤቶች ጥርስ ይኑራቸው ሊባል ከሆነ (ከተባለ) መጀመሪያ ጥርስ ይኑረን ብለው ጥርስ እንዲያወጡ እነሱም ይታገሉ፡፡ 'ሳክሪፋይስ' ያድርጉ፡፡ መስዋዕትነት ይክፈሉ፡፡ 'ሪስክ' ይውሰዱ፡፡ ምንድነች? ይሞት የለ እንዴ!? ለማስተካከል ደግሞ ማንስ ነው ምንድንነው የሚላቸው? ምክር ቤቱ በሙሉ ምን እንዳይሆን ነው? 'ዲስሚስድ' እንዳይሆን?\nስለዚህ ምክር ቤቱ አቋም ይያዝ፡፡ ይታገል፡፡ ሚዲያውም እንዲሁ፡፡ ቅድም ይቀርቡ የነበሩ 'ቦልድ' ሐሳቦች አሉ፡፡ ጠንካራ ሐሳቦች፡፡ ተጠሪነቱ ለምክር ቤት ነው ተብሎ ቦርዱ [ግን] ይኼን የሚዘጋ የሚያስናክል፡፡ አሠራሩ ይኼን የሚያኮላሽ፡፡ ስለዚህ ዱሮውንም የግብር ይውጣ ነው ማለት ነው አዋጁ፡፡ የይስሙላ ነው አዋጁ፡፡\nስለዚህ ወይ ከልብ የሚታመንበት ከሆነ ጥሩ፡፡ "Consistently" ሂድ በዛ፡፡ ልክ እንደ ምርጫ ቦርድ፡፡ ምርጫ ቦርድ እጅ ውስጥ ማን ይገባል? ሊገባ ከተሞከረም እዚያው "Resist" ይደረጋል፡፡\nይኼ ሲሆን ግን [ሚዲያውን ለማለት ነው] የእኔ ነው፣ እንደፈለግሁ ነው የማደርገው ብሎ ነው እንደ ጓዳ፡፡ አታደርገውም!! [መባል አለበት]\nስለዚህ ምክር ቤቱ በዚህ ጉዳይ የማይከራከረው ለምንድነው? ፓርቲው በዚህ ጉዳይ አስፈጻሚውን የማይከራከረውና አስተካክል የማይለው ለምንድነው? ይኼን ካደረገ እነኚህ የምክር ሐሳቦች በተግባር ይረጋገጣሉ፡፡ ይሸጋገራሉ፡፡ መመርያ፣ ደንብ፣ ሕግ ይሆናሉ፡፡\nስለዚህ ምክር ቤት ለራሱ መብት፣ ለራሱ አዋጅ እንኳን እስኪ ይቁም፡፡ ጠንከር ብሎ፡፡ ራሱ ያፀደቀው አዋጅ ጭምር ነው እየተጣሰ ያለው፡፡\nሕግ በመጣስ እኮ የእኛ አስፈጻሚ ከላይ እስከ ታች የሚመረር ሆኗል "Already"፡፡ "Solid Facts" አሉ፡፡ መዓት ጊዜ የሚገመገሙ አሉ፡፡ ሕግ የማያከብር 'ኤግዝኪዩቲቭ' ነው ያለው፡፡ ሊያስከብር ይቅርና ራሱ አያከብርም፡፡ ሃይ የሚለው ያጣ ስለሆነ፡፡\nስለዚህ እነኚህን ሁሉ ለማስተካከል በምክር ቤት ደረጃ፣ በማኅበራት ደረጃ፣ በሚዲያ ተቋማት ደረጃ አሁን ጥሩ መፍትሔ አቅርበዋል፡፡ ራሳቸው መክረው አጥንተው፡፡ ጥሩ፡፡\nተቀበል አትቀበል ትግል ያስፈልገዋል፡፡ ዝም ብሎ አይቀበልም፡፡ አውቃለሁ፡፡ በትግል ይቀበላል፡፡ ዘጠና በመቶ ወይም ሰማንያ አምስት በመቶው፡፡ አሳማኝ ነገር ካመጣ ደግሞ ጥሩ፣ ከእሱም መቀበል ነው፡፡\nስለዚህ ሁለት ነገር ነው ለማለት እየሞከርኩ ያለሁት፡፡ አንደኛ ይኼ ዛሬ የተወያየንበት ምክር ቤቶች፣ መገናኛ ብዙኃን፣ መንግሥትና ማኅበራት "Own" ያድርጉት፡፡ የእኛ ነው፣ ከዚህ በኋላ ይኼ 'ፔፐር' የጥናትና ምርምር ማዕከል አይደለም፣ የብሮድካስቲንግ ኤጀንሲ አይደለም፣ የእኛ ሰነድ ነው ብለው እንዲይዙት ነው የሚፈለገው፡፡\nለዚያ ይታገላል ይኼ ማዕከል፡፡ ፓርቲውም ለዚያ መታገል አለበት፡፡ ፕላትፎርም ነው ይኼ፡፡ ማታገያ ነው፡፡ ይኼን እንተግብር፡፡ በትግል ነው የሚተገበረው፡፡ አልጋ በአልጋ መንገድ አይተገበርም ይኼ፡፡ ሌላ ነው፣ "ሻርፕ" ነው፡፡ ከነበረው ለየት ያለ አቀራረብ ነው፡፡ እዚህ ደግሞ አጠናክራችሁታል ዛሬ በደንብ፡፡ በዚህ መንገድ ይስተካከላል፡፡ ወደ ኋላ ወደፊት ይኖር ይሆናል፡፡ ግን መሄድ አለበት፡፡ ዳር መድረስ [አለበት]፡፡\nይኼ ደግሞ በክረምት በተደረገ የኢሕአዴግ ግምገማ ከዚህ በላይ ነው የተገመገመው፡፡ ከዚህ በላይ:: ምክር ቤቶችን፣ ማኅበራትን፣ መገናኛ ብዙኃንን ፀረ ዴሞክራቲክ በሆነ አመለካከታችን ምክንያት አሰናክለን፣ አኮላሽተን፣ አፍነን 'ፓራላይዝ' አድርገናቸዋል ነው ግምገማው፡፡ የኢሕአዴግ ግምገማ ነው ይኼ፡፡ ኢሕአዴግ የገመገመው በሰነዱ ነው፡፡ አዲስ ግምገማ አላስቀመጠም፡፡ "Loyal to Its Own". ግምገማ ይሁን እስቲ፡፡ [እስቲ ለገዛ ራሱ ግምገማ ይታመን]፡፡\nካፉ ባወጣት፣ በብዕሩ በጻፋት ይጠየቅ፡፡ "Keep your Words" ይባል፡፡ ይኼንን ነው የሚለው፡፡ ይኼ ጥናት "Nothing New". የገመገምከው፣ በገመገምከው ልክ መረጃ አስደግፈን አመጣነው እንጂ፣ አሁን ደግሞ ዛሬ እናንተ [አበለፀጋችሁት] መፍትሔውን እንጂ፣ ዋነው ቁም ነገሩ (ቤዚክ ኤሴንሱ) የተገመገመው ነው፡፡\nአዎ ይኼ ችግር አለብን ተብሎ ታምኗል፡፡ እንግዲያውስ ይኸው በመረጃ ተደግፎ ተዘርዝሮ መጥቷል፡፡ ዘርዘር ያለ መፍትሔ መጥቷል፡፡ በል ወደ ሕግ፣ ወደ ደንብ፣ ወደ ተቋም፣ ወደ አሠራር፣ ወደ ሥልጠና፣ ወደ አቅም ግንባታ ፓኬጅ ዕቅድ ይውጣለት በሚል እንሂድ፡፡\nይኼ ከአንድ ሰው ጋር፣ ከአምስት ሰው ጋር፣ ከምን ጋር በመወያየት አይሳካም፡፡ ስለዚህ የፓርቲው አመራር፣ ካቢኔው፣ በክልልም በፌዴራልም ያለ፣ ከዚያም ደግሞ የማኅበር አመራሮች፣ የምክር ቤት አባላት፣ የሚዲያ ጋዜጠኞችና አመራሮች አምነውበት፣ አውቀውት፣ ታግለውለት ነው የሚሳካው የሚተገበረው፡፡\nእንደ ሌላው ቀለል ያለ ዓይነት ሕግና [ሌላ ነገር] ካቢኔው ተወያይቶ አፅድቆት ወደ ፓርላማው ልኮት ፀድቆ ዓይነት የሚሄድ አይደለም፡፡ አይደለም፡፡ ይኼ ኢንተረስትስ ይነካል፡፡ ይነካል፡፡ እንዲነካም ነው የተፈለገው፡፡\nስለዚህ ምከር ቤት መገናኛ ብዙኃን፣ የብዙኃን ማኅበራት (ችግሩን ድክመቱን እንዲፈትሸው የማይፈልግ አመራር አለ፡፡ ሁላችንም እንደዚያ ያለ ማንገራገር አሳይተናል በተለያየ ጊዜ፡፡ "Nobody is Exception" እኛም ሌሎችም) ስለዚህ ለዚህ ተገዢ እንሁን ለሕዝቡ ብለን፣ ለአገር ብለን፣ ለዓላማ ብለን፡፡\nይጠቅማል ተገቢም ነው፡፡ ሕገ መንግሥት ላይ ለምን አሰፈርነው ታዲያ? እና ይኼ ማታገያ ፕላትፎርም ነው፡፡ "ፒዩር" ጥናት አይደለም፡፡ በትግል ካልሆነ በስተቀር አይተገበርም፡፡\nሥራ አስፈጻሚውም ታግሎ ከልብ ሊያፀድቀውና በቁርጠኝነት ሊተገብረው በውስጡ ትግል ያስፈልገዋል፡፡ ካቢኔውም እንደዚሁ፡፡ ምክር ቤቱም እንደዚሁ፡፡ ሚዲያውም እንደዚሁ፡፡ ማኅበራትም እንደዚሁ፡፡ ሁላችንም በውስጣችን ታግለን ከሌላው ጋርም ታግለን፣ ተላልጠንም ወጥተን ወርደንም እዳር የምናደርሰው ነው፡፡\nየዴሞክራታይዜሽን አንድ ትልቅ አጀንዳ ነው ይኼ፡፡ ይኼን ካደረግን ከዚህ በተረፈ በየጊዜው የሚዘረዘሩ ቅድም እንደተባለው ዘርዘር ያለ መፍትሔ ስለሚዲያ የቀረበ አለ፡፡ ስለማኅበራትም የሆነ ነገር ቀርቦ ይሆናል፡፡\nየተወካዮች ምክር ቤትም በየጊዜው የሚያቀርበው ሐሳብ እንዳለ አውቃለሁ፡፡ ያሻሻለው ነገር የውስጥ አሠራር ይሁን፡፡ ከፈጻሚዎች ጋር ያለም እንዳለ ይታወቃል፡፡ ግን ከዚህም በላይ እንሂድ ብሎ ዘንድሮም እየሠራ ነው፡፡ ጥሩ፡፡\nይኼ ተደምሮ ወደዚህ እንዲወስደን ማድረግ የሚቻል ይመስለኛል፡፡ ከዚህ አንፃር ጠዋት [አቶ] ሽፈራው 'ንቅናቄ' ይለው የነበረው ንቅናቄ፣ እኮ በተፈጥሮ ሀብትና በምርጫ ብቻ አይደለም፡፡ አሁንም እኮ ንቅናቄ ተብሎ ነው የተገባው ወደ ተሃድሶ፡፡ አንድ አጀንዳ ሆኖ ይኼ አብሮ እንዲሄድ፡፡ ስለዚህ ያ ንቅናቄ ግን 'ሲዝናል' (የወረት) አይሁን፡፡ ቦግ ብሎ ድርግም የሚል መሆን የለበትም፡፡ ቀጣይ ከሆነ ብቻ ነው 'ሞመንተም' የሚኖረውና ለውጤት የሚደርሰው፡፡ ዛሬ በሰጣችሁን አስተያየት ስላዳበራችሁት በጣም እናመሰግናለን፡፡\nግን ይኼ የመጀመሪው "Kick Off" ነው፡፡ ጉዞውና መንገዱ ትግል የሚጠይቅ፣ ውጣ ውረድ የሚኖረው፣ ትንሽ ረዘም ያለ ነው፡፡ ይኼ ወረቀት ላይ የሰፈረውና ዛሬ የታከለውና የተጨመረው ነገር ተግባራዊ ሆኖ፣ ተቋም ሆኖ፣ ሕግ ሆኖ፣ ደንብ ሆኖ፣ መመርያ ሆኖ፣ አመላከከት ሆኖ፣ ልናየው [እናየው ዘንድ] የተወሰነ ትግል፣ የተወሰነ ጊዜ፣ የተወሰነ ዋጋ ይጠይቃል፡፡\nግን ይተገበራል፡፡ ለምን? ሕዝቡ ይፈልገዋል፡፡ አገሪቱ ትፈልገዋለች፡፡ ይኼ ሁሉ የሚማረር ተቋም ይፈልገዋል፡፡ አመራሩም አብዛኛው ይፈልገዋል፡፡ አባሉ ደግሞ ከሞላ ጎደል ነው ሁሉም የሚፈልገው [ነው]፡፡\nስለዚህ የሚፈልገው ስለሚበዛ ይህን ኃይል ማነቃነቅ ከተቻለ፣ ማስተካከልና ተግባራዊ ማድረግ፣ ህያው ማድረግ፣ ለውጤት ማብቃት ይቻላል፡፡


አስገራሚ አገር - አሜሪካ - Addis Admass Newspaper | Amharic news | Ethiopian news\nየስልጣኔ ውጤት ናት አሜሪካ፡፡ ከእውቀት ዘመን የተገኘች ደማቅ ፋና፣ ለእውነታ ከሚታመን አእምሮ የፈለቀች፣ ድንቅ አገር ናት፡፡ the age of reason enlightenment እንዲሉ፡፡\nየስልጣኔ ውጤት ሆነች ማለት ግን፣ በአንዳች ቅጽበታዊ ሃይል፣ ተለወጠች ማለት አይደለም፡፡ ጭፍንነት፣ መከራና ውርደት ከበዛባት የኋላ ቀርነት ጨለማ ዓለም ውስጥ ተስፈንጥራ ወጣች ማለት አይደለም። በአንድ ዝላይ ወደ ብርሃናማ የእውቀት ዓለም ተሻገረች ማለትም አይደለም፡፡ ወደ ምርታማ የኢንዱስትሪ ፓርክ፣ የግል ንብረት ወደ ሚከበርበት የብልጽግና አለም ተቀየረች፤ የእያንዳንዱ ሰው የግል ህልውና ወደ ሚከበርበትና የሕግ የበላይነት ወደ ሰፈነበት ወደ አዲስ ሰላማዊ ዓለም ዘልቃ ገባች ማለትም አይደለም፡፡\nይልቅስ፣ፋና ወጊ የስልጣኔ ተጓዥ ለመሆን የበቃች አገር ናት፡፡ የኋላ ቀርነት ገፅታዎችና መዘዞችን የማስወገድ፣ ጨለማውን የመቀነስ ነው- የስልጣኔ ጉዞው፡፡ በጨለማና በጠማማ ጉራንጉር ምትክ ብርሀናማና የተቃና መንገድ እየከፈቱ፣ የስልጣኔ መስኮችን እያስፋፉ፣ የጥረት ውጤትና፣ የስራ ፍሬዎችን የማበርከት ረዥም ጉዞ ነው የስልጣኔ ጉዞ፡፡\nየኋላቀርነት ጨለማ፣ በአንድ ምሽት፣ ከሁሉም ቦታ አይወገድም፡፡ የስልጣኔ ብርሃን፣ በአንድ ንጋት በሁሉም ቦታ አይደምቅም፡፡\nለክፉም ለደጉም፣ ወደ ኋላቀርነትም ሆነ ወደ ስልጣኔ፣….ዘው ብሎ አይገባም። ነገር ዓለሙ ሁሉ በአንዴ ድግም ብሎ አይጠፋም ድንገት ቦግ ብሎ አይበራም፡፡ ቀስ በቀስ እየደበዘዘ፤ ወደ ጨለማ ወይም እየፈካ ወደ ብርሀን የሚያመራ ጉዞ፡፡ ቀስ በቀስ፣እየለመለሙ እየፈኩ፣አልያም፣ እየጠወለጉ እየደረቁ፤ ማዝገም ነው የታሪክ ጉዞ…. ወይ ፍሬያቸውን አሳምረው ያበረክታሉ፤ ወይ ፍሬያቸውን አምክነው እየረገፋ አፈር ይሆናሉ፡፡ በአንዴ ሳይሆን፣ውለው እያደሩ፣ ቁልቁል እየተዋረዱ፤ ወይም ወደ ከፍታ እየተመነደጉ። የሁሉም አገር የታሪክ ሂደት እንደዚህ ነው- የጎዞ ታሪክ፡፡ አሜሪካም፤ የስልጣኔ ውጤት ናት ሲባል፣ ስልጣኔ ወደተሰኘው አድራሻ ተሻገረች ማለት አይደለም፡፡\nበእውቀት መንገድ መጓዝ የጀመረች አገር ናት፡፡ ነገር ግን፣ ከጭፍን እምነት ገፅዎችና ከመዘዞቹ ሁሉ በአንዴ ተገላገለች ማለት አይደለም፡፡ ከእውቀት መንገድ ጋር የማይነጣጠል ስልጡን የነፃነት ፖለቲካ የፈጠረች አገር ናት አሜሪካ፡፡ የሃይማኖት ፖለቲካን ወይም ፖለቲካዊ ሃይማኖትን የሚከለክል ህገ መንግስት ማፅደቋ፣…. ለአሜሪካ ብቻ ሳይሆን ለመላው ዓለም፣ ብሩህ የስልጣኔ መንገድ ከፍታለች። ነገር ግን፣ ሁሉም የጭፍን እምነት ጉራንጉር፣ሁሉም የሃይማኖት ፖለቲካ፣ ከነኮተቱ ተወገደ ማለት አይደለም፡፡\nይልቅስ ዋናው ቁምነገር፣በስልጣኔ ጉዞ፣ ከጊዜ ወደ ጊዜ፣በጥበብና በጥረት ፣ጣጣውን ከነጦሱ ማስወገድ፣የሚቻል መሆኑ ነው፡፡ ጎን ለጎንም የእውቀትና የነፃነት ብርሃንን ቀስ በቀስ ማፍካት ማስፋት ይቻላል በስልጣኔ ጎዳናው ፀንተው በመጓዝ፡፡\nየአሜሪካ መስራቾች፣ የህገ መንግስት አዘጋጆችና አጽዳቂዎች፤ያንን የስልጣኔ መንገድ ቀይሰው፣ ጉዞውን ጀምረውታል፤ መስመር አስይዘውታል፡፡ነገር ግን፣የስልጣኔ ጉዞ ተሟልቷል ተጠናቅቋል አላሉም። የኋላቀርነት ጨላማን በድግምት መግፈፍ፣ የስልጣኔን ብርሃን በአስማት ማንገስ እንደማይቻል፣ በሃሳብም በተግባርም ጠንቅቀው ያውቃሉ፡፡ ለተፈጥሯዊ ዓለም እውነታን፣ የሰውን ህያውነት፣ አእምሮን አዋቂነት ጨብጠው የፀኑ፣ ሰዎች ናቸው ለእውነታና ለአእምሮ፣ ለሳይንስና ለእውቀት ከፍተኛ ክብር የነበራቸው ሰዎች ናቸው. ለጭፍን እምነት ያልተገዙ፡፡ የአሜሪካ መስራቾች ካስተማሩን ትልልቅ ቁምነገሮች መካከል አንዱን እንጥቀስ፡፡ “ሃይማኖት የግል ነው፤ አገር የጋራ ነው” እንደሚባለው፣ መንግስት በሰዎች ሃይማኖት ውስጥ ጣልቃ መግባት የለበትም፡፡ በዚያው ልክ፣ ሃይማኖት በመንግስት ቦታ ሊኖረው አይገባም፡፡ አንዱ ሃይማኖት ውስጥ በተዘረዘሩ ትዕዛዛት፣ ወይም በሌላኛው ሃይማኖት በተነገሩ ትንቢቶች አማካኝነት የተቃኘ ህግ አይታወጅም፡፡ ህልም ወይም ራዕይ፣ ስብከት ወይም ሃይማኖታዊ አንቀፅ እየተጠቀሰ፣ የሚከናወን ደሳኝነትና የቅጣት ፍርድ አይኖርም በስልጡን ፖለቲካ ውስጥ።\nየአሜሪካ መስራቾች በዚህ የስልጣኔ አስተሳሰብና በብሩህ የእውቀት መንገድ ነው የተጓዙት፡፡ እናም፤ የትኛውንም የሃይማኖት ዓይነት ወይም ማንኛውንም የእምነት ቅኝት የማይጠቅስ፣ ስልጡን ህገ መንግስት አፀደቁ፡፡ መንግስት፣ የሃይማኖታዊ ተቋምን የሚመለከት አንዳችም ህግ ማወጅ አይችልም አሉ፡፡ የሃሳብን ነፃነት የሚለጉም ህግ ማውጣት የለበትም የሚል አንቀጽም በህገመንግስት ውስጥ በአጽንኦት አሰፈሩል። The First Amendment ይሉታል፡፡ ይሄ፣ ለአሜሪካ ብቻ ሳይሆን፣ ለመላው ዓለም፣ ደማቅ የስልጣኔ ፋና ነው፡፡ ነገር ግን፣ ህገ-መንግስቱ በፀደቀ ማግስት፣ ስልጣኔ ነገሰ የቀድሞ ሃይማኖት ነክ ፖለቲካና የአፈና ቅሪት ሁሉ ተጠራርጎ ጠፋ ማለት አይደለም፤ ጉዞው ተጀመረ እንጂ፡፡ ከጊዜ ወደ ጊዜም ብዙ ፍሬ አስገኝቷል፡፡ ነገር ግን፣ ሃይማኖትንና ፖለቲካን መልሰው ማደበላለቅ የሚያምራቸው ሰዎች ከአባዜያቸው ተላቀቁ ማለት አይደለም፡፡ ዓለማዊ እውቀትንና የሃሳብ ነጻነትን በማንቋሸሽ የማይታክታቸው፤ በዚህም ብዙ ችግር የሚፈጥሩ፣ ጥፋትን የሚያስከትሉ ሰዎች አልጠፉም፡፡ ሁሌም መጠንቀቅ ይበጃል፤ መዘዙ ክፉ ነውና the closing of the western mind የሚለው መፅሐፍ ይህንን እውነታ ከታሪክ ያስረዳናል፡፡\nይህ ብቻ ቢሆን ባልከፋ፡፡\nአሜሪካ፣ የእውነታና የአእምሮ፣ የእውቀትና የሳይንስ አርአያ እንዳልነበረች፤ ዛሬ ዛሬ፣ በእውቀት ምትክ “ትርክት”፣ በሳይንስ ምትክ “ውቅር” (Construct) የሚሉ ቃላት ነግሰውባታል፡፡ እውነትንና እውቀትን ከማንቋሸሽ ጎን ለጎን፣ የግል ነፃነትንና ህገ-መንግስትን፣ የአሜሪካ መስራቾችንና የስልጣኔ ዘመናት ታሪኮችን፣ … በአጠቃላይ አሜሪካን የሚመለከት ማንኛውንም ነገር ማብጠልጠል፣ በአገረ አሜሪካ፣ እንደአሸን ፈልቷል፡፡ ገንኗል፡፡\n“ስልጣኔ ጊዜው አልፎበታል” የሚል አስተሳሰብ በዩኒቨርስቲዎች ነግሷል post modernisim እንዲሉ:: የዚህ አስተሳሰብ ሰባኪዎች እንዲህ ይላሉ - ሁሉም ሃሳብ እኩል ነው፣ ሳይንስና ጥንቆላ ያው ናቸው ይላሉ፡፡ ሁሉም ባህልና ልማድ፣ ሁሉም ህግና ስርዓት ለየራሳቸው ትክክል ናቸው ይላል ፀረ ስልጣኔ ፀረ እውቀት የዘመናችን አስተሳሰብ የዚህ ቅዥት ምንነትና መጥፎ መዘዞቹን የሚተነትን ታሪካዊ መፅሐፍ አለ the closing of theAmerican mind ይላል መፅሐፉ፡፡ በ allen bloom የተፃፈ ነው። በፀረ ስልጣኔ ምሁራን አባባል “እውነትና እውቀት”፣ የማይጨበጡ አፈታሪኮች ናቸው፡፡ ሳይንስ፣ ከማንኛውም ጭፍን እምነት፣ ….የትርክት ዓይነት ነው እያሉም ያንቋሽሻሉ፡፡ የግል ነፃነትና የአሜሪካ ህገ-መንግስት፣ ነባር ገዚዎችን የሚያገለግሉ ድብቅ የጭቆና መሳሪያዎችና ውቅር ትርክቶች ናቸው በማለትም ያወግዛሉ። ሁሉም ነገር ምናባዊ ፈጠራ፣ ሁሉም ነገር ጭፍን እምነት፣ ሁሉም ነገር ማስረጃ አልባ ትርክትና የዘፈቀደ ውቅር ከሆነ፣……. እውነታ፣ እውቀት፣ ታሪክ፣ ሳይንስ የሚባሉ ነገሮች ባዶ አባባሎች ወይም የማታለያ ምናባዊ ፈጠራ (ውቅር) ከሆኑ፣ ምን ቀረ? ምን ያልፈረሰ ይገኛል? ሁሉም ነገር ተነቃሎ ተሰነጣጥቆ ይፍረከረካል፣ ይፈርሳል deconstruction እንዲሉ፡፡\nእነዚህን ፀረ እውቀትና ፀረ ስልጣኔ የቅዠት አስተሳሰቦች በአሜሪካ የመንገሳቸው ያህል፣ በአሜሪካ ታጥረው፣ አሜሪካን ብቻ አፍርሰው እዚያው አይቀሩም የአገራችን የኢትዮጵያ ዩኒቨርስቲዎች፣ ይህንኑን እወቀትና ፀረ ሳይንስ ቅዥት በሰፊው እያስተማሩ እልፍ አእላፍ እያስመረቁ ነው፡፡ በዩኤስኤ አይዲ የገንዘብ ድጋፍ የሚንቀሰቀ ሰው የትምህርት ሚኒስቴርም፣ እውነተኛ መረጃንና እውቀትን የሚያጣጥል ስርዓተ ትምህርት ሲያስፋፋ ቆይቷል፡፡\nእውነተኛ መረጃንና እውቀትን ማስተማር ጊዜው አልፎበታል ይላል የዘመኑ ቅዠታም አስተሳሰብ፡፡ እንዲያውም፣ እውነትና እውቀት ላይ ያተኮረ ትምህርት፣ የአምባገነንነት፣ የጭቆናና የብዝበዛ ፕሮፖጋንዳ ነው ተብሏል፡፡ በተቃራኒው፣ የትምህርት አላማ፣ እውነትና እውቀት የመቃረን፣ የማጋለጥና የማፍረስ አላማ ሆኗል፡፡ ለምን?\nእውነትና እውቀት፣ …. የገዢዎች ምናባዊ ፈጠራዎች ከሆኑ፣ ማታለያ ትርክቶች ከሆኑ፣ በጊዜ ብዛትም በሰው አእምሮ ላይ የታተሙ ውቅር እስር ቤቶች ከሆኑ፣የትምህርት አላማ፣ ነባሩን መዋቅር መቃረን ብቻ ሳይሆን፣ መነቃቀልና ማፍረስ ጭምር ይሆናል፡፡ ይህንን ነው ሞጋች አስተሳሰብ ብለው የሚያሞግሱት፡፡ critical thinking ይሉታል፡፡ የቅራኔ አስተሳሰብ እንደማለት፡፡\nከዚያስ እያንዳንዱ ተማሪ የየራሱ የእውነት አይነትና የየራሱ የእውቀት አይነት ያዋቅራል ይላሉ፡፡ constructivism ይሉታል፡፡ እውነተኛ መረጃንና ቅጥ ያለው እውቀትን ማስተማር ግን፣…… ጊዜው ያለፈበት አምባገነንነት ነው ተብሏል፡፡\nሌው ቀርቶ፣ ፊደል ማስተማር፣ ሀ፣ ለ፣ ሐ፣ መ እያሉ ፅሁፍንና ድምፅን አዋህዶ ማስተማር ጭምር፣ አምባገነንነት ነው ብለው ፈርደውበታል፡፡ ተማሪዎች፣ እንደየ ዝንባሌያቸው፣ በየራሳቸው የድምጽ ምርጫ ያንብቡት በማለትም ይሰብካሉ፡፡ እናም፤ የንባብ ትምህርት፣ ከፊደል ትምህርት ቀስ በቀስ እየተፋታ ከቃላትና ከአረፍተ ነገር እንዲጀምር ሲደረግ ቆይቷል፡፡ የፊደል ትምህርት እየቀነሰ ሲመጣ፣ በዚያው መጠን፣ የንባብ ችሎታ ከተማሪዎች እየራቀ መምጣቱ ይገርማል?\nከአገራችን የ2ኛ ክፍል ተማሪዎች መካከል፣ ግማሽ ያህሉ፣ አንዲት ቃል ማንበብ አይችሉም፡፡ ትልቅ የአገር ውድቀት ነው፡፡ የሚሊዮኖችን የወደፊት ህይወት የሚያበላሽ፣ ለአገርም የህልውና አደጋን የሚያስከትል ትልቅ ውድቀት፡፡\nይህንን ጥፋት በጊዜ ከማስተካከል ይልቅ፣ የቅዠት አስተሳሰብን ይባስኑ የሚያስፋፋ፣ የአገሪቱን ትምህርት ወደ ከፋ ትርምስ የሚመራ የትምህርት ፍኖተ ካርታ የተሰኘ እቅድ ተጨምሮበታል፡፡\nምናለፋችሁ! በአሜሪካ ዩኒቨርስቲዎች የተስፋፋው፣ የአገሪቱን ስረ-መሰረት እየሸረሸረና እያቃወሰ የሚገኘው ዘመኑ የቅዠት አስተሳሰብ፣ መላው ዓለምን፣ ከአውሮፓ እስከ ኤስያ፣ ከአረብ አገራት እስከ አፍሪካ፣ ኢትዮጵያንም ጭምር እያዳረሰ ነው፡፡\nይህን ዓለማቀፍና ድንበር የለሽ ትልቅ አደጋ በጊዜ አለመገንዘብ፣ በጥንቃቄ አለመመልከትና በትጋት አለማስተካከል፣ ጥፋትን ያፋጥናል፡፡ የአፄ ሃይለስላሴ ዘመን የ1960ዎቹን ስህተት እንደ መድገም ይቆጠራል፡፡ ያኔ፣ የሶሻሊዝም አስተሳሰብ ድንበር የለሽ አለማቀፍ አደጋ መሆኑን ለመገንዘብ፣ በጊዜም በርትቶ ለመመከት አለመቻላቸው፣ ምንኛ አገሪቱን እንደጎዳ ታሪክ ይመሰክራል፡፡\nፀረ እውነትና ፀረ እውቀት ዘመናችን አስተሳሰብም፣ የዚያኑ ያህል አደገኛ ነው፡፡ ያለ እውነትና ያለ እውቀት፣ ሌላ መግባቢያ የለማ፡፡ ስነ-ምግባርና ህግ፣ መከባበርና ፍትህ የተሰኙ ነገሮች ሁሉ ትርጉም እያጡ፣… አገር ምድሩ፣ በቅዠታም አስተሳሰብና በጭፍን እምነት እየተደናገረ መላተም ያዘወትራል፡፡\nየሰው የግል ኑሮ፣ ምርትና ንብረት፣ ግብይትና መተባበር እየጠፋ፣… የዝርፊያ አስተሳሰብና የምቀኝነት ውድመት ይበረክታል። በድሮው የሶሻሊዝም አስተሳሰብ ብቻ ሳይሆን፣ “የአካባቢ ጥበቃ፣ የካርቦን ልቀት፣ ታዳሽ ሃይል፣ አረንጓዴ ልማት፣”… በሚሉ ፀረ ኢንዱስትሪና ፀረ ብልፅግና አስተሳሰቦች አማካኝነት፣ ድህነት ይበረታል፣ የአገር ህልውና ለአደጋ ይጋለጣል፡፡ የአካባቢ ጥበቃ የተሰኘው የዘመናችን አስተሳሰብም፣ መነሻውና መዛመቻው በአብዛኛው ከአሜሪካ ነው፡፡\nያቺ፣ የኢንዱስትሪና የምርታማነት፣ የቴክኖሎጂ ፈጠራና የፋብሪካ፣ የነፃ ገበያና የብልፅግና ተምሳሌት የነበረች ድንቅ አገር፤ ዛሬ ዛሬ ፣ አጥፊ የአካባቢ ጥበቃ አስተሳሰብ አዛማች መሆኗ ምንኛ ያሳዝናል? ይህንን በዝርዝር ለማየት መሞከር አለብን፡፡ የዘመናችን ቁጥር 2 ዓለማቀፍ አደጋ ነውና፡፡\nይህም ብቻ አይደለም፡፡ የእንዳንዱን ሰው ህልውና የሚያከብር፣ የግል ማንነትና የግል ሃላፊነት ላይ የተመሰረተ፣ ዘረኝነትንና የጅምላ ፍርድን የሚቃረን፣ የፍትህና የህግ የበላይነት ስርዓትን እያሰፈነች የነበረች ድንቅ አገር፤ የግል ማንነትን በሚያንቋሽሽ የዘመናችን መንገኛ አስተሳሰብ ትጥለቀለቃለች…\nThe Closing of the liberal mind የተሰኘውን መፅሐፍ በማጣቀስ፣ የአደጋውን ትልቅነት ለማገናዝብና በአገራችን ምንኛ እየተስፋፋ እንደሆነ ለመመልከት መጣር ይገባናል፡፡\nMore in this category: « ለነፃና ፍትሐዊ ምርጫ፣ የመገናኛ ብዙኃን ሚና\tየጉራጌ ልማት ማህበርና ዳይሬክተር ስለ ልማት ያወራሉ… »


ጥቂት ቁንጣሪ ሃሳብ ከ “Born a Crime” መፅሐፍ! - ሸገር ብሎግ\nMay 31, 2019 በ እሸቱ ብሩ ይትባረክ 0 Comments\nየዚህ መፅሐፍ ፀሐፊ ትሬቨር ኖህ (Trevor Noah) በሙያው አዘጋጅ፣ የፖለቲካ ተንታኝ፣ ተዋንያን እና ኮሜዲ ነው። ይሄ ፀሐፊ የኮሜዲ ስራውን ማቅረብ የጀመረው በሐገሩ በደቡብ አፍሪካ ነበር። ይሄንንም ስራውን በመቀጠል አሁን በሚገኝባት አሜሪካም በተፅዕኖ ፈጣሪነት በሚታወቀው ፕሮግራም ላይ ምፀታዊ ዜናዎችን የሚያቀርብ (The Daily Show, an American satirical news program on Comedy Central) የቴሌቪዥን ፕሮግራም አዘጋጅ ሆኖ እየሠራ ይገኛል።\n“Born a Crime” መፅሐፍ በፈረንጆቹ 2016 ዓ.ም. ለአንባቢያን የቀረበ ሲሆን ከፍተኛ ሽያጭን አስገኝቷል። ፀሐፊው በትውልድ ሐገሩ በደቡብ አፍሪካ ያሳለፈውን የልጅነት ሕይወቱን በመፅሐፉ በሚጥም ቋንቋ ይተርክልናል።\nመፅሐፉ የቅኝ አገዛዝ አስከፊነትን የበለጠ የሚያሳይ ሆኖ አግኝቼዋለሁ። ዘረኝነት ምን ያህል ዋጋ እንደሚያስከፍል የሚያስተምር ብዙ ቁምነገሮችን አጭቋል። በተለይ መፅሐፉ ሲጀምር በቅኝ ገዢዎቹ እንግሊዛውያን እ.ኤ.አ. በ1927 ዓ.ም. በደቡብ አፍሪካውያን ላይ የተጣለውን ፅኑ ሕግ (Immortality Act) ያስቀምጣል። ህጉ በጊዜው በነበረው የእንግሊዝ ንጉስ ረቅቆ የወጣ ሲሆን በውስጡም ሁለት አንቀፆችን ብቻ ያካተተ ነበር።\n1. ‹‹ማንኛውም ነጭ ወይም አውሮፓዊ ወንድ ከደቡብ አፍሪካዊ ጥቁር ሴት ጋር ወሲባዊ ግንኙነት ማድረግ የለበትም። ማንኛውም ደቡብ አፍሪካዊ ጥቁር ወንድ ከማንኛዋም ነጭ ወይም አውሮፓዊ ሴት ጋር ወሲባዊ ግንኙነት ማድረግ አይፈቀድለትም። ይሄንን ህግ የጣሰ ወንድ ወንጀለኛ ነው፤ ከአምስት ዓመት ለማይበልጥ ጊዜ ይታሰራል።››\n2. ‹‹ማንኛዋም ጥቁር ወይም ደቡብ አፍሪካዊ ሴት ከማንኛውም ነጭ ወይም አውሮፓዊ ወንድ ጋር ወሲባዊ ግንኙነት ማድረግ አይፈቀድላትም። ማንኛዋም ነጭ ወይም አውሮፓዊ ሴት ከማንኛውም ጥቁር ወይም ደቡብ አፍሪካዊ ወንድ ጋር ወሲባዊ ግንኙነት ማድረግ ክልክል ነው። ይሄንን ህግ የጣሰች ሴት ወንጀለኛ ነች። ቅጣቱም ከአራት ዓመት ለማይበልጥ ጊዜ ወህኒ ያስወርዳል።››… ይላል።\nቅኝ ገዢዎች የሚያመሳስላቸው ባህሪ ቢኖር ቅኝ የሚገዙትን ሐገርና ሕዝብ በብሔርና በጎሳ በመለያየት እርስበርሱ እንዲጠላላ ማድረግ ነው። እነሱ ገላጋይ በመሆን የስልጣን እድሜአቸውን ያራዝማሉ። ዛሬም በእኛ ሐገር የጎሳ ፖለቲካ ችግር የሚስተዋለው ቅኝ ገዢዎች አጥምደውት የነበረው የዘረኝነት ቦንብ እየፈነዳ በመሆኑ ነው።\nበዚህ መፅሐፍም በዋናነት የምናየው ይሄንኑ ነው። በደቡብ አፍሪካ ከመቶ በላይ ብሔር ብሔረሰቦች ሕዝቦች ቢኖሩም በዋናነት ግን በህዝብ ብዛታቸውና በተፅዕኖ ፈጣሪነታቸው የሚታወቁት ሁለት ታላላቅ ብሔሮች ብቻ ናቸው። እነዚህም ዙሉ (Zulu) እና ኮክሳ (Xhosa) በመባል ይታወቃሉ። ዙሉዎች (Zulu) ከነጮቹ ገዢዎች ጋር ሁልጊዜም ውጊያ ላይ ናቸው። ኮክሳዎች (Xhosa) ግን ከዙሉዎች በተቃራኒ አሳቢዎች ነን ብለው ያስባሉ። በዚህም ምክንያት ከነጮቹ ቅኝ ገዢዎች ጋር አብረው ቁጭ ብለው ቼዝ እስከመጫወት ደርሰዋል።\nኮክሳዎች ‹‹ወደድንም ጠላንም ነጮቹ እዚሁ ከእኛ ጋር ናቸው። ምናልባት ሊጠቅመን ስለሚችል እስቲ የያዙትን ዕውቀትም ይሁን መሳሪያ እንይ። ከእነሱ ጋር ሁልጊዜ ከመዋጋት እንግሊዘኛ ቋንቋቸውን ለምደን የሚሉትን ነገር በመረዳት ስምምነት ልናደርግ እንችላለን›› ይላሉ።\nየሁለቱ ታላላቅ ጎሳዎች አለመስማማት ቀኝ ገዢዎቹን ዕድሜ ሠጥቷቸዋል። በስተመጨረሻ ግን ሁለቱ ጎሳዎች መስማማት ሲጀምሩና የጋራ ጠላታቸው ማን እንደሆነ ሲረዱ ቅኝ ገዢዎች ሊሸነፉ ችለዋል። ቅኝ ገዢዎቹ ወድቀው ደቡብ አፍሪካ ነፃነቷን ብትጎናፀፍም እስካሁን ድረስ እርስበርስ የብሔር ግጭቱ ሊቆም አልቻለም። ይሄም ቅኝ ገዢዎቹ የዘሩት የዘረኝነት ዘር ነው።\nደቡብ አፍሪካውያን እምነታቸው እንኳን ወደውና ፈቅደው የተቀበሉት ሳይሆን ተጭኖባቸው ስለመሆኑ ፀሐፊው ይናገራል። ፈረንጁ ይመጣና፡- ‹‹ለኢየሱስ መፀለይ አለብህ›› ይለናል። ቀጥሎም ‹‹ኢየሱስ ያድንሃል!›› ይለናል። ደቡብ አፍሪካዊው ሲመልስ ግን፡- ‹‹አዎ መዳን እንፈልጋለን። ነገር ግን መዳን የምንፈልገው ከእናንተ ነው እንለዋለን›› በማለት የቅኝ አገዛዝን የነፃ አዕምሮ እስረኝነት ጭምር በሚያሳዝን አገላለጽ ያስረዳናል።\nፀሐፊው የነጭ የበላይነትን ሲተች እንዲህ ይለናል፡-\n‹‹ጥቁር አሜሪካዊ ሆነህና በተኩላ ብታምን አንተ አውሬ ነህ። አፍሪካዊ ሆነህ የጥንታዊውን የአባቶችህን አምላክ ብትለማመን አንተ ኋላቀር ነህ። ነገር ግን ውሃን ወደወይን የቀየረውን ሰው ብታመልክ ያኔ ማንም ይቀበልሃል›› (If you are native American and pray to the wolves, you are a savage. If you are African and you pray to your ancestor, you are primitive. But when white people pray to a guy who turns water to wine, well, that’s just common sense.) በማለት ቁጭቱን ይናገራል።\nወዳጆች የቅኝ አገዛዝ አስከፊነት እጅግ ሰቅጣጭ ነው። በነፃነት መኖር ምን ያህል ከአዕምሮ እስረኝነት ነፃ እንደሚያወጣና ሙሉ ሰው እንደሚያደርግ ይሄን መፅሐፍ ያነበበ ይረዳዋል። ዛሬ ደቡብ አፍሪካውያን ከቅኝ አገዛዝ ነፃ ቢሆኑም የቅኝ አገዛዝ ጠባሳው ግን ከአዕምሯቸው አልጠፋም። መንፈሳዊ እስራታቸው በበቂ ሁኔታ አልተፈታም። መፅሐፉም የሚያስረዳን ይሄንኑ ነው።\nኢትዮጵያውያን አባቶቻችን የነፃነት አየር እንድንተነፍስና መንፈሳዊ ፀጋችን እንዳይጓደል ስላደረጉልን የደምና የአጥንት መስዋዕትነት ምስጋና ይገባቸዋል። የነፃነትን ጥቅም የሚያውቀው ነፃነቱን የተቀማ ነውና በነፃነት መኖር ታላቅ ቁምነገር ነው። እዚህ ቁምነገር ላይ ያደረሱን ይክበሩ ይመስገኑ!\nለማንኛውም ከመጽሐፉ ከተጠቀሱት የትየለሌ ሃሳቦች ኢምንቷን ነውና ያቀረብኩት መፅሐፉን በሙላት ታነቡት ዘንድ ግብዣዬ ነው።\nሐሙስ ግንቦት ፳፪ ቀን ፳፻፲፩ ዓ.ም.


አንድ ሲኖዶስ – ሁለት ፓትርያርኮች – ደረሰ ትንቢቱ – ከአዲስ አበባ – EthioExplorer.com\nአንድ ሲኖዶስ – ሁለት ፓትርያርኮች – ደረሰ ትንቢቱ – ከአዲስ አበባ\nለመታረምና ለመማር በጣም ዝግጁ ነኝ፡፡ በአንድ የንብ ቀፎ ውስጥ ሁለት ንግሥታት ሊኖሩ ይችላሉ ወይ? ሁለት እኩል ሥልጣን ያላቸው ሰዎች አንድ ወንበር ላይ ሊቀመጡ ይቻላቸዋል ወይ? በየአብያተ ክርስቲያን በሚደረጉ ቅዳሤዎችና ጸሎቶች ላይ የሁለት ፓትርያርኮች ስም መነሳቱ አግባብ ነው ወይ? የሁለት ፓትርያርኮች ሹመት ምዕመናኑንና ካህናቱን ውዥምብር ውስጥ አይከትም ወይ? እንዴት ነው ነገሩ! ቃለ ዐዋዲው ተሻሻለ ወይንስ ተጣሰ? ተሻሽሎ ከሆነ መቼና በማን? የሰማሁት ሁሉ እውነት ከሆነ ለነዚህ ጥያቄዎቼ መልስ ባገኝ አልጠላም፡፡ ትልቅ ግርታ ፈጥረውብኛልና፡፡\nማስቀደም የነበረብኝ ነገር ነበር ለካንስ፡፡ እንኳንስ ሁለቱ ሲኖዶሶች ለመታረቅና ሰላም ለመፍጠር በቁ፡፡ ሀገራችን የራቃት ሰላም ይቀርብ ዘንድ ይሄኛውም ድንቅ ጅማሮ ነው – የአካሄድ ችግር ባስተውልበትም፡፡\nይህን የኦርቶዶክሳውያንን ዕርቀ ሰላም በተመለከተ ያልገባኝና ጉዳዩ በቀጥታ የሚመለከተው ሰው እንዲያስረዳኝ የምለምነው ነገር አለኝ፡፡ በጥያቄ መልክ ከፍ ሲል ለመጠቆም ሞክሬያለሁ፡፡\nገና ለገና ሁለት ጎራዎችን ለማስደሰት ሲባል ከቀኖና ውጪ የሚደረግ ነገር አንድም ለትዝብት ይዳርጋል፤ አንድም ህገ-ወጥ ለሆኑ የወደፊት አሠራሮች በር ይከፍታል፤ አንድም ከሰማያዊና ከቀኖናዊ ህግጋት ይልቅ የምድራዊ ድርድሮችን ዋጋ ያስበለጠ ያስመስልብንና ከሃቀኛው የነፍስ መንገድ ተንበርካኪውንና መስሎ አዳሪውን የሥጋ መንገድ የመረጥን ለመሆናችን ይህ የዕርቅ ሂደት እንዳያሳብቅብን እፈራለሁ፡፡ በሃይማኖት ውስጥ – እንደሚመስለኝ – በየትኛውም ሁኔታ ከሚገለጥ ሥልጣንና ክብር ይልቅ ለፈጣሪ ህግጋት የሚሰጥ ትኩረት ቅድሚያ ያለው ይመስለኛል፡፡\nእንደምድራዊ አካሄድ፣ እንደፖለቲካዊ ችግሮችንና ግጭቶችን የማስወገጃ መንገድ ይህ የተደረሰበት ስምምነት በጎ ሊሆን ይችላል፡፡ ይሁንና ሁለት ወገኖችን በአንዴና በእኩል ደረጃ ለማስደሰት ካለን ፍላጎት የተነሣ የእግዚአብሔርንና የቃለ ዐዋዲውን ትዕዛዛት እንዳናፈርስ እሰጋለሁ፡፡ ስሜታዊነት አድሮ ይጠፋል፤ ምክንያታዊነት ግን ዘላለማዊ ነው፡፡ በጠበንጃ እንኳን አይጠፋም፡፡ በውስጥህ ቅሬታ ይዘህ የምትፈጽመው ዕርቅም ሆነ ስምምነት ደግሞ እያደር የሚያመጣው ዳፋ ይኖራል፡፡ አሁንና ዛሬ በሀገር ፍቅር ስሜትም ሆነ በሀገር ናፍቆት ምክንያት ያልታዩን አንዳንድ ነገሮች ነገ ይገለጣሉ፡፡…\nበመሠረቱ ድርድር ማለት የማጣት/ የማግኘት ቀመር ነው፡፡ ማጣት ማግኘት ሲባል ደግሞ “ሁሉም እንዳያጣ” ወይም “ሁሉም እንዲያገኝ” ከሚል የቸርነት አስተሳሰብ የሚደረግ ከሆነ ዛሬ ባይሆን ውሎ አድሮ ነገር ይበላሻል፡፡ የዚህ ምሣሌው ይሄውና በኢትዮጵያችን ባልተለመደ ሁኔታ ሁለት ፓትርያርኮች ሊኖሩን ነው፤ ከሁለት ሲኖዶሶች የሚሰፋ አንድ ትልቅ የሲኖዶስ ጀንዲም እንዲሁ፡፡ ምናልባት ጉዳዩን በጥልቀት የሚያውቀው የክርስትናው ዓለም ጥርሱን ተነቅሶ ሊስቅብን ይችላል – ያ እንኳን ግዴለም፤ እንችለዋን፡፡ የይድረስ የይድረስ ነገር እየቆዬ ችግር ማምጣቱን የዘነጋን መስለናል፡፡ “ጨዋ ሲጋባ የተፋታ ያህል ነው” እንደሚባለው ይህ ድርድር ሰዎችን ወይም ቀና አስተሳሰቦችን ላለማስከፋት ከሚል መደላድል ባይነሳና ሁሉ ነገር ተፍረጥርጦ ዕርቁ ቢካሄድ፣ የሢመቱም ነገር የተወነጋገረ ሣይሆን መልክ ያለው ቢሆን መልካም ነበር፡፡ ጭቅጭቅ በፊት ነው፡፡ ንትርክ ሳይስማሙ ነው፡፡ ውል ከተቋጠረ በኋላ ነገር ቢመጣ ሕወሓትንና የዱሮ ኦነግን መሆን ነው – ከዚያም ከፍ ሲል የውጫሌን ስምምነት አንቀጽ 17፡፡ ይሄ ነገር በቅጡ የተሄደበት አልመሰለኝም፡፡\nበበኩሌ የሁለት ፓትርያርኮችን መኖር አልደግፍም፡፡ ማንም ይሁን ማን አንድ ፓትርያርክ በቂ ነው ብቻ ሣይሆን በህግ የተደነገገውም ያ ይመስለኛል፤ ጴጥሮስ ላይ ጳውሎስ አልተደረበም፤ ክርስቶስ ላይም ሌላ አልተጫነም፡፡ በተጨማሪም የሲኖዶስ አባላት ብዛት ከወትሮውና ምናልባትም በህግ ከተጠቀሰው በዘለለ ዕጥፍ ሊሆኑ መሰለኝ፡፡ ይህም አይገባኝም፡፡ ስንት እንደነበሩና ስንትም መሆን እንዳለባቸው ባላውቅም ለአንዲት ቤተ ክርስቲያን ከአቅሟ በላይ የሲኖዶስ አባላት ብዛት እንዲኖራት ቢደረግ ከጥቅሙ ጉዳቱ የሚያመዝን ይመስለኛልና ይሄም ጉዳይ በቅጡ የታሰበበት አይመስለኝም – ለአንዲት ድሃ ሀገር 547 የፓርላማ አባላትን “መርጦ” በሀገሪቱም በሕዝቡም በደናቁርት ዕንቅልፋሞቹም እንደሚቀልደው ሕወሓት ማለት ነው፡፡ ነገረ ሥራው ሁሉ የዚያችን እሽኮለሌ የምትባል ዐይጥና የምጣዱን የትግርኛ ተረት የሚያስታውስ ነው፡፡ “ምዕንቲ ምጎጎ ትህለፍ ዐንጭዋ” ይላሉ እነሐጎስ፡፡ እኔ ደግሞ “አለባብሰው ቢያርሱ ባረም ይመለሱ” እላለሁ፡፡ እናያለን፡፡\nዕርቁ ይደፍርስ እያልኩ አይደለም፡፡ ኦርቶዶክስ ሰላም አትሁን እያልኩ አይደለም፡፡ የኔም ሃይማኖት የሆነችዋ ይህች ጥንታዊት ቤተ ክርስቲያን ወደ ቀናው መንገድ ብትመጣ በየቀኑ በተኩላ የምትዘረፈውን በሽዎች የሚቆጠር ምዕመን ታድን ነበር፡፡ ችግራችን እንደማንኛውም የሃይማኖት ተቋም ሁሉ የኛይቱም በሊቀ ሣጥናኤል ቁጥጥር ሥር መግባቷ ነው፡፡ ብዙዎቻችን ልንናገረው የማንደፍረውን የፈጠጠ እውነት ነው የምናገረው፡፡ በ“ትቀሰፋለህ” ማስጠንቀቂያ የተሸበበ ማኅበረሰብ ውስጥ እውነትን መናገር ሶቅራጠስን መሆን ይጠይቃል፡፡ የዕግሩ ዕጣቢ መሆን የማይቻለኝ እኔ ግን ለአሁኒቷ ቅጽበት ብቻ እሱን ሆንኩ፡፡ “ያበጠው ይፈንዳ!” እንል የለም? አዎ፣ ራሳቸው የኋሊት ቀርተው ሕዝቡንም የኋሊት የሚጎትቱ የአንዳንድ የሃይማኖት አባቶችና ወንድሞች አካሄድ መታወቅና መታረምም አለባቸው፡፡ “በሽታው ያልታወቀ መድሓኒት አይገኝለትም” ይላሉ አበው፡፡\nስላልተነሳሁበት ወደዚህኛው መስመር ባልገባ እመርጥ ነበር፡፡ ነገር ግን ለብልኅ አባቶችና ወንድሞች ጥቂት ነገር ብተነፍስ ኅሊናየ ጊዜያዊ ዕፎይታ የሚያገኝ ይመስለኛል፡፡ እዚያው ውስጥ ስለነበርኩና ስላለሁም የምለው እውነቴን ነው፡፡\nኦርቶዶክስን ያፈረሳት ሰው አይደለም፡፡ ኦርቶዶክስን ያፈረሳት ደርግ አይደለም – ካቶሊክንና ኢቫንጀሊካን ቤተ ክርስቲያንን ያፈረሷቸው የየሀገራቱ መንግሥታት እንዳልሆኑ ሁሉ፡፡ ኦርቶዶክስን አይሆኑ ሆና እንድትፈረካከስና ክብርና ዝናዋን እንድታጣ ያደረጋት ሕወሓት አይደለም፡፡ ማን ነው ታዲያ ብሎ የሚጠይቅ አይጠፋም፡፡ መልሱ ኦርቶዶክስን ያጠፋት በራሷ ጉያ ያሸመቀው የአጋንንት ኃይል ነው፡፡ ሰይጣን በሰዎች አድሮ ያላጠፋው ቤተ ክርስቲያን የለም፤ የአውሮፓና የአሜሪካ አብያተ ክርስቲያን ወደሙዚየምነትና ወደምሽት ክበቦች እየተለወጡ የሚገኙት በመሢሑ ክርስቶስ ሣይሆን በዲያብሎስ ቀጥተኛ ጣልቃ-ገብነት ነው፡፡ የሠራዊት ጌታ እግዚአብሔር በስሙ ስንቀልድና ስንዘብት ለክፉ ሥራችን ውጤት አሳልፎ ይሰጠናል፡፡ ምንም እንኳ እንደመጽሐፉ ሁሉም በኃጢኣት ሥር የወደቀ ቢሆንም ኃጢኣትን እንደዘወትር ልማድ ወስዶ በኃጢኣት መመላለስና የነፍስን መንገድ መሳት ለምን ዓይነት የተንሻፈፈ ሕይወት እንደሚያጋልጥ በግልጽ እያየን ነው፡፡ “ይህ ካህን እንዲህ ሠራ፤ ይህ ፓትርያርክ እንዲህ አደረገ” ማለት አልፈልግም፡፡ ብፈልግ ግን እጅግ ብዙ ነገር መናገር እችላለሁ – ከቅርብ እስከ ሩቅ፡፡ አዎ፣ ዲያቆናትና ካህናት፣ ኤጲስ ቆጶሣት፣ ጳጳሣትና ሊቃነ ጳጳሣት … እናንተ ራሳችሁ ህገ-እግዚአብሔርን በአግባቡ አክብራችሁ በጎቻችሁን ብትመሩ ኖሮ ይህ ሁሉ ውርጅብኝ በሀገራችን ላይ ባልወረደ ነበር፡፡ “ቤታቸውን ከፍተው ሰው ሌባ ይላሉ” የሚል የአራዶች ምሣሌያዊ አባባል አውቃለሁ፡፡ እውነት ነው፡፡ ሰውን ማታለል ቀላል ነው፡፡ ሰማይና ምድርን በሚያንቀጠቅጥ ሽብሸባና ወረብ፣ ቅኔና ማኅሌት፣ ቅዳሤና ዝማሬ መዋሲት… ሕዝበ ክርስቲያንን ማነሁለል ከባድ አይደለም፡፡ ነገር ግን ጸሎትና ምህላውን እግዚአብሔር እንዲቀበለውና በጸሎት የሚጠየቀውን ሳይውል ሳያድር እንዲፈጽም ልባዊ አቀራረብ ያስፈልጋል፤ ከ“እክህደክ ክርስቶስ…” ወጥቶ “እክህደከ ሰይጣን”ን ማጥበቅ ይገባል፡፡ ልብሰ ተክህኖን ማሣመር፣ ጢምን ማንዠርገግ፣ ጥንግ ድርብ ቅብጥርሶ ከካባ ጋር መደረብ፣ የወርቅና የአልማዝ መስቀሎችን ደረት ላይ መኮልኮል፣ ዜማና አቋቋምን፣ ድጓና ፆመ ድጓን ሸምድዶ ሲያነበንቡ ማደርና መዋል፣ በመረዋ ድምፅ ቅዳሤንና ማኅሌትን ማመልጠን…. ብቻውን የትም እንደማያደርስ ባለፉት 40 እና 50 ዓመታት በሚገባ ተገንዝበናል – እውነት ብትቆጠቁጥም ልንክዳት ግን አይገባም፡፡ ከነተረቱ “ሣል ይዞ ስርቆት፣ ቂም ይዞ ጸሎት” እንላለን፡፡ የኛ ግን ከተራ ቂምና ጥላቻም ባለፈ አሠርቱ ትዕዛዛትን ሙሉ በሙሉ ካልጣስን እግዚአብሔር ጸሎታችንን ቅቡል አያደርገውም የተባልን ይመስል ከፖለቲከኞቹ በበለጠ በሰይጣናዊ የጭለማው መንግሥት ተውጠን ስንዳክር እንገኛለን – ከሞላ ጎደል ሁላችንም፡፡ በዚያ ላይ ዘረኞች ነን፡፡ ጎጠኞች ነን፡፡ እግዚአብሔርን የማናውቅ ሞልተናል፡፡ የምንሰብከውን የእግዚአብሔር ቃል እንደበቀቀን እየደጋገምን ከመናገር ባለፈ የእውነቱን ሕይወት አንኖረውም፤ እንደቀደምቱ ጻፎችና ፈሪሣውያን አስመሳዮች እንበዛለን፡፡ ሕዝቡ ታዲያ ማንን ዐይቶ ወደ እግዚአብሔር ይቅረብ? በቆሻሻ ቱቦ የሚያልፍ ፈጣሪ ቀርቶ ሰውም የለም፡፡\nኤዲያ ባልተነሳሁበት ጉዳይ ገብቼ ዘባረቅሁ፡፡ ይቅርታ፡፡ መፍትሔው ግን – እደግመዋለሁ -መፍትሔው የምንለውን ሆኖ መገኘት ነው፡፡ ይቺ “የምናደርገውን ሳይሆን የምንለውን ስሙ” የምትባል ማጭበርበሪያ ደግሞ ነፍሶባታልና ትቅር፤ ወጣቶችም ጎልማሦችም የ“ባነኑባት” መሰለኝ፡፡ ይልቁንስ “አንተ ያልቻልከውን ምሥጢር ለኔ አትንገረኝ” ብሎ ለጓደኛው የተናገረውን ሰው ጀግንነት እንቀበልና የማናደርገውን አንናገር፤ የምንናገረውን ደግሞ በድርጊት እናሳይ፡፡ ህገ እግዚአብሔርን እናክብር፡፡ ቤተ ክርስቲያንን አንናቅ፤ የእግዚአብሔርና የሰው የጊዜ አቆጠጣር በመለያየቱ ምክንያት ተስፋ እየቆረጥን ከምናደርጋቸው አልባሌ ነገሮችም እንቆጠብ – እርሱ የማያየው ነገር አንድም የለም፡፡ ዛሬ ስላልቀሰፈን የተወን ወይም ሥራውን የረሳ እንዳይመስለን፡፡ አንዳንዴ ሳስበው እግዚአብሔር መኖሩን ጭምር የሚክዱ የቤተ ክርስቲያን አገልጋዮች እንደሚኖሩ እጠራጠራለሁ፡፡ እንደሀገርም እንደሕዝብም የገባንበት አዘቅት ልኬት የለውም፡፡\nየንስሃን እውነተኛ ትርጉም ደግሞ እንወቅ፤ ንስሃ ማለት ለታጥቦ ጭቃነት ዋስትና እንዳልሆነም እንረዳ፡፡ በስመ “እግዚአብሔር መሓሪ ነው” ያሻንን ወንጀልና ኃጢኣት ብንሠራ ልብና ኩላሊትን የሚመረምር አምላክ የልባችንን ተንኮል ያውቃልና ይፈርድብናል፡፡ እኔ እንደሚመስለኝ ይልቁንስ ሰዎች ከሰዎች ከሚያደርጉት ዕርቅ ይልቅ – እሱም ውብ መሆኑ እንዳለ መሆኑ ተይዞልኝ – በቅድሚያ እኛ ኢትዮጵያውያን ከፈጣሪያችን ጋር ዕርቅና ሰላም ብንፈጥር የተሻለ ነው፡፡ ከእርሱ መራቃችን ነው ለዚህ ሁሉ ውጥንቅጥ ችግር የዳረገን ብዬ አምናለሁ፡፡ እንጂ ከሦስትና አራት ሚሊዮን ሕዝብ የወጡ እፍኝ የማይሞሉ ሽፍቶች ከ40 ለሚበልጡ ዓመታት 90 እና 100 ሚሊዮን ሕዝብ እንዲህ እያንቀጠቀጡ ባልገዙ ነበር፡፡ እናም ችግሮቹም መፍትሔዎቹም እኛው ነን፡፡ “ምንትስ ያላሉበት እንትን አያፍሩበትም” ቢባልም በዚህች መጣጥፍ ያስቀየምኳችሁ ሰዎች መኖራችሁ አይቀርምና ዘመኑ የይቅርታና ምሕረት እንደመሆኑ ሳይውል ሳያድር ዛሬውኑ በትኩሱ ይቅር በሉኝ – የሀገር ጉዳይ ሆኖብኝ እንጂ ወድጄ አይደለም፡፡ እኔም የእግዚአብሔር ምሕረት በእጅጉ የሚያስፈልገኝ በዳይና ኃጢኣተኛ መሆኔን አውቃለሁ፤ “በሌሎች ዐይን ውስጥ ያለችውን ነቁጥ የምታህል ስንጥር ቆሻሻ ለማውጣት ከመሞከርህ በፊት በራስህ ዐይኖች ውስጥ የተጋደመውን ዕርፍ እሚያህል ጉድፍ ቀድመህ አውጣ” የሚለውን መጽሐፍ ቅዱሣዊ አስተምህሮም እንዳልዘነጋሁ በዚህ አጋጣሚ ማስታወስ እፈልጋለሁ፡፡ …. ([email protected])\nPrevious Postምንም ዓይነት ግድያ ምሥጢርን አይደብቅም – ምሕረት ዘገዬ\nNext Postመታገስ ያቃተኝ የግንቦት 7 ሰዎች ነውር! – ጌታቸው ሽፈራው\nላም ባልዋለበት ኩበት ለቀማ ዓይነት ያልተገባ ቅስቀሳ የህዝቦችን አንድነት ይጉዳል!!! የባህር ዳር ከተማ አስተዳደር ******** ህዳር 2 ቀን 2014 ዓ.ም (አሻራ ሚዲያ) የአማራው አን…\nከጠቅላይ ሚኒስትር ዐቢይ ጋር የተገናኙት የዩኬ የአፍሪካ ሚኒስትር ጦርነቱ እንዲቆም አሳሰቡ – BBC News አማርኛ\nከጠቅላይ ሚኒስትር ዐቢይ አሕመድ ጋር ተገናኝተው የተወያዩት የዩናይትድ ኪንግደም (ዩኬ)... Read more →\nበጋና ባጋጠመ ፍንዳታ ቢያንስ 17 ሰዎች መሞታቸው ተገለጸ – BBC News አማርኛ\nበምዕራባዊ ጋና በምትገኝ የማዕድን ማውጫ ከተማ አካባቢ በደረሰ ከፍተኛ ፍንዳታ... Read more →\nአሜሪካ በረራ ያስቀየሩ አራት የቤላሩስ ባለሥልጣናትን 'በውንብድና' ከሰሰች – BBC News አማርኛ\nዩናይትድ ስቴትስ ባለፈው ግንቦት አንድ የመንገደኞች አውሮፕላን በግድ ሚንስክ እንዲያርፍ... Read more →\nኦስትሪያ ክትባትን ግዴታ በማድረግ የመጀመሪያዋ የአውሮፓ አገር ልትሆን ነው – BBC News አማርኛ\nኦስትሪያ ክትባትን ግዴታ በማድረግ የመጀመሪያዋ የአውሮፓ አገር ልትሆን ነው Source:... Read more →\nበኬንያ ባልተለመደ ሁኔታ መንታ ዝሆኖች መወለዳቸው ተነገረ – BBC News አማርኛ\nበዚህ ሳምንት በሰሜናዊ የኬንያ ክፍል በሚገኘው ብሔራዊ መካነ እንስሳት ውስጥ... Read more →\nየኢትዮጵያ ብሔራዊ ቡድንን ውጤት ካሳጡ ምክንያቶች መካከል አምስቱ – BBC News አማርኛ\nኢትዮጵያ ካሜሩን በተዘጋጀው የአፍሪካ ዋንጫ ተሳትፋ ሦስት ጨዋታዎችን አድርጋ ከነበረችበት... Read more →